الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد. اهلا ومرحبا بكم في لايف جديد. من لايفات
يوم الاتنين الله ينفعنا بها ويبارك فيكم يا رب ويرضى عنكم ويوفقكم في الامتحانات وييسر لكم الخير النهاردة لايف كده يعني مش عارف حسيته كده وكنت عايز آآ اقول لكم الايه الكلمتين دول ويمكن ربنا يكتب لهم القبول
وتفرق مع حد فيكم حتى هتلاقوا عنوان اللايف عنوان غريب شوية. اختياراتك حياتك. انا الحقيقة اه اه سميت اللايف ده بالاسم ده على اعتبار ان فيه جملة دلوقتي بقت مشهورة قوي
مشهورة جدا بين الشباب لما يحبوا يهزروا نلاقي اختياراتي دمرت حياتي صح؟ اه بقت على طول لما حد يحب يعبر يعني عن اه الخيبة اللي هو فيها يعني فدايما الجملة دي بقت مشهورة يقول لك اختياراتي دمرت حياتي. فيعني على فكرة الجملة دي بتعجبني. لان انا بحب الجمل
اللي بتطلع صادقة عارفين انتم الجمل اللي بتتكتب على التكاتك وعلى الجمل دي بيبقى فيها صدق غريب لان هي بتبقى حاجة كده واحد حاسسها وسبحان الله طلعت في الجملة انا بحب امسك الجمل ديت كده
لان هي دي طالعة من جوة قلب واحد. دي ما حدش يعني ما حدش قعد يفكر فيها والفها. دي طلعت بعفوية كده. كل ما حاجة بتطلع بعفوية بيبقى فيها صدق
كل حاجة بتطلع بعفوية. بيبقى فيها صدق. خد بالك وكلام الناس العادية. او كلام الناس الشعبية او الكلام اللي صدقوني والله العظيم انا انا يعني انتم هتضحكوا. انا بقعد احب
واقرا الجمل اللي على التكاتك لان ديت جمل طالعة بعفوية. ومعبرة عن واقع وبقعد احللها وليه كتب كده فالجملة دي بحس ان هي شدتني كده. ليه ليه الشباب بيقولوا الجملة ديت كتير؟ اختياراتي دمرت حياتي. يعني يعني له
يعني هل هو فعلا آآ دي حالة فعلا الناس بقت تفوق يعني الدنيا ماشية بس انا باخد بقى ايه دايما الجمل ديت اللي هي مبعثرة ديت غالبا طبعا اللي بيتكلم
آآ بيتكلم عن ايه عن حياة الدنيوية يعني بيتكلم بقى ان هو واحدة اختارت خطيبها غلط واحد اختار سافر ما كانش عايز يسافر ندم ان هو ضيع سفرية وكان المفروض يسافر
واحد كان هيحط اه فلوسه في في دهب من اه من سنة وكسل وهو بيعيط دلوقتي. واحد باع عربيته من سنة بيقول يا ريتها كانت معي عادات الناس بتسقط الجملة ديت
تمام؟ على طبعا الدنيا اللي هي الدنيا يعني لكن انا بروح بقى بالجملة دي لحتة تانية خالص هو ده ده دي الجملة اللي جابتني النهاردة. بس انا ما حبتش اسمي اللايف اختياراتي دمرت حياتي
عشان مش يعني حسيت ان هو هيبقى اسم قبيح ودايما النبي عليه الصلاة والسلام كان بيحب الفأل. بيحب الاسماء الايه؟ الاسماء الحلوة فقلت اخليها اختياراتك وحياتك. وخلاص رغم ان انا كنت في الاول عايز اسميه اختياراتي دمرت حياتي بس قلت ايه
قلت بلاش ليه؟ خليها متفائلين وبلاش الكلمات اللي بتقفل واحد ديت يعني هي مش ناقصة. هي مش ناقصة هي مش ناقصة. فيعني مش هيبقى الكلام كمان علينا يعني بس انا بقول لكم انا رحت بدماغي لبعيد شوية
رحت بدماغي فين ؟ قلت يعني الناس فعلا آآ قالت جملة عظيمة جدا. وان كانت يعني هم ما حطهاش في مكانها او آآ يعني آآ استعملوها استعمال دنيوي. لكن هي فعلا دي تتحط عنوان حياة
عنوان حياة اختياراتي وحياتي او ممكن بقى نقول اختياراتي ونحط نفتح قوس اما دمرت حياتي او اما صنعة حياتي او حسنت حياتي اذا الحياة هي مجموعة من الاختيارات اما ان انت تختار اختيار
يخلي حياتك احلى حياة او تختار اختيار يدمر حياتك فعلا بس بقى خليني بقى النهاردة ايه اضيف لكم اضافة. ما حدش خد باله منها خالص  اللي بيقول الجملة دي ما فيش حد هو بيقولها
الكلمة اللي هقولها لكم ديت ما هو معنى حياتي هو معنى كلمة ايه؟ حياتي. احنا قلنا اختياراتي ها؟ دمرت حياتي. او صنعت حياتي او اي حاجة عموما يعني لي اختيارات مؤثرة في الحياة. لكن ايه هي حياتي؟
ايه هي حياتي؟ هي دي بقى اللي انا عايز نفوق منها دايما الناس بتسقط الكلمة حياتي اللي هي اكلي وشربي والسفر والعربية والوزيفة ويا ريتني دخلت الكلية الفلانية ويا ريتني ما اتجوزت والكلام ده
لأ احنا عايزين نطلع بقى لمستوى تاني. دايما يا جماعة انا ممكن اخد الحكمة من ايه؟ من افواه المجانين زي ما بيقولوا كده. خزوا الحكمة من افواه المجانين. بس انا لما اجي اسقطها
هسقطها على حساباتي انا. انا راجل بقول ان انا خلاص فعلا مشغول بالدين. مشغول بربنا. فعلا هم الاخرة يبقى انا لما بسقط الكلام بسقطه على المقاس بتاعي. مش باخدها زي الناس. باخد الجملة كجملة حلوة. بس انا بترجمها ترجمة
الخاصة الحياة انا بقى واحد بقرأ قرآن. فالاقي ربنا بيقول ايه؟ بيقول ايه في القرآن في اخر سورة العنكبوت؟ اللي حافز سورة العنكبوت هيتبسط معي اوي قال تعالى انما الحياة الدنيا
لهو ولعب انما الحياة الدنيا ايه لهو ولعب وان الدار الاخرة اللي هي الحيوان لو كانوا يعلمون وان الدار الاخرة هي الحيوان لو كانوا يعلمون يعني ايه الحيوان؟ الحيوان مش هو مش الحيوان اللي في بالك
كلمة الحيوان دي صيغة مبالغة من الحياة صيغة مبالغة من الحياة زي ما بقول مسلا ايه غاضب وغضبان رحيم رحمن آآ هكذا لما تحب تبالغ في حاجة تحط لها ان
فربنا سمى ايه؟ سماه وهي الحيوان. الحيوان يعني الحياة الحقيقية. او نقدر نقول حياة كاملة الكاملة وكأن اللي احنا فيه ده مش هي دي الحياة اللي بجد دي كده حياة ناقصة فيها نقص. احنا مش عارفين ناقصها ايه لسه ما عشان ما شفناش الجنة
بس لا هي مش مش جامع حياة لأ الحيوان دي مش جمع. الحياة الحيوان دي صيغة مبالغة من كلمة الحياة الحيوان لكن جمع حياة حيوان بالتاء لكن آآ الحيوان هي صيغة مغامرة من الايه؟ من الحياء او المعنى ان دي الحياة اللي بجد يعني. دي الحياة اللي بجد. يعني اللي احنا فيه دوت ايه
اللي احنا فيه دوت الله يبارك فيك يا نور. سلم على الشيخ اللي احنا فيه دوت احنا كده ايه احنا احنا بنهزر. احنا احنا في كما قال تعالى وما وما الحياة الدنيا في الاخرة الا ايه متاع
متاع كأنك جايب عينة هي دي مش الحقيقة زي ما بقول لك مسلا والله انا هجيب لك آآ هجيب لك كيلو مشمش تمام فعايز اشتريه فقلت لك بص دي مشاية جربها ايه رأيك حلوة؟ تاخد الكيلو فدي ما فيش يعني دي الولا حاجة دي لسة احنا كده ايه دي حتة صغيرة ومتكدرة كمان مش سالكة
كده لما في قوله تعالى طب سورة الفجر انتم حافظينها المفروض قال تعالى آآ يوم يتذكر الانسان ما سعى تمام؟ او آآ يوم يتذكر الانسان ان له الذكرى. صح؟ يقول ايه
يقول يا ليتني قدمت بحياتي. يقول يا ليتني قدمت ايه لحياتي لحياتي. يعني ايه قدمت لحياتي؟ قدمت لحياتي قدمت لحياتي اللي جاية يعني فوصف ان اللي جاي هو حياتي وممكن ناس اول ما في ناس اول مرة تفهمها. هو فاكرين قدمتوا لحياتي؟ يعني حياتي اللي فاتت. لا. ما بيتكلمش عن اللي فات
هو دلوقتي شاف ان اللي جاي هو ده الحياة اللي بجد ما هو ده خلود بلا موت اولا يعني لو قارنا الزمن بالزمن ما فيش مقارنة. سبعين سنة تمانين سنة مقارنة بخلود بلا موت. اللي هو اصلا انت ممكن تقعد في القبر الاف السنين
وبعد كده هتقعد في يوم القيامة بس خمسين الف سنة ولسه ما بدأناش حاجة. لسه بعد كده يا جنة نار وخلود بلا موت. فانت شايف اللي فات ده الولا حاجة ايه سبعين سنة
انا يعني ايه تمانين سنة يعني ايه عملنا ايه ايه دولا فدي الحياة اللي بجد فضلا ان الاحداس الحقيقية دي لسه ما جتش يعني النعيم لسه ما بدأش العزاب ما بدأش كل
ايه اللي في الدنيا دي عينات لا انت شفت نعيم ولا شفت عزاب. فيومئذ لا يعذب ها يا ليتني قدمت لحياتي. فيومئذ لا تعذب عذابه احد ولا يوثق وثاقه احد
يبقى ما تجيش انت ما شفتش في الدنيا لا نعيم ولا عزاب ما شفتش حاجة انما الدنيا فيها اسماء بس نار اكل موز لحمة نساء كل ده ايه؟ دي مسميات. كل الحقائق لسة ما شفنهاش. تمام؟ كما قال سبحانه وتعالى كلما رزقوا منها
من ثمرة رزقا قالوا ايه؟ هذا الذي رزقنا من قبل. واوتوا به متشابها. الله! مش هو ده الموز يا جماعة امال طعمه آآ مش مش زي الموز بتاع الدنيا ليه؟ هو الله مش هي دي مش دي السراير! هم السرير غير السرير ليه والقصر غير القصر ليه
والريحة غير الريحة ليه؟ واتوا به متشابها. الحاجة شبهها في الاسم بس. لكن الحقيقة مختلفة تماما. اومال احنا كنا بنعمل ايه في الدنيا دي؟ كانت بلاستيك بقى فعلا الدنيا دي كانك جايب كده حاجة بلاستيك ولسه ما شفناش الحقيقة
انت قاعد بتلعب في حتة بلاستيك كعينة للحقيقة. الحقيقة في العزاب والحقيقة في النعيم فلما انا اقول اختياراتي دمرت حياتي. انسى بقى اللي احنا فيه دوت. طبعا اكيد الدنيا مهمة بالنسبة لنا ان هي دي مزرعة الاخرة. بس انا برجع برضو ان اختيار
قرأت في الدنيا هي اللي هتأثر على حياتي الحقيقية. فانا بقول نقدر نقول اختياراتي في الدنيا دمرت او صنعت حياتي الحقيقية في الاخرة هو ده ده دي الجملة لو عايز اركبها على واحد منشغل بالله. لو واحد فعلا الاخرة مش بتفارقه. وآآ قال سبحانه وتعالى وابراهيم واسحاق
اقوم اولي الايدي والابصار. انا اخلصناهم بخالصة ايه؟ ذكرى الدار. زكرى الدار. وانهم عندنا لمن المصطفين الاخيار. فكل ما كان الانسان سل الدار الاخرة اذكر كل ما كان اداؤه اعلى
كل ما بيبص لكل حاجة يا جماعة شايف كل حاجة عايز يحولها. جنة. يعني اي حاجة قدامه بيحاول يحولها لجنة. كلامه. افعاله. ردود افعاله تصرفاته آآ افكاره آآ كل حاجة بيفكر هي رايحة فين
هي رايحة فين ؟ هي دي اختياراتي. انا هاختار دلوقتي اختيار، ابص للبنت ولا اغض بصري اصلي الفجر ولا انام؟ ارد بشتيمة ولا اصبر واعديها. يعني ايه اتنرفز ولا ولا املك نفسي عند الغضب. آآ مثلا
اغش ولا ما اغشش وارضى بنصيبي. كل دي اسمها اختيارات هذه الاختيارات هي دي اللي هتصنع الحياة او حتدمر الايه ؟ او حتدمر حياتك. فسيبك بقى من مفهوم الناس لاختياراتي دمرت حياتي ان حياتي دي الدنيا لأ. احنا اختياراتي هي اختياراتي الدنيوية صح
بس حياتي هي حياتي الدنيوية لان انا اصلا مش غايتي ليست الغاية هي الحياة الدنيا. الحياة الدنيا دي في الاخر منتهية. فما ينفعش ان هي تكون هي الغاية. هي في الاخر وسيلة. انا جعلنا ما
الارض ايه؟ مش خدناها في سورة الكهف. انا جعلنا ما على الارض زينة زينة لها. لنبلوهم ايهم احسن عملا. وانا لجاعلون ما عليها صعيدا ايه؟ جرزا جرزا. عشان كده ربنا بيقول وما اوتيتم من شيء في سورة القصص. وما اوتيتم من شيء فمتاع الحياة الدنيا
وزينتها زينة. وما عند الله خير وابقى افلا تعقلون فمن وعدناه وعدا حسنا فهو نقي. كمن متعناه متاع الحياة الدنيا. ثم هو يوم القيامة من المحضرين يتجاب بقى ويتحاسب على كله وما خدهاش. هو ما خدهاش اصلا
عشان كده دائما الله سبحانه وتعالى بيدعمنا في موضوع الاختيارات دوت بان هو دائما بيقوي عندنا حتة ايه ان اختار دايما الاخرة. طب ربنا بيقوي لنا الحتة دي ازاي؟ بيقوي لنا الحتة ديت بان هو دايما كتير جدا
في القرآن آآ عقد المقارنة بين الدنيا والاخرة بحيس ان لما المقارنة دي تتعارض عليك كتير وكل شوية تلاقيها يبتدي تزيد عندك القوة العلمية فاكرين اللي اتكلمنا عنها في الداء والدواء؟ القوى العلمية ان انت بقى خلاص بقيت مبصر هزه الحقيقة
وتجد في القرآن مثلا وما وما الحياة الدنيا في الاخرة الا متاعا. تمام؟ يا ايها الذين امنوا ما لكم اذا قيل لكم انفروا. بص اختيارات اهي انفروا في سبيل الله ثقلتم
الى الارض دي اختيارات نابعة عن ايه؟ عن فكرة ان الدنيا الدنيا جامدة والاخرة على مهلنا. لأ. ارضيتم بالحياة الدنيا من الاخرة؟ فما متاع الحياة الدنيا في الاخرة الا قليل. يبقى ده العلاج. العلاج تصحيح الايه؟ تصحيح التصورات. هنلاقي في القرآن مسلا في سورة الحديد اعلان هام
اعلموا انما الحياة الدنيا لعب ولهو وزينة وتفاخر بينكم تكاثر في الاموال والاولاد كمثل غيث اعجب الكفار طلباته ثم يهيج فتراه مصفرا ثم يكون حطاما وفي الاخرة عذاب شديد ومغفرة من الله ورضوان. وما الحياة الدنيا الا متاع الغرور. وبالتالي القرار اللي هاخده في اختياراتي عشان اصنع حياتي
سابقوا سابقوا سابقوا الى مغفرة من ربكم وجنة عرضها كعرض السماء والارض اعدت للذين امنوا بالله ورسله. ذلك فضل الله يؤتيه من يشاء والله ذو الفضل العظيم. فازا كل مرة بيتعرض عليك الفكرة نفسها ان دايما المقارنة في اي اختيارات بتختارها ما بين دنيا
بحاول اقويك ان انا بكبر لك امر الاخرة واصغر لك امر الدنيا قوي علشان اسهل لك الاختيار. فكل ما تيجي تختار مسلا انام ولا اصلي الفجر ما بيترددش اصلا هو فيه مش مقارنة. النوم ايه هو النوم؟ ساعة لذة ساعة على السرير يعني ايه المقارنة بينها
وبين يعني سنة الفجر مش هقول لك فرض الفجر اللي النبي عليه الصلاة والسلام قال فيه ركعتي الفجر خير من الدنيا وما فيها. ركعتي الفجر خير من الدنيا وما فيها. ما فيش مقارنة اصلا. ما فيش مقارنة اصلا. ما فيش مقارنة بين الصدقة والربا
ما فيش مقارنة اصلا. ربنا بيقول وما آآ وما اتيتم من ربا ليربوا في اموال الناس فلا يربو عند الله. وما اتيت من زكاة وجه الله فاولئك هم المضعفون. ما فيش مقارنة بين بين العفة والتبرج ما فيش مقارنة. واحدة بتلبس حجاب اللهم بارك
يعني يرضي ربنا سبحانه وتعالى مغطية جسمها واسع وفضفاض وكل حاجة ممتازة. مجرد ما بتنزل من بيتها مجرد ما رجليها نازلة نزلت من بيتها هي في حسنات دائمة عاملة زي الصيام. الحجاب ده انا بقارنه بالصيام. لانه عبادة ما بتقطعش. عشان كده النبي عليه الصلاة والسلام قال الصوم لي. آآ
ربنا قال الصوم لي وانا اجزي به. ليه؟ لان الصوم عبادة ما بتخلصش. انت بتؤجر على طول. انت متلبس بعبادة دائمة. فصاحبة الحجاب عاملة كده لابسة لابسة عبادة لابسة عبادة وماشية بها. فعلى طول بتؤجر. كل اللي يشوفها يعني يقول ربنا يبارك لها. ربنا يبارك في اللي رباها
يدعي لها ويدعي لوالديها وواحدة تقتدي بها على طول في حالة من من الاجر الدائم. العكس ما فيش مقارنة الواحدة اللي نازلة لابسة ضيق لابسة مقطع لابسة مبينة هنا مبينة
شعرة شعرتين طالعين. مطلعة ودانها طب ما دي سيئات على طول بقى طول ما احنا ماشيين. كل واحد بص وكل واحدة قلدتك وكل واحد طب فين ما فيش مقارنة اصلا
هل يتصور يعني انسان يعني يختار الاختيار دوت بعد كل دوت فسبحان الله يعني اختياراتي فعلا هي اختياراتك اما تصنع حياتك او تدمر ايه تدمر لك الحياة. وبالتالي بيترتب على الاختيارات ديت العواقب بقى النتيجة في النهاية وهي الايه
وهي حسن الخاتمة او سوء الخاتمة. والواحد فعلا الايام دي يا جماعة والله يا جماعة احنا الايام دي بنشوف حاجات كنا اه اه بنحكيها في غزوة بدر مسلا تمام؟ بنحكيها في غزوة احد
بنحكيها في يوم الاحزاب حاجات بنشوفها لايف قدام عنينا من اهل غزة ربنا يراضيهم ويرضى عنهم. ويجعلهم قدوة للامة ديت. اقسم بالله احنا بنشوف دلوقتي حاجات يا جماعة كنا بنحكيها عن حمزة
وبنحكيها عن عمير بن الحمام. وبنحكيها عن آآ انس بن النضر. حاجات بنشوفها بعنينا بعنينا بنشوفها لايف احنا دلوقتي زمان واحنا صغيرين كان الخواتيم دي بتتحكى لنا دلوقتي انت بتقلب في موبايلك
بتشوف الخواتيم ورا بعض يعني انت ممكن وانت قاعد كده مسلا قاعد ربع ساعة بتقلب جالك مشهد من سوريا على مشهد من غزة على مشهد في اليمن ايه ده  ايه ده؟ يعني ايه؟ يعني ايه؟ يعني ايه واحد؟ خد ضربة قناصة عارف ضربة قناص دي بتوع الرصاصة قد كده. رصاصة قد كده مش الرصاصة بتاعة المسدس. ضربة
قناصة رصاصة قد كده. يعني بتخش بتشق بطنك نصين. ضربة القناص بتخش بتفجر بتفجر من جوة البطن. يعني اه انت انت مش مصاب تعرف تمشي انت بتتهد مكانك على طول. يعني ايه واحد اتضرب بقناصة
تمام وبطنه انفجرت من الرصاصة بالفعل وفعلا سجد يعني ما ما اكتفاش ان هو يموت شهيد مجاهد مقبل غير مدبر وهو بيواجه العدو  ولأ هسجد كمان ايه ده مين ازاي؟ يعني يعني دي عدت اللي احنا بنحكيه. يعني المشهد ده يا جماعة عدى قصص من قصص السلف
يعني ما شفناش دي نقول ده مات في الجهاد مات في معركة لكن مات في معركة وسجد قبل ما يموت؟ لا دي عدت عدت انا ايه ده الواحد بيشوف الكلام ده
ده معاصرين. احنا كده يا جماعة احنا فيه بيننا دلوقتي ناس لأ بينافسوا السلف بينافسوا السلف فعلا. ازا ده ممكن ده بيخليني انا اصلا استحي من نفسي لما احنا نقعد نقول ايه؟ قصص السلف يا عم دولا السلف. يا عم دولا التابعين يا عم دولا الصحابة احنا احنا نيجي فين جنب لا يا جماعة في ناس قربت
في ناس قربت احنا احنا شايفينه لايف لايف. يعني ما ينفعش حد يحكي لي. لايف ادي الطلقة كان كده طالعة من هنا بطنه كلها حمرا وقعد مش قادر يتحرك وقلب نفسه ازاي
وربنا وفقه ازاي للموضوع ده وراح ساجد ومات حاجة عجيبة تدور بقى وراه تلاقي دوت واحد اختياراته صنعت حياته فعلا. مين ده يا جماعة؟ قال لك فلان. فلان ده ايه؟ طلع امام مسجد
وخطيب جمعة وخاتم لكتاب الله وداعية تمام ورجل سيرته حسنة يشهد له قاسي والداني بالادب والاخلاق وبيعلم الاطفال له صدقات له خير على الناس كلها. ما فيش حد ما بيقولش عليه كلمة حلوة
ما هو لازم كده يا جماعة ما هي لازم تخلص كده. ما هي لازم تخلص كده ما هي لازم تخلص كده ها ان الذين قالوا ربنا الله ثم ايه؟ ثم استقاموا. هي بتخلص معهم كده. تتنزل عليهم الملائكة الا تخافوا ولا تحزنوا
وابشروا بالجنة التي كنتم توعدون. نحن اولياؤكم في الحياة الدنيا ولكم فيها ما تشتهي انفسكم ولكم فيها ما تدعون نزلا من غفور رحيم اختيارات هو اختار اختيارات ربنا وفقه بها للنهاية
ومن عاش على شيء مات عليه. هي دي الاختيارات اللي انت بتختاره بتلاقيه واحنا احنا يا جماعة انا هزعم ان احنا اكتر جيل في التاريخ تاني تاني تاني اكتبوها انا ازعم ان احنا اكتر جيل في التاريخ منز خلق الله الخلق
منذ خلق الله الخلق الى يومنا هذا اكتر جيل في التاريخ شاف خواتيم  سبب التسجيل سبب الموبايل باب التسجيل والموبايل احنا اكتر جيل منز خلق الله الخلق شاف خواتيم اكتر جيل
شاف حسن خواتيم وشاف سوء خواتيم وعارف ومتأكد ليه حصل كده وعارف قصة كل واحد ومش مستغرب ان هي خلصت كده وكل حاجة بالنسبة لنا واضحة ومنطقية كل حاجة بالنسبة لنا واضحة ومنطقية بس احنا بنتغابى
تاني كل حاجة واضحة ومنطقية وواضح جدا السبب وصل للنتيجة بس احنا بنتغابى اسف سامحوني وبنعمل مش واخدين بالنا بنشوف المغني مات على المسرح قدام عنيا ومتسجل وبرضو اسمع اغاني
بشوف الممسلة ماتت في المشهد وهي بتصور وبرضو بتفرج على افلام مسلسلات شفت الراجل داخل صلاة الفجر بعكازه ودخل المسجد فتح الباب دخل قعد على الكرسي مات وبرضه ما بيصليش الفجر
شفت الراجل فاتح مصحفه وبيقرا نزلت راسه على المصحف ومات. وبرضه ما بفتحش المصحف انت عايز ايه انت عايز ايه ؟ ها؟ شفت الواد راكب عربية ومعه البت بتاعته ها ومشغل اغاني في العربية. وكان بيسجل لايف
والعربية عملت حادسة وماتوا واتحرقت العربية وبرضو بنمشي مع بنات. وبرضو مصاحبة الواد ومش عايزة تسيبيه. وبرضه بنسمع اغاني والتاني جاب صاحبته في العربية اسف. كان بيعمل فيها معها الفاحشة في العربية. ومشغلين التكييف
ومشغلين التكييف وبعد ما عملوا الفاحشة ناموا من التعب. والتكييف فضل شغال طلع الفريون اتخنقوا ماتوا جوة العربية وبرضو بنتفرج على افلام اباحية والكاميرا صورته وهو بيتفرج على الاباحية ومات عليها
وبرضو بنتفرج على صور اباحية وبرضو بنتفرج على على على عورات عادي وبرضو بنعمل العادة السيئة عادي كم قصة وصلتك كم صورة انت مستني كم فيديو عشان تفهم ان اختياراتك هي اللي بتصنع حياتك. واختياراتك هي اللي هتدمر حياتك
مستني ايه مستني تشوفي كم ممسلة ماتت وكم ممسل مات وما حضرش جنازته حد. وما حدش اترحم عليه تقريبا عشان تعرفي ان سكة المسلسلات والافلام هتدمر حياتك مستني كم مغني
يموت وهو بيغني علشان نبطل اغاني مستني كم واحد يموت في مسجد عشان تنزل تصلي في مسجد؟ مستنية كم واحدة تموت بحجابها وبنقابها وفي غزة وهي بتقول ما حدش يصورني وانا من غير حجابي وتموت تحت
انقاض بس بحجابها وانت لسة بتفاصلي معي في شهر يطلع ولا كم ضيق ولا اصل يعني بلاش تشدد يا شيخ ولازم واسع قوي طب وايه رأيك لو بس حزام هنا
احنا انت امتى يعني؟ امتى؟ امتى هنفهم ده غير بقى الايات بص احنا بقول لك انا عارف مشكلتنا فين. احنا لما نقابل ربنا هنقابل ربنا هنتحاسب على كل ده. يعني ايه؟ يعني حجة ربنا علينا
اكتر من اي حد حجة ربنا علينا اكتر من اي حد ، لان احنا شفنا اللي ما شافهوش حد احنا شفنا في حياتنا اللي ما شافوش حد بسبب الفيديوهات اللي طول النهار والليل بنقلبها
بل احنا بقينا من من كتر البلادة بنقلب ولا نبالي. احنا بنقلب كده سوء خاتمة. حسن خاتمة. سوء خاتمة وحسن خاتمة. عادي يا عم عدي فيديوهات وبنقلب وبعد كده عادي الحياة عادي بقى انا ما اتأسرتش بحاجة انا ما صلتش العشاء اصلا. ها ومش هاصلي وحنام كده عادي
ومش هرجع للقرآن عادي. وتاني يوم برضه هغتاب وهانم وهغش في الامتحان وهزلم ومش هصلي الفجر وهنزل بحجابي ضيق وعادي هي اختيارات على راحتك على راحتك النبي عليه الصلاة والسلام
قال ازا احب الله عبدا عسله  ازا احب الله عبدا ايه عسله قال يا رب يا رسول الله ما عسله يعني ايه عسله؟ يعمل ايه فيه يعني قال يوفقه الى عمل صالح
ثم يقبضه عليه يوفقه الى عمل صالح ثم يقبضه عليه الله اكبر حاجة ايه حاجة حاجة تانية يوفقه لعمل صالح ثم يقبضه عليه. بس امتى؟ ازا احب الله عبدا. فهي الفكرة في كده. ما هو دي دي دي قلنا ايه؟ قلنا حسن الخاتمة دي مكافأة نهاية الخير. دي المكافأة
دي المكافأة يوفقه لعمل صالح ثم اقبضوا عليه. فين الخدمة بقى؟ فين فين الخدمة في الحديس؟ ازا احب ازا احب طب ما هو هي دي فين فين اللي انت عملته بقى عشان ربنا يحبك
ايه اللي انت عملته عشان ربنا يحبك  ان الله يحب التوابين. تبت ان الله يحب المتطهرين. طهرت قلبك من الرياء والنفاق والعجب والحسد والغل والحقد وطهرت جسمك بتتوضي وبتصلي ها
ان الله يحب آآ يحب الصابرين. صابرين على البلاء والايذاء ولا كل طول النهار بنشتكي وطول النهار ليه يا رب وطول النهار مش عاجبنا حالنا وطول النهار لكل الناس احسن مننا واحنا ليه يعني احنا اشمعنى احنا وطول النهار شكاوي وطول النهار يعني يعني سخط على الواقع وشكوى من الفقر وشكوى من الضيق
وشكوى وشكوى مش مش بدافع طبعا عن عن عن زلم او زالمين مش مش دي قصتي بس انا بتكلم في في ان احنا نحس ان احنا ساخطين على قدر الله
دايما تمام؟ الله يحب الصابرين تمام الله يحب الصابرين الله يحب التوابين ويحب المتطهرين. تمام  ما تقرب الي عبدي بشيء احب الي مما افترضته عليه ولا يزال عبد يتقرب الي بالنوافل حتى احبه
ايه اخبارك في النوافل ايه اخبارنا في النوافل ولا احنا يعني اقصى احلامنا نعمل فرض اقصى احلامنا نعمل فرض والفرد كروتة. اسف يعني. عشان كده قالوا ان اللي بيعمل فرض صح
اكيد هيعمل نافلة كونه عمل الفرد بس ويعني ما ما جتش في نفسه يعني نفسه ما راحتش للنافلة مش ممكن يكون عمل فرد صح. لان الفرض لو اتعمل صح انت هتشتاق
لنفس جنس الفرد دوت فهتعمل النافلة. واحد صلى صلى العشاء صلى بجد والله حلو هيلاقي نفسه غصب عنه قام يجيب ركعتين او قام يجيب الوتر تمام حد صام رمضان صام وصامه بجد
وحب الصيام قوي ها هيصوم شوال هيصوم يوم الاتنين هيصوم اتنين وخميس هيتصرف ما بعرفش انا اقعد طول السنة ما اصومش ازاي انت بتهزر تمام واحد حب القهلة يعني كل ما تعمل فرض صح هتلاقيه بياخدك ليه؟ والحسنة بتجيب حسنة. وازا رأيت عند الرجل حسنة فاعلم
قلنا لها ايه؟ اخوات وجزاء الحسنة الحسنة بعدها. اللي عايز اقوله  ان انا عايز ربنا يحبني. يحبني ازاي؟ دور على الصفات اللي ربنا بيحبها. صابرين طاهرين. آآ متطهرين. آآ تصلح
فرض تزود نفل على الفرض هي كده. ما هو هيحبك على اساس ايه؟ اللي هو هيحبني يا رب وخلاص تمام اللي عايز اقوله ان هي اختيارات  هتصنع الحياة او هتدمر الايه؟ او هتدمر الحياة. خد بالك. يعني انا ضربت لك مسال بالايه؟ بالراجل الفزيع ده اللهم بارك ربنا يتقبله
الشهداء اللي شفنا فيديوهاته بتاع بتاع غزة. بس اه بس خد بالك يعني عشان ما اعقدهاش عليك. هو هو احنا لازم نبقى نبقى جامدين قوي كده عشان عشان آآ يجي لي حسن الخاتمة لأ
لأ الموضوع مش صعب للدرجة دي صعب للدرجة دي. يعني لو ان انسان اختار في حياته ان يكون مستقيم عموما يعني. مش لازم اكون جامد اوي. يعني عادي يعني. هكون شخص عادي
آآ ابصلي فرضي بقى شوية نوافل باتقي ربنا في اكل عيشي بتقي ربنا في في لبسي بتقي ربنا في عيالي بتكلم الكلام الطيب ما بأزيش حد ما بزلمش حد خلاص
ده واحد زي ده يليق بحسن الخاتمة وده يفسر لنا يفسر لنا احيانا خواتيم بنشوفها بعينينا طبعا متسجلة لناس عادية خالص ناس عادية صح؟ وده ده سؤال اكيد بيجي لكل واحد فينا. اه اللي هو دايما نسأل ربنا هو مين ده
اللي مات في الحرم وكاميرة الحرم جابته وهو بيصلي وسجد ومات في الحرم. مين ده مين ده ما حدش عارفه اصلا ما حدش عارفه. لا داعية ولا علامة ولا شيخ
خاتم قرآن ولا ولا ولا مسلا يعني الفزيع ولا المجاهد راجل شكله بسيط وحتى منظره كده انسان من اللي احنا بنسميهم عامي. بنسميهم احنا عوام. ولو ركزت هتلاقي احنا احنا العوام مش هم
اللي بنسميه العوام اللي هو على قد حاله يعني لكن بيزل السؤال دوت ايه ده ليه هو مش الخواتيم دي للعلماء والدعاة والمجاهدين بس لأ لا لا لا لا لا خالص
عشان لو انا حصرت لك الموضوع في كده انت هتيأسي اكيد يعني مين في كم واحد فينا هيبقى عالم ولا داعية ولا ولا ولا مسألة ما لهاش دعوة بالالقاب ديت
المسألة قلب وعمل ازا ربنا رأى منك قلب جيد قلب نقي يحب الله سبحانه وتعالى ودل على نقاء القلب ده عمل صالح انت بالنسبة لك يليق بك حسن الخاتمة احنا بنشوف ناس راجل عادي جدا. غلبان ومن الناس العواجيز اللي بيصلوا ورا في المسجد
صحينا لقيناه نايم على مصحفه ميت. يا جماعة ده ده عادي ازاي تدوري وراه طب قصته ايه؟ قصته مش صعبة تلاقي الراجل ده غالبا بيبقى كالتالي بيصلي بيصلي صل الصلاة ما افوتش صلاة في حياته
الاخر بيصلي النوافل بس احنا مش بنحس به عارفة عارفة الناس اللي هم الكبار في المساجد دول ما نحسش بهم ها اه بنحس بنقول ده راجل كبير راجل عم الحاج اللي بيعدي في الشارع ده
اكتشف ان هو تقي جدا في الفلوس ما عمره ما كل حرام في حياته عمره ما دخل بيته اكل حرام. ابدا مع انه شغال موزف عادي وغلبان وعلى قد حاله خالص. بس بص المليم ما فيش مليم حرام دخل بيته في الحياة
ولاده مربيهم كويس زوجته بيكرمها وبيعاملها كويس وبيحترمها وبتحترمه. ومربي ولاده حلو كلمته حلوة اخلاقه عالية آآ اللي بيشوفه بيحبه بس دي مقوماته لكن اللي حافز قرآن ولا يعرف يخطب جمعة ولا يعرف يقول درس ولا محفظ قرآن ولا ولا ولا دي صفحة على اليوتيوب ولا عنده حساب على الفيسبوك اصلا
هو ده كفاية. ما هو ده ده كفاية. ده اختياراته صنعت حياته. هو اختار كل حاجة صح بس انت ما خدتش بالك هو لازم ابقى مشهور بالعكس ده الناس دي اقرب الناس لخواتيم الحسنة
ان اعمالهم خبيئات انت عارف الخطر على مين على واحد زيي واحد زي الخطر كله على واحد زيي جزء كبير من عمله لازم يبقى زاهر. لان عملي بطبيعته كده. انا لو ما لياش بقى خبيئات
انا في خطر كبير جدا وكل واحد فينا كده يا جماعة. وده اللي هنقوله كمان شوية. بس خلي الموضوع ده بعدين. بس عايز اقول لك كتير من الناس اللي احنا بنشوفهم ناس بسيطة دول
من كتر ما احنا ما نعرفش اللي عندهم هم فعلا اعمالهم عبارة عن خبيئات. لان ما حدش بيعرف عنهم حاجة. هم مش مشاهير فطبيعي ان اعمالهم هتبقى غصب عنها خبيئات. هو مين بيسأل عليهم؟ ولا مين بيدور وراهم؟ فالناس دي بتبقى ناس جميلة قوي. انتم عارفين احكي لكم حكاية
دايما بتأسر في هحكي لكم حكايتين. حكايتين في اتنين مش هاقول لكم في في المسجد اللي انا باصلي فيه. مسجد هنا بس. يعني وكل واحد فينا له حكايات مرة كنت راجع
من رحلة دعوية يعني كت في في في مسافر يعني والمهم راجع. عربية وبتاع رجعت متأخر جدا دخلت على بيتي مسلا الساعة اتنين بالليل اتنين بالليل كل دماغي بقى في ايه؟ انا عايز اروح انام عشان اصحى الفجر
الفجر كان اربعة مسلا ولا اربعة ونص انا دماغي كلها اجري عايز انام عشان يدوبك اصحى يعني بعد الازان عشان يدوبك ايه اتوضأ وانزل اصلي ابقى نمت لي ساعتين تلاتة
عديت لقيت المسجد اللي انا بصلي فيه مفتوح مفتوح  ببص كده قلت يمكن ناسيينه من صلاة العشاء قلت يمكن ناسيينه ايه ناسيينه من صلاة العشاء. فنزلت قلت انزل عشان اقفله. يعني يعني يمكن حد ناسيه والنور منور جوة وبتاع
ببص جوة لقيت الحاج فلان والحاج فلان والحاج فلان اللي بيصلوا معي الفجر يا جماعة انتم آآ انتم بتعملوا ايه هنا؟ انتم بتعملوا ايه هنا قالوا له عادي احنا بنيجي كل يوم دلوقتي زي دلوقتي. ايه
ايه يا حاج انت ما قلتليش المعلومة دي ليه انت بتيجي كل يوم قبل الفجر بساعتين المسجد تصلي؟ اه عادي دي المعلومة دي عادية كده يا دي دي حاجة عادية عندك ما حدش يعرفها اه عادي احنا عم الشيخ علاء احنا كل يوم بنيجي ساعتين تلاتة كده زي ما ربنا
نقرا لغاية ما انت تيجي. لو انا اصلا صاحي على الاقامة. فاهم تلات ساعات ممكن يقعد تلات ساعات في المسجد يقروا قرآن. وانا بقى جاي بقى انا بقى عم الشيخ الجامد
اللي هو جاي اصلي بهم. اللي هو انا اصلا كرهت نفسي اليوم دوت ها عشان تعرف ان هي المسألة خبيئات. والمسألة بينك وبين ربنا والمسألة مش بالشهرة تمام الراجل بيتكلم عادي انا عايز اسألكم سؤال معلش بقى مع احترامي. انت لو واحدة بتصلي كل يوم تلات ساعات قيام ليل
هتحسي بايه في نفسك هي المسألة مش بس ان هم بيصلوا مسألة ان هو شايف انه مش بيعمل حاجة خدي بالك خدي بالك هي مسألة مكتملة ما انا ممكن انا اكون باصلي تلات ساعات بالليل او انت صليت تلات ساعات بالليل. بس انت شايفة ان انت جامدة
مش احسن حاجة اهو انا ما شاء الله علي صليت تلات ساعات مش احسن حاجة. لأ ده هم جمعوا بين اللي بيصلي كل يوم في المسجد بساعتين وتلاتة واللي هو لما لما شافني هو عادي شيء عادي يعني الشيخ كل يوم بنيجي كده. ايه يا عم! ده ده حلم حياتي ان انا اعرف اعمل ربع اللي انت بتعمله ده
اه اه اللي هو ايه؟ الولا حاجة انتم عارفين الراجل اللي هو النبي عليه الصلاة والسلام قال ايه؟ يدخل عليكم رجل من اهل الجنة والكلام ده لما ابن عمرو ابن العاص قعد معه قال له ما لقتوش بيعمل حاجة يعني يصلي عادي ويعني
فالراجل في الاخر قال له يا عم انت بتعمل ايه عشان ده بيقول عليك بتخش الجنة؟ قال له والله هو ما رأيت بص التواضع عايز يقول له ما بعملش حاجة. فكان من اسرار الراجل ده التواضع غير موضوع سلامة الصدر المشهورة
اه قلت لكم هحكي لكم قصة تانية عندي برضو في المسجد اللي بصلي فيه راجل كفيف ضرير يعني. تمام الراجل دوت  اه هو يعني ايه حوش وجمع مبلغ عشان يشتري المصحف بطريقة برايل
برايل اللي هو بيقرا المصحف عنده مصحف المصحف آآ يعني لو حطيته على الارض يبقى يبقى طولك كده كل كل كم جزء عبارة عن حاجة ضخمة كده عشان هو بطريقة برايل والورقة تخينة كده. عشان بيعتمد على البروز
فالمهم جاب المصحف وحطه في المسجد بقى عايز اقول لكم الكلام ده من كم؟ من اول ما عرفته من خمستاشر سنة مسلا او اكتر المصحف ده اتبنى اتبرى لدرجة ان هو بقى بيعلم
ما بقاش ايه ما بقاش بيلاقي علامات آآ وراح اشترى مصحف تاني عشان الاولاني اتبرى اتبرى من كتر ما بيحط ايديه عليه اتبرى اشترى مصحف تاني بقى عندنا مصحفين في المسجد
برايل كل واحد قد كده المهم انا بلاقيه قاعد مع نفسه كده قافل عينه كده وقاعد يعمل كده ويقرا فبقول له يا عم فلان هو انت بتقرا بجد؟ قال لي اه. قلت له انت يعني انت في صورة ايه دلوقتي؟ فيقول لي الصورة
انا مش ما فيش حاجة باينة صفحة بيضا وعبارة عن بروز طريقة برايل ما فيش كلام. هي عبارة عن بروزات المهم ايه اتجرأت كده وسألته اتجرأت سألته قال لي قلت له انت بتقرا كم جزء في اليوم يا عم آآ عم فلان؟
قال لي يعني زي ما ربنا يكرم ربنا بيكرم بكام جزء يعني يعني على الاقل عشر تجزاء مسلا  ايه نعم ايه ايه اللي انت بتقوله ده يعني ممكن عشر تجزاء كده زي ما ربنا بيكرم
ايه بتقرا على الاقل عشر اجزاء في اليوم بطريقة برايل اللي هو اصلا انا بشوف باحس ان هو بيتعب لان عارف القراية مش زينا كده مش بيقرا كده من حفزه هو مش حافز بيقعد كده يقعد كده
قاعد طول الوقت ازاي لو انا عايز عايز ايه عايز اجيب مسدس واطخ نفسي. انا مش بني ادم انا مش بني ادم. دي الناس دي هم دول دول ان شاء الله ربنا يكرمه بحسن الخواتيم. واحنا اللي في خطر
احنا اللي في خطر احنا اختياراتنا مدمرة حياتنا فعلا تمام؟ ناس نضيفة ناس نقية ناس متواضعة كده بقول لك ما يغركش المنازر. بص للحقائق. بص للحقائق عشان كده بقول لك الناس يعني سبحان الله كان عندي برضو ايه آآ سبحان الله كانت خاتمة صعبة جدا بس بس جميلة
كان عندي اخ كده آآ شغال في الصحرا معمار في الصحرا بقى معدات ومكن وجرارات وبتاع والدنيا كبيرة عمارة راجع قال لي عايز احكي لك قصة قعد يبكي يبكي يبكي
قلت له ما لك بس؟ قال لي النهاردة شفت خاتمة يعني سبحان الله يعني سبحان الله! قلت له ايه اللي حصل؟ قال لي عندنا شاب شغال بيشيل رملة الرملة يا جماعة
شاب عادي بيشيل رملة قال لي بس الشاب ده كان فيه حاجة غريبة كان رهيب رهيب في الصلاة حريص جدا على الصلاة يصلي بخشوع وبكاء لسانه طيب وراضي وكلامه زي العسل
طب وبعدين قال لي حصل حاجة غريبة تاني مرة كنا بنستريح من الشغل مستريح من الشغل فالشاب ده من عوايده ان هو كل ما يلاقي فرصة يصلي. يعني اي وقت يصلي
راح ايه يعني الشاب ده لأ قام صلى. بس احنا ما حسيناش به من كتر اخلاصه ما حسيناش به صلى بيقول وسجد سجدة طويلة آآ كان ساجد ورا معدة كان في كده زي زي ايه حفار كبير
هو سجد وراه كان بيصلي وراه عشان يستتر عن الناس عشان ما حدش يشوفه كان بيصلي ورا المعدة دي وكان ساجد فالشغل بدأ فالراجل اللي هو بتاع الحفار دوت راح طالع شغل الحفار
وكان عايز يعدل نفسه عدلة كده فقال يجيب ورا وبعد كده يطلع قدام فجاب ورا بيقول لي داس على دماغ الشاب ومات على الوضع ده. لزق في الارض وهو ساجد
منهار بقى شف ربنا اختار له متعة عجيبة هيموت ازاي وهو ساجد شاب عادي بيشيل رملة حاجة ايه اختياراتك؟ اختياراتك اما تصنع حياتك او تدمر حياتك. هي اختيارات انت اللي بتختار من عاش على شيء مات عليه
من مات على شيء بعث عليه وانا انا متعمد ما احكي لكمش قصص السلف وبتاع عشان انتم بتحسوا ان انتم ما لناش دعوة بالكلام دوت. لا ده عادي ناس عادية ناس بنشوفها صبح وليل
وبنشوف سوق خواتيم بقى. وسوق الخواتيم بقى ما تعدش ما تعدش بنشوفها بعنينا وبنشوفها في صحابنا وكل واحد فينا مش هقولك بقى عنده قصة شافها على اليوتيوب ولا مقطع شافه على التيك توك لأ
كل واحد فينا عنده صاحبه وانت عندك صاحبتك اللي ماتت على سوء خاتمة ها اللي مات في بحر وهو كان مع بناته خاربها وبتاع ومات اللي مات بشمة مخدرات وكنت انت عارفه
وكان وكنت بتنصحه وشارب مخدرات لغاية ما مات تمام؟ ودفناه احنا دفناه بايدينا وبنقول ربنا يرحمه تمام؟ واللي ما كانش بيصلي ومات ومات ما حدش حس به وريحته طلعت من بيته. وقصص كتير يعني لو حكت لكم هتتعبوا
هتتعبوا فانا بقول لك حاجات واقعية. صاحبي صاحبتك ناس عادية بنشوفها في الشارع. مقاطع بنشوفها مش هقول لك بقى آآ معاذ ابن جبل والحسن البصري دي الحاجات دي طب الناس دي العادي بتاعهم
لكن اللي احنا بنشوفه ده هو هو ده اللي يأسر فيك. ما هو ده الناس بني ادمين زينا عاديين امتى امتى بقى تختار اختياراتك اللي هتصنع حياتك ها من عاش على شيء ايه
مات عليه من عاش على شيء مات علي. انتم عارفين الشيخ عبدالحميد كشك الله يرحمه. الشيخ كشك الخطيب المشهور جدا والداعية العزيم وهو يعني يعتبر يعني يعني ابو الدعاة معاصرين واستازهم في الخطابة والكلام دوت
الشيخ خش كان طبعا اشهر حاجة له خطبة الجمعة. معروف خطبة الجمعة اشهر عمل للشيخ كشك الله يرحمه كانت خطبة الجمعة. الشيخ خش مات على ايه؟ كان يوم الجمعة ببساطة جدا
كان بيستعد لصلاة الجمعة كعادته وكان في صلاة الجمعة قبل ما يصلي كان يخش يتطهر ويلبس احلى ثياب عنده ويصلي ركعتين وبعد كده يروح الايه؟ المسجد يخطب لبس تطهر. لبس افضل الثياب
صلى ركعتين مات في الركعتين مات هو فين ركعتين الله يعني ففي ناس بقى ايه في ناس بقى يعني عدت الموضوع ده بقى مش بس مات على معاش عليه مات على ما اراد
تاني فيه بقى مستوى فيه ليفل اعلى بقى مش مات على ما عاش عليه  هو مات كما يريد يعني ايه؟ هو كان عايز حاجة والصدق مع الله حصلت انتم عارفين عبدالله بن جحش
الصحابي الجليل في غزوة احد كان قاعد مع سعد ابن ابي وقاص قبل الغزوة كل واحد فيهم ايه قالوا تمنوا عايزين ايه النهاردة يحصل ايه؟ فقال سعد ابن ابي وقاص
اللهم لقني رجلا شديد بأسه او يقاتلني واقاتله فاقتله واخذ سلبه وانتصر عليه قال عبدالله بن جحش اللهم اني اسألك ان تلقني رجلا من الكفار اقاتله يقتلني واقتله يعني احنا الاتنين نقتل بعض ولكن
يقتلني وقد قطع ان في وقطع اذني فالقاك يا رب ستسألني عبدي لما حصل لك هزا فاقول فيك يا رب فتدخلني الجنة سعد بيحكي قال فلما انتهت الغزوة قال والله لقد لقيت رجلا شديد بأسه من الكفار وقتلته كما سألت الله تعالى
قالوا فما فعل عبدالله بن جحش قالوا والله لقد رأيته بعيني قد رأيته بعيني مقتول وامامه رجل جلد صلب من المشركين ورأيت انفه معلقة بجلدة في وجهه واذنه معلقة بجلدة في رأسه
ثم قال سعد فيا ليتني تمنيت الذي تمنى عبد الله ابن جحش فيا ليتني تمنيت الذي تمناه عبدالله بن جحش. فكانت امنيته خير من امنياته يا سلام! ايه ده! ايه ده! يعني ازاي طب يعني يعني نفهمها بس. هي بتحصل ازاي ؟ صدق ايوة صح؟ صدق عجيب. ناس فعلا
السبت قدم سبت كتير سبت كتير. وبعد كده جه في اخر الخدمة. انا عايز مكافأتي بقى حقك تتكلم بس انت قدمت ايه عشان تسأل الطلب ده ؟ معلش هي المسألة ما جتش كده
ما هي مش بتيجي كده مش ضربة حظ يا جماعة دي ناس قدمت سبت كتير سبت كتير ها سبت كتير وبعد كده جم يوم الحد لقوا الحد فعلا مبالغ عين يتكلم ده له عين يتكلم. انت تطلب انت انت تسأل
انت قدمت ايه عشان تطلب طلب زي ده ما ينفعش واحدة فيكم يا جماعة تبقى تقول يا رب اموت سجدة. وهي وهي بتقطع في الصلاة. ما احنا ما بنضحكش على نفسنا
ما احنا احيانا بنقول كلام كبير بس احنا اكبر منه هو او قصدي الكلام اكبر من حجمنا نفسي اموت سجدة وهي بتقطع في الصلاة. طب ازاي ازاي يعني ها نفسي اموت شهيد. هو اصلا ما لا يعرف حاجة عن اخبار المسلمين فضلا ان هو يشارك فيها. فضلا ان هو يتفاعل معها. فضلا ان هو يدعي لهم في السجود. وفضلا ان هو يبكي على على احزانه
والمهم نفسي آآ اموت في الحرم ولا فكرت تحوش جنيه عشان عمرة وعندها استعداد تشتري شيبسي وهري وتصرف بالتلتميت والخمسميت جنيه على على على حاجات تافهة فكرتش توفر خمسميت جنيه
اللي هي بتصرفها على التفاهات دي تقول عشان عمرة ولا حاجة. ما نضحكش على نفسنا يعني نفسي اموت وانا ماسكة المصحف اقول لك بقى مين مات وهو ماسك المصحف واربط لك حياته مع المصحف
اشهر واحد مات وهو ماسك المصحف مين يلا مسابقة مين اشهر واحد مات مات على المصحف   مين فكرت صح صح يا نجاة احسنت اشهر واحد مات على المصحف صح يا كريم صح يا ابو عبدالله
الله يبارك فيك يا استازة حنان. اشهر واحد منع المصحف سيدنا عثمان. سيدنا عثمان يا جماعة. سيدنا عثمان. سيدنا عثمان لما السوار احاطوا في بالبيت بتاعه وناس قالوا له يلا نقاتل
قال لهم لأ انا لن اقاتل. قالوا لي قال رأيت رؤيا بالامس رأيت رؤيا بالامس ايه الرؤية؟ قال رأيت حبيبي رسول الله رسول الله صلى الله عليه وسلم رأيت حبيبي رسول الله صلى الله عليه وسلم ورأيت ابا بكر وعمر
ورأيت ابا بكر وعمر قد جاء الي وقال لي يا عثمان يا عثمان يا عثمان اصبر اصبر  فانك تفطر عندنا القابلة يعني هتيجي لنا بكرة اصبر يا عثمان فانك تفطر عندنا القابلة. هو كان صايم
قال فاصبح صائما ولما احاط الثوار ببيته دعا بمصحفه وفتحه واخذ يقرأ في سورة البقرة حتى وصل الى قوله تعالى فسيكفيكهم الله فسيكفيكهم الله وهو السميع العليم. فقتلوه وهو يقرأ هذه الاية وسقطت رأسه. وسقطت دماؤه على هذه الاية الشريفة
طب ليه عثمان مات على الميتة دي؟ عثمان كان يقوم الليل بالمصحف كله كل ليلة وده من الناس العجيبة اللي مش مصدق لزلك زوجته نفسها لما مات وهي بتنعاه. قالت قتلوه قتلهم الله. قتلوه قتلهم الله. والله لقد قتلوا رجلا كان
تقوم الليل كل ليلة بالقرآن كله قتلوا رجلا كان يقوم كل ليلة بالقرآن كله الطبيعي ده يموت على القرآن انا لما اعوز اموت موتة ادفع تمنها ها لما اعوز اموت موتة ادفع تمنها
مش عايز اموت داعية وانا ما بدعوش الى الله عايز اموت على المصحف وانا بفتح المصحف كل اسبوع مرة انا عايز اموت سجدة وانت بتصلي بتقطعي في الصلاة عايز اموت في ما هي ما بتجيش كده
ادفع التمن قدم السبت بين صدقك لله اختياراتك هتصنع حياتك اوعى تدمر حياتك لكن انا اغلب وقتي اه بصلي بصوم وتمام بس اغلب وقتي اغاني اغلب وقتي قاعدة على قاعدة على قاعدة بقلب في في طبخ في منازر مش حلوة
ها فعورات في موسيقى في اغاني في مهرجانات وده ساعات بقعد بالاربع خمس ساعات بقلب بقلب في الاغاني والموسيقى والبتاع واقعد امني نفسي ان انا شوية وحصلي العصر ده ايه ده ده ايه ده! ده احنا بنرسم بتعملي ايه! دي اختيارات ايه دي
اختيارات ايه دي ها عشان كده بنقول ان انا بختار انا دلوقتي واحد النبي عليه الصلاة والسلام جاءه رجل وقال اوصني وصية. قال لا يزال لسانك رطب من ذكر الله
بس دي احلى حاجة لما انت تبقى على طول في حالة من زكر الله تعالى يحصل ايه؟ خلاص؟ هتموت على زكر الله تعالى. الموضوع بسيط لازم طول ما انت ايه
طول ما انت في حالة من ذكر الله سواء الذكر القولي او ذكره في الصلاة او ذكره في حياتك او ما بتغفلش عن ربنا ابدا ما اكيد هتموت موتة حلوة
لكن ربع حياتك دين وتلات ترباعها انت عارف بتعمل ايه خلاص يبقى في ربع خمسة وعشرين في المية هتموت على خير وخمسة وسبعين في المية هتموت على سوء خاتمة اختياراتك حبيبي
اختياراتك دمرت حياتك او صنعتها يا اختي انت اللي بتختار في واحد يومه ما بيفوقش من الطاعة فعلا ما بيفوقش من الطاعة صلاة اه عمل عمل اجتماعي حتى المباحات بعض الناس ممكن ممكن بنات مسلا بيسمعوني دلوقتي او او رجال هي دلوقتي ايه مسلا زعلانة تقول انا
يومي كله مع العيال وفي المطبخ وفي الغسيل طب ما دي اعمال صالحة يا حاجة ما دي اعمال صالحة. لأ انت لو مش فاهمة لأ نقعد بقى نفهم لو انت مش شايفة ان دي اعمال صالحة يبقى في حاجة غلط
وانا بقول لك هنقعد طول النهار نصلي! ما اكيد مش هيحصل كده. احنا بنقول ايه هو ايه هو ايه هو الحاجة اللي انا لو شغلت بها حياتي ابقى في التمام
حاجة من الاتنين. اما عبادة صريحة الصلاة صيام اذكار سماع مواعظ دروس طلب علم قراءة قرآن دي اسمها عبادة صريحة او مباح لي فيه نية طيبة او مباح لي فيه نية طيبة
جعلته طاعة بالنية ده اللي هيخلي كل حاجة بتعمليها في المباحات حلوة انا دلوقتي انا هقول لكم دلوقتي سيناريو حياة واحدة يومها كله عبادة بتصحى الصبح بتصحى الفجر صلت ادي عبادة. قعدت للشروق قرأت قرآن. ادي عبادة
اصلا كانت نايمة بنية ان هي تصحى لصلاة الفجر فنومها عبادة قالت تريح شوية عشان تقوم للعيال تصحيهم المدرسة عبادة وهي صحتهم صلوا الفجر طبعا تمام قامت عملت لهم الاكل والشرب بنية اطعامهم وسقياهم وصدقة لهم واحسان عليهم. وان هي تربي ولادها تربية صحيحة
ودعت لهم وقالت لهم قولوا الازكار دي عبادة نزل العيال المدرسة. قعدت تنضف في البيت وتمسح وبتاع. وحطت في ودانها سماعة قالت اشغل قرآن اشغل درس برضو عشان استفيد بوقتي
وانوي في نفس الوقت غسيلي ومسحي وطبيخي لزوجي. زوجي ادخال السرور على زوجي. اطعام ما دولا مش هياكلوا الا لو انا عملت لهم اكل. آآ آآ اه اه يعني القيام بحق الزوج. القيام بحق الاولاد. اه اه ارضاء ربنا في زوجي وولادي. ما دي عبادات
وانت بتكنسي وانت بتمسحي وانت بتطبخي وانت بتقطر بتقشري انوي. وفي نفس الوقت ممكن اعمل عبادة معها بقى من الصرف. طب ما تسمعي درس في ودانك لما تشغلي السماعة في المطبخ. طب ما تشغلي قرآن والدنيا شغالة. طب ما نحفز ونقرا ونراجع وانا وانا شغال. وانت اسف بترضعي ابنك. طب ما دي عبادة
طب ما انا ممكن اقول ازكار وفي حال الرضاعة او انا بهشكه حتى بدلعه. طب ما اقول ما اذكر ربنا. طب ما دي حلوة برضو. يعني ايه لأ طب بعد كده آآ جه زوجي قلت له كلام حلو طب ما دي عبادة استقبلته كويس طب ما هي دي عبادة. جه لاولادي غسلت لهم سيابهم وزاكرت لهم تعبت
معهم بالليل طب ما دي عبادة. هو انت ليه فاكرة ان انت بتضيعي وقتك تمام؟ تبعلت لزوجك تجملت له ما هي دي عبادة. تمام؟ آآ اي حاجة حاجة حلوة بالليل ما هي دي عبادة
كل ده تمام على فكرة. كل ده تمام. انا لغاية دلوقتي انت مش بتضيع وقتك خالص. ولا تندمي على حاجة من الحاجات ديت ولا تندمي ابدا ولا تقعدي تقولي هو هقعد طول عمري في المطبخ هقعد طول عمري في في خدمة البيت دوت انا عايز اصلي كتير ماشي ما احنا هنصلي فدي حاجة
ممكن لو بتعملي حاجات بزيادة ما لهاش لازمة شيلي اللي ما لوش لازمة ماشي. بس خلي دايما ايه نيتك حاضرة عشان ما تزهقيش. من الاعمال اللي كده كده هنعملها. ما ما فيش مفر منها. فما تبقاش موت وخراب ديار. يعني ما ابقاش انا عملتها وما نوتش فيها حاجة ما خدتش عليها اجر وخلاص
وهو دايما يا جماعة سؤال هو حسن الخاتمة ان انت تموتي في الصلاة بس انا لو مت دلوقتي المباح بس كان لي فيه نية صالحة انا يا ستي انا خدت ولادي
وقلت ايه هنزل اتمشى معهم وافرحهم وافسحهم وادخل السرور على قلبهم. قدر ربنا لا قدر الله مت في الرحلة دي ادي سوء خادمة. المنزر الشكل العام كان بيتفسح بس انت عارف نيتي
انا كنت في عمل صالح نيتي كده هسألكم سؤال هو النبي عليه الصلاة والسلام مات فين مات فين  مات في بيته مات على صدر عائشة اشرف الخلق عليه الصلاة والسلام
مات على صدر زوجته بيحب عائشة بيحسن معاملتها حتى كان يعني له نية ان هو يعني يعني يكون قريب منها في الوقت دوت مات مات على عمل صالح. غير ان هو طبعا مات بسبب الحمى والمرض والاجر والسم والكلام دوت. بس مات فين
يبقى ازا مسألة بس مش لازم اموت في ارض معركة عادي يعني مش لازم اموت وانا ساجد صح؟ ممكن اموت في بيتي عادي. ممكن اموت وانا بهزر مع زوجتي ويبقى عمل صالح
يبقى انا عايز اقول ايه الفكرة ان انا ما كونش بعمل معصية وخلاص. يعني واحاول المباح اخليه طاعة. عشان يعني ابقى في الامان قوي يعني تمام؟ ولو نسيت النية في المباح برضه مش وحش. يعني على الاقل ما بعملش حاجة حرام
بس الخطر كله بقى ان يبقى فيه حرام كتير في حياتي بقى ان انا وانا شغالة في البيت مشغلة مسلسل. اه وانا شغالة في البيت مشغلة اغنية اه يا قلبي
وانا شغالة في البيت ما صلتش عشان شغل البيت. قلت هاصلي الضهر مع العصر مع بعض. يا مصيبتي يا مصيبتي ها وانا وانا كده آآ زوجي جه يعني اتخانقت معه ومش طايقة البيت والعيال! طب وبعدين! ده ايه ده ايه
ادي عكننت على نفسك كل حاجة ممكن انت اختياراتك هي انت هي مسألة اختياراتك. ممكن اعمل نفس الحاجة ابسط نفسي بها؟ ممكن اعمل نفس الحاجة اكنن على نفسي بها  يبقى انا اختياراتي هي اللي هتصنع حياتي. اوعى تدمرها
تمام اخلاصي صدقي مع الله موازبتي على العمل الصالح بطلع من عمل صالح وبعد كده بتعملي ايه؟ اي فرصة تلاقيها اقري قرآن. صلي تاني صلي النوافل نيمي العيال وصلي قيام ليل. ها
آآ اسمعي درس آآ في المطبخ. على طول بقى احنا ايه شغالين بقى ما نخلصش من طاعة لطاعة من طاعة لطاعة من طاعة لطاعة. واحد زي ده هيموت على سوء خاتمة ازاي معلش صعب جدا يعني يعني ازاي يعني
لكن بقى واحدة يومها يعني لو حسبنا الطاعة اللي فيه ما يجيش نص ساعة ساعة وبقيت اليوم خراب بقى وهي عارفة بتعمل ايه بتلبس ضيق وبتنزل وشعرها باين وبرفانات. تمام؟ وغيبة في التليفون وموبايل طول النهار بتقلب عليه على حاجات مش كويسة مش محترمة
ها على اغاني على مهرجانات على مسلسلات تركية على بي تي اس على اغاني كوري على اغاني اجنبي على شتيمة على غيبة على كلام على ناس على مشاكل مع الجوز على
قيمة عيال ده ايه ده نقلة خطر كبير جدا جدا. ايه دي اختياراتك؟ ايه اختياراتك يا جماعة احنا بنقول يا رب اكرمنا بحسن الخاتمة صح بس لازم اعمل حاجة تدل على
ان انا صادق في الكلام دوت ان انا فعلا يعني اقول بطلب بس زي ما اقول كده زي ما علمناكم ايه ما ينفعش تقول يا رب اغفر لي وانت مش بتسعى
في طريق المغفرة ده اسمه غرور عامل زي واحدة ما اتجوزتش بتقول يا رب خلف طب ما ازاي يا حاجة ما احنا لازم تتجوزي ما لازم تتجوزي ها لازم تتجوزي
كزلك يا رب اغفر لي من غير ما اسعى في طريق المغفرة. طب ما لازم تسعى يا رب حسن الخاتمة وانا خاربها. طب ما يعني اعمل اي حاجة. خد بالاسباب عشان ما يبقاش غرور واماني. عشان يبقى صدق فعلا ان انت خدت بالسبب
تمام واخيرا عشان ما اطولش عليكم اوصيكم ونفسي  للخبيئات قاعدة عظيمة جدا لو عرفت تعملها في حياتك ان شاء الله ارجو من الله لك حسن الخاتمة سيبوها ديت. دي بقى الوصية الجامعة
اجعل سرك خيرا من علانيتك اجعل سرك خيرا من علانيتك يعني خلي اللي الناس ما يعرفهوش عنك اكتر من اللي يعرفوه عنك تاني اجعل سرك افضل من علانيتك خلي اللي الناس ما يعرفهوش عنك
اكتر من اللي يعرفه عنك؟ فلو الناس بتشوفك بتصلي ركعتين في المسجد يبقى فيه اربعة في البيت ما حدش حاسس بهم لو الناس يعرفوا عنك عشرة جنيه صدقة يبقى فيه خمسين ما يعرفوهاش
لو الناس بتشوفك قريتي جزء قرآن يبقى فيه جزئين ما بيشوفوهاش لو الناس تعرف ان اخلاقك سبعة من عشرة تمانية من عشرة لأ اللي قريب مني عارف ان انا عشرة من عشرة
مثال لو انا علاء حامد انا مسلا ناس بتقول علي خلوق. حلو؟ انا بضرب مسال طبعا. مش بتكلم على نفسي انا الناس بتقول علي مهزب وخلوق وكده. تمام؟ كل الناس الحمد لله بتقول علي كده
لو زوجتي ما بتقولش علي نفس الكلام او احسن يبقى انا في حاجة غلط يبقى انا كده سري اسوأ من على يميني عشان كده انا لازم احارب. لازم احارب واجاهد نفسي
ان اللي تشوفه زوجتي مني واللي يشوفه ولادي مني احسن من اللي الناس بيشوفوه مني انا ممكن اتعصب برة البيت ما اتعصبش جوة البيت انا ممكن ازعق في حد غلط برة ما ازعقش جوة
انا ممكن ما تفلت مني مسلا يعني مسال يعني مش شتيمة. بس عمري ما تحصل قدام ولادي دي المفروض يبقى كده اقرب الناس لي لازم يقولوا للناس اللي برة لأ
اللي نعرفه عنه اكثر من اللي انتم تعرفوه عنه انا بضرب مسال على فكرة مش بتكلم على نفسي وانا ممكن اكون عكس اللي انا بقوله بس انا بضرب مسال بس
تمام مش ضروري اكون كده خلاص لازم يكون لو لو الناس تعرف عنك حاجة في الصلاة لأ انت عندك جوة حاجات اكتر شوية كده دي حربا يعني عشان كده لازم انت تنافسي
ان تطلعي اجمل اخلاقك قدام زوجك وانت تطلع اجمل اخلاق قدام زوجتك خيركم خيركم لاهله. تمام؟ والله انا اعرف ناس كده يا جماعة. اعرف ناس كده. زوجته بتقول انتم ما تعرفوهوش
زوجته زوجته يقول انتم ما تعرفوهوش لو انتم تعرفوا عنه قيراط انا اعرف اربعة وعشرين قيراط انتم ما تعرفوش وبتبقى مسلا لما يموت وتبكيه تقولوا انتم ما تعرفوش مين لمين. انتم ما تعرفوش انتم بتشوفوا منه ساعة ولا ساعتين. انا اللي عايشة معه وعارفاه
بتقول في كلام شعر تقولي سبحان الله ده كان ايه ده كان ايه في بيته ده يبقى ده دايما سره احسن من علانيته اجمل اخلاقك طلعها مع مع اقرب الناس لك مع امك مع الاب مع اخواتك مع زوجتك مع ولادك
وخلي الناس تاخد جزء من الاخلاق ديت مش العكس طلع كل حاجة برة وجوة آآ انا اشك فيك الصراحة كده اختياراتك دمرت حياتك خلي دايما لو انت مسلا عندك بتروحي دار وبتقري قرآن قدام الاخوات يبقى لازم لك ورد في السر في قيام ليل ما حدش يعرف عنه حاجة
لو انت في عمل مشترك مع البنات بنعمله دعوة الى الله بنحضر درس علمي مع بعض. يبقى فيه حتة كده ما حدش يعرف عنها حاجة ها في صداقات ما حدش يعرف عنها حاجة
مش هنعرفها الا لما لما لا قدر الله تموتي. هيجي ناس فقرا يسألوا عليك. فين فلانة تعرفوها منين؟ دي كل شهر بتعدي علينا وبتدينا ياه! كل البيوت دي كانت بتعدي علينا واحنا ما نعرفش
الله في اسرار بقى مش هتتعرف الا ايه؟ الا اما بعد موت الواحد اوعى تتعرف بقى في الاخرة بقى تمام؟ عارفين نشيد مشاري الجميل هل لك سر عند الله بينك انت وبين الله هل لك صدقات تخفى؟ لا يعلمها الا الله
بيأسر فيها قوي قوي النشيد ده اسمه وواجب بعد ما تخلصوا اللايف ده اسمعه هل لك سر عند الله تمام واسمعوا حتى في نشيد اسمه اعمارنا اعمالنا. اسمعوه بس من غير موسيقى يعني
حلو برضو بتاع ماهر زين اهو سيد يعني  دي النصيحة الاخيرة لان العكس بقى سيء جدا ازا كانت سريرتك سيئة وعلانيتك هي اللي حلوة ما اضمنلكش اي حاجة  في كمان
يعني الناس اللي تعرفها انك حلو وجوة في ذنوب خلوات وجوة في ذنوب خلوات الناس شايفة من برة دين وتمام يا باشا جوة في كلام مع ولاد السر ما حدش عارفه
جوة في مناظر اباحية ما حدش يعرف الكلام ده انا من برة الناس بيقولوا علي راحت وجت والشيخ راح والشيخ جه بس جوة بقى انا في السر كده بشوف مسلسل ومن ورا الناس بسمع اغنية عشان بحب الاغاني انا بقى لي علاقات محرمة انا في في اباحية في
حتة كده دي حقيقتي بقى عشان كده قالوا ذنوب الخلوات اصل الانتكاسات وطاعات الخلوات اصل الثبات ذنوب الخلوات اصل الانتكاسات وطاعات الخلوات اصل الثبات كده النبي عليه الصلاة والسلام في غزوة كانوا شافوا واحد صحابي كان عامل شغل عالي جدا
فجه راحوا للنبي عليه الصلاة والسلام حكوا له. قالوا له ده جامد وبتاع وعامل شغل جامد. قال لهم وهو في النار. الناس اتجنت في النار ايه نار ايه! ده انت مش شايف بيعمل ايه
تعالوا بقى قعدنا نمشي وراه فراح جه واحد من من الكفار ضربه ضربة كده اتعور تعويرة جامدة اللي هو ايه مش هيعرف يقاتل بعد كده فواضح بقى ان هو كان بيايه
الرياء ورحبت الايه؟ حط السيف على صدره وقتل نفسه عشان خلاص مش هقاتل هو الموضوع كان رياء اصلا وراحوا للنبي عليه الصلاة والسلام قالوا له والله انك لرسول الله. حقا. الراجل اللي قلت كده قتل نفسه. من هو كان بيقاتل الرياء السريرة مش زي العلنية
سريعة مش زي العلنية تمام؟ عشان كده بنقول ايه؟ خلي دايما اياك وذنوب الخلوات ديت اللي ايه لو الضربة جات لك هتيجي لك منها. لو الضربة جت ممكن تيجي ايه؟ ممكن تيجي منها. اخر وصية برضو باوصيها لكم يا جماعة اياكم وحقوق الناس
برضه حقوق الناس من الحاجات اللي بتضربك جامد. زي ما نقول الاحسان للناس بيعلي معك اوي ؟ العكس زلم الناس بيضرك اوي ظلم الناس ان انت تبقى زالم ناس كتير
واكل مال واكل ورس. واكل مال يتيم. آآ غيبة كتير نميمة كتير. سب للناس. استهزاء وسخرية وتنمر. والله الحاجات دي يا جماعة من اسباب سوء الخواتيم واسوأهم على الاطلاق سب العلماء والدعاة
سب العلماء والدعاة دي حاجة عزيمة عند الله سبحانه وتعالى. ان يكون حد بيدل الناس على الله وانت تسبه او تطعن في نيته او تتهمه بسوء زن اقول لكم قصة واحدة بس
قصة واحدة كان واحد في زمن الامام النووي رحمة الله عليه في زمن الامام النووي رحمة الله عليه وكان يصب الامام النووي. كان بيكرهه جدا. كان بيشتم الامام النووي فلما حضرته الوفاة
كان راجل عالم من العلماء بس كان نزير الامام النووي بس كان الامام النووي يسكت ويصبر والتاني يشتمه فقالوا فلما حضرته الوفاة زكرناه بالله فاندلع لسانه يعني لسانه طالع كده زي الخروف اعزكم الله. عارفين الخروف لما يتدبح
بيقولوا اندلع لسانه ونحن نذكره بالله ما بينطقش اندلع لسانه واسود وجهه قال فكنا نقول وكنا واتفقنا جميعا ان هزا الزي حصل له بسبب طعنه في الامام النووي ان هذا الذي حصل له بسبب طعمه في الامام النووي
الامام احمد علماء زمانه سبوه علشان يقول بخلق القرآن ولما حضرته الوفاة ارسل الله اليه الملايين يصلوا عليه. انتم عارفين جنازة الامام احمد هي اعظم اكبر جنازة في تاريخ البشر
اكبر جنازة في تاريخ البشر جنازة الامام احمد قالوا حضر الجنازة اتنين مليون ونص. اتنين مليون ونص حضروا الجنازة. اهل بغداد وحول بغداد والبلاد اللي قول العراق كله جه جنازة الامام احمد
الامام احمد بقى قبل ما يموت كان بيقول للناس اللي بيسبوه اللي بيسبوه كان بيقول لهم كلمة واحدة بيقول لهم انتم مش هتعرفوا مين الصح امتى كان بيقول كلمة عارفينها؟ مين يكتبها لي؟ الامام احمد كان بيقول لعدوي لما كانوا يشتموه ويطعنوا في دينه ويطعنوا في عقيدته ويطعنوا ويطعنوا كان بيقول لهم كلمة واحدة بس
كان بيقولوا لي فعارفين مين حافز الجملة اللي كان بيقولها الامام احمد اه كان بيقول لهم بيننا وبينكم يوم الجنائز بيننا وبينكم يوم الجنائز يوم الجنازة هتعرفوا مين اللي كان صح
الله! جنازته يعني اتنين مليون ونص يا جماعة جم امتى وازاي واما عدوه اللي هو ابن ابي دواد اللي هو كان بيطعن فيه اصلا اللي هو المعتزلي لما مات ما حدش حضر جنازته اصلا
الامام ابن تيمية عارفين الامام ابن تيمية مات في السجن كانوا علماء زمان وبردو بيطعنوا فيه اللي هم من الاشاعرة والمعتزلة وكده. اللي هو اصلا كان بيحاربهم عشان عقائدهم الفاسدة. فكانوا بيطعنوا ليه عند
الولاة فكانوا الولاه بيسجنوه. الامام ابن تيمية مات في السجن مات في السجن مات في السجن اخوه بيقول والله كنت مع اخي في في السجن في سجن القلعة وختمت معه ثمانين ختمة
ختمت معه ثمانين ختمة فلما كنا في الختمة الواحد والثمانين وصل اخي الى قوله تعالى ان المتقين في جنات ونهر في مقعد صدق عند مليك مقتدر ومات بعدما قرأ هزه الاية. اخر اية قرأها الامام ابن تيمية
ان المتقين في جنات ونهر في مقعد الصدق عند مليك مقتدر يلوي حضر جنازته في دمشق بس كنزته كانت في دمشق. دمشق العدد السكان فيها محدود اكثر من ستين الف
حضروا جنازة الامام ايه؟ الامام ابن تيمية وقالوا اعداء الامام ابن تيمية اللي هم اللي هم طبعا حضر جنازته كله كل الناس. قالوا اعداء الامام ابن تيمية لم يحضروا الجنازة خوفا من الناس. اعداء ابن تيمية
هم كانوا بيشتموه لم يحضروا الجنازة خوفا من الناس ان هم يضربوهم. فلما ماتوا لم يحضر جنازتهم احد شوفوا دلوقتي الممسلين لما بيموتوا تلاقي العزا فاضي وده كان بيتقال والممسل راح وممسل جه. كان لما مات خلاص
تمام؟ والمغني راح والمغني جه لما مات خلاص وتلاقي واحد سبحان الله عالم كم من عالم يا جماعة ما عرفناهوش الا بعد موته في علماء كده يموت تقولوا ايه الجنازة دي؟ هو مين ده يا جماعة؟ مين ده
احنا اول مرة نسمع اسمه. مين ده؟ سبحان الله! عالم وتقي ونقي وربنا ارسل له مئات الالاف والعشرات الالاف راحوا وراء جنازته. شفناها ولا ما شفناهاش اشتري بقى اختياراتك بقى. بس انا خلصت كده مش مش ما ينفعش اقول اكتر من كده. مع ان عندي كلام كتير والله وانا انا انتم حاسين ان انا بفضفض صح
انا ما ما فيش كلام قدامي يعني ما انا ما اعرفش انا بتكلم منين. انا قاعد كده هي الكلمة دي من ساعة ما انا قريتها وانا دماغي ساحت. اختياراتك اختياراتي دمرت حياتي
وانا بقى دماغي رايحة وجاية في الموضوع ده رايحة وجاية وعايز اقول اقول ايه ولا ايه ولا ايه ولا ايه في كلمة زي دي قريتها بس انا قاعد افضفض والله العزيم عندي كلام كتير عايز اقوله بس هو الوقت خلص
الوقت خلص كفاية بس انا بقول لكم في الاخر اختياراتك حياتك اما تصنع حياتك اما تدمر حياتك وحياتك مش هي اللي انت عايشها دلوقتي وان الدار الاخرة لهي الحيوان لو كانوا يعلمون اعمل عمل يخليك ما تقولش يوم القيامة يا ليتني قدمت لحياتي
اعمل عمل ما تقولش يوم القيامة. يا يا ليتنا نرد ولا نكذب ايات ربنا. اعمل عمل تقول بسببه الهاء مقرأه كتابيا اني ظننت اني ملاق حسابيا. بس جزاكم الله خيرا. وربنا يا رب اللهم ارزقنا حسن الخواتيم. اللهم صل وسلم وبارك على سيدنا محمد. اللهم لك الحمد كما ينبغي لجلال وجهك وعزيم سلطانك. اللهم ارزقنا حسن
خواتيم اللهم اختم لنا بالباقيات الصالحات. اللهم وفقنا لعمل صالح واقبضنا عليه يا رب العالمين. اللهم احيينا على الايمان وتوفنا على الايمان. اللهم استعملنا ولا تستبدلنا. اللهم ارزقنا خاتمة سعيدة طيبة. اللهم احينا على لا اله الا الله وتوفنا على لا اله الا الله. واستعملنا في نشر لا اله الا الله
يا رب يا رب يا رب اهدي الشباب والبنات وارزقهم كلهم حسن الخواتيم. وصلى الله وسلم وبارك على سيدنا محمد والحمد لله رب العالمين السلام عليكم
