الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد. اهلا ومرحبا بكم. في لقاء جديد. من لقاءات لايف يوم اه يوم الاتنين
كل مرة بنحاول نتناول موضوع مهم يكون اه غالبا موضوع اه موقعي يكون مفيد يكون فعلا احنا حاسين ان هو بيلامس واقع بحيس ان احنا ما نبقاش معزولين عن الاحداس اللي بتحصل حوالينا
آآ اخترت النهاردة ان انا اتكلم عن موضوع اللي انتم شايفين عنواني دوت. موضوع البدعة موضوع البدعة. موضوع البدعة آآ ايه ايه انواعها؟ ايه ضررها على اعتبار ان الفترة الاخيرة ديت بدأت مجموعة من البدع تزهر
بدأ في كمان يعني يعني ضغط آآ في فرض بعض البدع على الناس وعلى المساجد وبدأت الناس تسأل وده حاجة كويسة جدا هو كزا ده بدعة ولا مش بدعة طيب هو بيدعى ليه
طيب آآ يعني طب ما هم الناس بيقولوا صح طب انتم ليه مختلفين؟ طب ليه ناس بيقولوا بدعة وناس بيقولوا مش بدعة؟ والناس بقت متحيرة. فدايما احنا بنحاول نتناول مواضيع بشكل تأصيلي
آآ اكتر ما احنا ناخدها بشكل عاطفي واللي هو ايه غلط وحرام وبدعة وخلاص ونسيب الشخص المتلقي هو مش فاهم يعني هو هو بيقول لك انتم شيوخ ودول شيوخ ودولا ما هو دولا برضه بيفهموا في الدين
فسايبينه احنا كده وهو مش فاهم اي حاجة. هو مش عارف اللي بيقول بدعة بيقول بدعة له. واللي بيقول سنة بيقول سنة له. فمحتاجين جيل بيفهم شوية. يعني محتاجين ان احنا نفهم الناس ايه القواعد اللي احنا بنبني عليها الكلام علشان انا لو فهمتك القاعدة وحطيت لك حطيتك في الصورة خلاص انت بعد كده
عندك حس فقهي او حس اصولي ان انت تقدر آآ بعد كده اي حد بعد كده هيقول لك والله كزا ده بدعة هتقول له هيقول لك عشان كزا فانت اصلا
اه اه فاهم يعني خدت الموضوع قبل كده بشكل اكاديمي فتقدر بعد كده تقيم تقيم الكلام اللي بيحصل قدامك وتعرف مين بيتكلم صح راحوا مين بيتكلم غلط تعرف مين اه اه بيقول بيوافق السنة فعلا وكلامه فعلا موافق للاصول المراعية عند العلماء
ومين بيألف او بيهبد زي ما بيقولوا او قعد يجيب كلام ما لوش اي قيمة وما لوش اي معنى. فاحنا النهاردة هنتكلم ايه هي البدعة؟ بنعرفها ازاي هي القواعد اللي احنا بنقدر نعرف بها البدعة. آآ ايه انواع البدعة؟ وايه الضرر بتاع البدعة وايه دورنا تجاه البدع
ازا رأينا الايه البدعة ديت طيب خلينا الاول آآ نتفق على امور علشان نبني الايه؟ نبني التعريف بتاعنا. انا هقول لك شوية حاجات وبعد كده هنركب الحاجات دي على بعض. هيطلع ايه؟ تعريف انت لوحدك هتقدر تفهم
او تستنتج التعريف اه اه اولا لازم نفرق بين حاجتين لازم نفرق بين حاجتين. البدعة البدعة معنى لغوي البدعة كمعنى لغوي يعني البدعة في اللغة ما هي البدعة في اللغة؟ ده اول موضوع نتكلم فيه. ما هي البدعة في اللغة؟ تعريف البدعة في اللغة
بيقولوا البدعة في اللغة هي كل امر جديد كل امر محدس تمام؟ آآ فكل امر جديد كل امر محدس كل امر يعني لسه جديد لم غير معتاد. بيسموه ايه بيعتبر بيسمى ايه؟ بيسمى بدعة
ده في الايه؟ ده في اللغة. الصوت واضح يا جماعة والصوت واضح قولوا لي واضح اه ده بيسموه بدعة. وده جه في القرآن. اه ربنا قال اه قال قل ما كنت بدعا. صح؟ قل ما كنت بدعة
عن من الرسل وما ادري ما يفعل بي ولا بكم. يعني انا مش حاجة جديدة. فهمتم حتى كلمة بدعا دي بقت مفهومة بالنسبة لكم في سورة الاحقاف صح قل ما كنت بدعا من الرسل يعني انا مش حاجة جديدة انما مجرد رسول زي الرسل اللي سبقه
فكلمة بدعة في اللغة تعني الامر الجديد فدوت هيبرر لك هيفسر لك احيانا كلام عن السلف آآ افتكر الجملة اللي انا قلتها لك ديت علشان هتنفعني كمان شوية يبقى كده كلمة بدعة ممكن تتقال. اقول والله كزا العربيات دي بدعة
واقصد بها البدعة بالمعنى اللغوي. يعني حاجة جديدة ما كانتش في ايام السلف اقول والله المايك ده بدعة. ليه؟ اول مرة نشوف يعني المايكات دي حاجة جديدة وايرلس وبتاع. الكاميرا بدعة
فلو انا اقصد المعنى اللغوي يصح ان انا اقول على اي حاجة جديدة بدعة تمام فدي مش مشكلة دي بنفهمها علشان ما حدش يخلط اللي يقصد بالبدعة الامر اللغوي واللي بيقصد بالبدعة
الامر الشرعي. تمام؟ طيب يبقى ده التعريف اللغوي طيب التعريف الشرعي آآ انما يقتصر في الكلام على البدع على امور. اولا امر يكون في الدين. يعني التعريف الشرعي للبدعة بيركز على الامور الدينية
بس الامور الدينية. تمام؟ التي يتعبد بها التي يتعبد بها  وتكون مخترعة لم يأتي بها الشرع لم يأت بها الشرع ويكون الشخص اللي بيعمل الموضوع دوت بيقول انا بتقرب الى الله بزلك
تاني خلينا نكتب تعريف دلوقتي وبعد كده نفصله تاني. عايزكم تكتبوا التعريف دوت التعريف ده هو ده اللي هيساعدنا نفهم حاجات كتير دلوقتي وده تعريف الامام الشاطبي رحمة الله عليه
لما عرف البدعة بالتعريف الاتي. الامام الشاطبي عرف البدعة من افضل التعريفات للبدعة. قال هو البدعة هي طريقة في الدين مخترع. تاني اكتبوا الكلام ده البدعة هي طريقة في الدين في الدين مخترعة
طريقة في الدين مخترعة تضاهي الشرعية. يعني تشبه الطريقة الشرعية تضاهي الشرعية. طريقة في الدين مخترعة تضاهي. يعني تشبه الطريقة الشرعية. تضاهي الشرعية يقصد فاعلها يقصد فاعلها المبالغة بالتقرب الى الله
او المزيد من التقرب الى الله هي طريقة في الدين مخترعة طريقة في الدين مخترعة تضاهي الشرعية تشبه الايه؟ التعبدات الشرعية يقصد فاعلها اللي بيعملها يقصد ايه مازا يريد فاعلها هو مش بيقول انا بعمل حاجة حرام ومش بيقول انا بعمل حاجة كبيرة هو بيبقى نيته بيقول انا اقصد
التقرب الى الله. عشان كده حطه في التعريف يقصد فاعلها المبالغة او المزيد من التقرب الى الله خلاص كويس ان انتم كتبتوه. تعالوا بقى ننزل على التعريف ده كلمة كلمة
اول حاجة بنقول هي طريقة في الدين مخترع. يبقى اول شيء في تعريف البدعة انها طريقة في الدين يبقى هي مش طريقة الدنيا عشان كده احيانا بعض السزج لما تيجي تكلمه مسلا على الايه تكلمه على موضوع البدعة
فتقول له يا عم الموضوع ده لم يفعله رسول الله صلى الله عليه وسلم او لم يرد عن السلف. الكلمة اللي هي دايما بصوا يا جماعة اهل البدع اكتر كلمة دي بتضايقهم جدا. بتضايقهم جدا. اه واحنا شفنا قريب يعني احدهم وهو لما قال ايه؟ لما كان بيسخر من كلمة
الموضوع ده ما وردش. ما وردش في الكتاب ما وردش في الكتاب ولا في السنة. فسخر واحد منهم كبير من كبرائهم سخر من هزه الكلمة وقال آآ كل حاجة يقول لك ما وردش في الكتاب وفي السنة
احنا مش بتوع كتاب احنا مش بتوع كتاب صريحة احنا بتوع تجربة. يعني ايه؟ يعني احنا بنألف وبنخترع واحنا بقى ايه الحاجة اللي بنجربها وبتعجبنا بنشرعنها وبنعتبر هي ده الدين
احنا مش بتوع كتاب احنا مش بتوع ورد وما وردش فديت اكتر كلمة تعرفك السني من المبتدع. دايما السني او راجل من اهل السنة دايما بيتمسك بالكلمة ديت. هل ورد زلك؟ هل ورد
كزلك يقول لك لم يرد في الكتاب لم يرد في السنة لم يرد في احوال السلف واقوال الايه؟ السلف واحوال الصحابة. ودايما المبتدع تجده وما يزكر ابدا هزا الامر وما يحبه لا يكثر من الكلام عن السلف. لا يكثر من الاستدلال بالكتاب والسنة. انما اكتر كلامه على تجربة
ودي حاجة حلوة ومتجربة وانا جربتها بنفسي والشيوخ جربوها سيدنا فلان نقلها لنا واوراد معينة ورسناها من اسيادنا لكن ما يجد ما تجد في كلامه غالبا لا في سنة ولا كتاب ولا قال الصحابة ولا قال السلف ولا قال
اما الاربعة انما هو كلام من دماغه وده ده دي دي علامة دايما تعرف بها المبتدع. تقعد تسمع له درس كده ما تلاقيش خالص بقى كتاب وسنة. انما بتقعد تتكلم هو وواحد بيتكلم عن نفسه
واحد بيتكلم عن حكاوي وقاعد بيتكلم في في قصص قصص كلها حكاوي وكلها تجارب شخصية. الذوق والوجد والاحساس والتجربة لكن ما تجد ان هو يكثر من القول قال الله. قال الرسول عليه الصلاة والسلام. قال الصحابة. قال ابن مسعود. قال ابن عباس. قال ابن عمر. قال آآ
اه مجاهد قال قتادة قال سفيان قال احمد قال الشافعي لما تلاقي واحد ما بيتكلمش بالطريقة ديت بتتعارف على طول هي طريقة في الدين. يبقى اذا بعض الناس آآ اه احنا بنقول لما الشخص ده تقول له مسلا الموضوع ده ما وردش في الكتاب ولا في السنة. تمام؟ اه يقول
يسخر يبتدي يسخر يقول لك يعني هي معلش يا عم الشيخ هو الساعة اللي انت لابسها دي مسلا ورا جت النبي كان لبس ساعة العربية اللي انت راكبها دي النبي راكب عربية
هو الموبايل اللي انت ماسكه ده النبي مسك ايه؟ مسك موبايل شاطبي بالباء. النبي مسك موبايل تمام؟ ما كل دي بدعة. مش انتم عايزين ترجعوا الى ما كان عليه النبي عليه الصلاة والسلام. خلاص اركب بقى الجمل. واقلع الساعة ديت. وخلاص وما تاكلش بالشوكة والسكينة
نبتدي نهبل بقى. نبتدي نخش في الايه؟ في في في سزاجة. سزاجة وسخافة ما تحتملش الرد. اكيد طبعا اللي بيتكلم في البدعة مش بيتكلم في حاجة دنيوية. ما عشتيش ترجع لي ليه الطلقة في صدري وتقول لي طب ما ما كانش فيه عربية وما كانش فيه موبايل ده ما لوش دعوة بالبدعة اصلا. اه ممكن نسميه بدعة في
لغة لكن بدعة الشرعية ما لوش علاقة بها لان البدعة الشرعية هو ما يتعلق بامر الدين فقط الدين يعني التشريع يعني المستحبات الواجبات المحرمات المكروهات المباحات. يعني الاحكام الشرعية الخمسة لاي حد بيلعب في الحتة دي حط مستحب ما كنش موجود. يوجب علينا شيء
ما كانش واجب يقول لنا والله ده ده حرام وهو مش حرام. يبقى ده ايه بيألف بيألف. لكن ساعة عربية موبايل طيارة صاروخ ادي كلها وسائل في الحياة ما لهاش اي علاقة بالبدعة بالايه؟ بالتعريف الشرعي. ما فيش حد يخدعك بالدخلة ديت. اتفقنا
طيب هو بيقول طريقة في الدين تمام؟ مخترعة. مخترعة. ازا ليس لها اصل ليس لها اصل او لها اصل بس مشكلتها في حاجة تانية غير الاصل. وده اللي هنقوله كمان شوية في انواع البدع. بس خلينا نكمل التعريف ده للاخر
تضاهي الشرعية ودي مشكلة البدع دايما ان هي بيبقى فيها شبه من الطريقة الشرعية بيبقى فيها فيها صيام فيها زكر فيها طواف فيها آآ نذر هي هي هي الطريقة ديت بتبقى آآ آآ شبه الطريقة الشرعية عشان كده بتلتبس على العوام. تلتبس على من لا علم له. فيجي يقول لك يا جماعة هو في
ايه ايه المشكلة في الصلاة على النبي؟ عليه الصلاة والسلام. المشكلة يا جماعة في في في الذكر يا جماعة ما له الذكر؟ ما له الذكر؟ انتم مش مش عايزين الناس تزكر ربنا ولا ايه! تمام؟ ما له الصيام يا عم! هو الصيام كمان هتحرموه! فيلتبس على الشخص العامي ان دوت ايه؟ ان ديت
ان ديت من الدين. فيقول لك ما هو الصيام اهو. ما هو زكر. ما هو قراءة قرآن يا جماعة. تحرموا علينا كمان القرآن. تحرموا علينا الزكر. ليه؟ فهي مشكلة البدعة ان هي
جدا. يعني عارف المعصية اهون من البدعة. لان المعصية باينة. الزنا السرقة الربا الايه؟ الفواحش سلكة خلاص معصية. وما فيش حد بيختلف عليها فما تلتبسش حتى على الشخص العامي. لكن مشكلة البدع انها خبيسة جدا. اللي بيخش بيخش لك تحت مسمى الدين وبينسبها للدين. ودي اكبر
مصيبة عشان كده البدعة عند الله اسوأ من الكبائر. البدع عند الله اسوء من الكبائر لانها تلبس ثوب الدين وهي تضيع الدين يعني اكثر مما تضيعه الايه؟ المعاصي وطبعا المشكلة اللي بعد كده ان اللي بيعمل الموضوع ده فاعل هزه البدعة بيقول انا بتقرب الى الله
انا يا جماعة بتقرب الى الله انتم يعني اروح ازني يعني؟ يا جماعة انتم بتنهوني عن الزكر. بتنهوني عن الصلاة بتنهوني عن العبادة. طب نعمل ايه يا جماعة فسيبونا نتقرب الى الله. سيبونا يا اخي يا اخي. يا عم بدعة بدعة دي بيعمل حاجة حلال بيعمل ايه؟ بيقرب لربنا وخلاص حتى اللي بيتنزل معك
بيقول لك ان هي بدعة يقول لك يا عم سبهم يسيبهم يا عم. سيبهم يزكروا ربنا. لأ. هو هو اي حاجة. يعني يعني ما تمام فهمنا التعريف ده خلينا نمسك التعريف ده كده كل شوية حنرد للتعريف دوت آآ كل ما نيجي لنقطة معينة هفكركم بالتعريف ده بس خلينا
هناك فكرة اجمالية وبعد كده عايزين نحط مجموعة من الاصول والقواعد. اللي ممكن ببساطة ان انا اقدر احكم بها على شيء ان هو بدعة ولا مش بدعة تمام؟ اول شيء
اه مجموعة من القواعد لازم ان احنا ايه نحفظها كويس. نحفظها كويس اول قاعدة اول قاعدة ودي القاعدة مهمة جدا سيبوها الاصل في العبادات المنع الاصل في العبادات المنع الا
ان يأذن الله الاصل في العبادات المنع الا ان يأزن الله فمن اتى بعبادة فمن اتى بعبادة يلزم ان يستدل عليها يلزم ان يستدل عليه ان يأتي بدليل يدل على ان الله اذن بهذه العبادة
من كلام الله او كلام الرسول عليه الصلاة والسلام او من احوال الصحابة الكرام يبقى الاصل في العبادة المنع الا ان يأتي دليل او اذن من الله سبحانه وتعالى طيب دايما بنقول اي اصل هات لنا دليل عليه
نقول الاصل الدليل على هزا الاصل قول الله تعالى اكتبوه ام لهم شركاء ام لهم شركاء شرعوا لهم من الدين شرعوا لهم من الايه؟ ها ارجع للتعريف. شرعوا لهم من الدين ما لم يأذن به الله. ام لهم شركاء
شرع لهم من الدين ما لم يأذن به الله يبقى ازا اي حد شرع شيء في الدين لم يأذن به الله يعني لم يقم عليه دليل فهذا ممنوع. ممنوع انسان يشرع شيء في الدين. ليس عليه دليل
فما يجيش واحد يقول يا جماعة يعكس لك الاصل احيانا بعض الضلال بيستغل الناس مش فاهمة. فيقول لك الايه فيقول لك الاصل آآ يقول لك الاصل ان ايه؟ الاصل آآ
ان الاصل ان ان الامر دوت ايه؟ الاصل ان الامر العبادات ديت الاصل فيها الايه الاباحة. طالما بنيجي بنعمل حاجة كويسة تمام الاصل في العبادات الايه؟ الاباحة طالما احنا كده طالما ما بنعملش حاجة حرام. طالما بنعمل حاجة حلوة وحاجة كويسة. فنقول له الاصل بتاعك غلط
انما الاصل في العبادات المنع الا ان يأذن الله او يأتي الشرع بالايه؟ يأتي الشرع بالاذن تمام تعال بقى نشوفه نشوفه مسلا اديك مسال على عكس الاصل دوت لو جينا في باب المعاملات مش العبادات
بتشوف الفقه بيتقسم ايه؟ عبادات ومعاملات وكده. باب المعاملات. باب المعاملات اللي هو البيع والشراء او خلينا نقول باب تاني باب الطعام والشراب. ايه هو الاصل فيه ايه هو الاصل فيه
الاصل في الاصل في المعاملات. وفي الطعام والشراب العكس. الاصل الاباحة والذي يمنع هو الذي ياتي بدليل حاولوا تفهموها ديت عشان دي عكس ديت. احنا عندنا العبادات وعندنا المعاملات والطعام والشراب
ايه هو الاصل في العبادة الاصل في العبادة ان العبادة ممنوعة الا ان يأذن الله تعالى بها تمام ودل على زلك قوله ام لهم شركاء شرعوا لهم من الدين ما لم يأذن به الله. وبرضو دليلها قول النبي عليه الصلاة والسلام من احدث من احدث
في امرنا هزا ما ليس منه فهو رد من احدث في امرنا هزا ما ليس منه فهو رد وكذلك قول النبي عليه الصلاة والسلام من عمل عملا ليس عليه امرنا فهو رد. يعني مردود على صاحبه ازا احدس شيء ما قلناهوش. يبقى مردود
اعكس. ليه قلنا في المعاملات وفي الطعام والشراب ان الاصل الحل واللي يمنع هو اللي يقول الدليل. يعني انا لان ربنا قال في في المعاملات واحل الله البيع تاني احل الله لي البيع. يعني جميع المعاملات حلال
وحرم الربا هذا دليل على ان كل المعاملات الاصل فيها ان هي حلال. واللي يقول على معاملة. ان هي حرام هو اللي يجيب دليل. والا تقف حياة الناس. نتعامل ازاي
وكزلك الطعام والشراب في قوله تعالى قل لا اجد قل لا اجد فيما اوحي الي محرما على طاعم يطعمه الا ان يكون ميتة او دما مسفي او لحم خنزير. فهزه الاية دلت ان كل الطعام والشراب الاصل فيه انه حلال. لكن ازا جاء الشرع قال الاكلة دي حرام او الشرب ده حرام يبقى حرام بتحريم الشرع
ففهمنا يعني ايه كلمة قاعدة يا جماعة فهمنا يعني ايه قاعدة؟ القاعدة في العبادات غير القاعدة في المعاملات والايه؟ والطعام والشراب. الاصل في العبادات ان انت ما ينفعش تعمل حاجة في العبادات الا انك الاول تجيب لي دليل من الكتاب والسنة
تمام يبقى الاصل ان اي عبادة حرام الاصل ان اي عبادة حرام. لغاية ما الشرع يأذن بها تمام العكس الاصل في اي معاملة بين الناس بيع وشراء حلال الا ان الشرع يقول دي حرام
والاصل في الاكل والشرب ان كله حلال. الا ان يأتي الشرع يقول ان هي حرام فلازم نتفق على الاصل ده ان ده هيفرق معي كتير ان انا بقول الاصل في الايه؟ الاصل في احل لكم الطيبات. صح
فالاصل في العبادات ان انا بقول المنع اتوقف فيها او اقول ان هي ما تجوز الا ان ييجي واحد يقول لي ان ايه؟ ان ديت ان ده جائز. تمام خلاص
طيب اعطيكم مثال اعطيكم مثال النبي عليه الصلاة والسلام وده حديس موجود في السنة لو تعرفوا تجيبوه يعني. كان مرة واقف وبص كده واقف على المنبر فلقى ناس واقفين لقى واحد واقف
واحد واقف فبيقول فسأل ده بيعمل ايه؟ واقف في الشمس فقال مين ما له واقف في الشمس فقالوا هذا ابو اسرائيل واحد كان صحابي نذر نذر ان يصوم وان يقف في الشمس
والا يتكلم نزر ان يصوم ويقف في الشمس والا يتكلم وقال النبي عليه الصلاة والسلام مروه فليتم صومه وليتكلم وليستظل يعني ما ينفعش يألف في الدين. الصيام بس هو الحاجة الوحيدة اللي بيعملها صح وهي دي الموافقة للدين
اما ما عدا زلك من الحاجات اللي عملها كلها غلط. مين قال له ان الوف في الشمس عبادة مين قال له ان ان عدم الكلام عبادة ما فيش في الدين ان عدم الكلام عبادة ولا ان الوقوف في الشمس عبادة فقال يبطل الكلام دوت
وكزلك لما جه التلاتة للنبي عليه الصلاة والسلام زعموا ان هم هيتعبدوا بعبادات جديدة وقال واحد منهم انا اصوم ولا افطر والتاني قال اقوم ولا انام. وقال وانا انا لا اتزوج النساء. فبيتعبدوا بحاجات
الشرع ما قالش نعمل كده النبي عليه الصلاة والسلام قال اما انا عايز يقول انا المصدر ما تجيبش من دماغك. اما انا فاقوم وانام وافطر واصوم وافطر واتزوج النساء فمن رغب عن سنته يبقى ما ينفعش تألف في الدين فليس مني
فهمنا الاصل دوت ده مهم جدا ان احنا نفهمه تمام؟ طيب. يبقى قلنا الاصل في العبادات المنع طيب خلينا نقول اصل تاني آآ معنا اكتبوا بقى الاصل دوت آآ لما اقول
ان هذه العبادة توافق الشرع لما اقول انا بقول امتى نقول العبادة دي تنفع؟ لما العبادة يوافق الشرع طيب ما معنى العبادة توافق الشرع تاني احنا قلنا اصل ان العبادة العبادة المأزون بها
هي العبادة التي توافق الشرع ما معنى عبادة توافق الشرع معنى ان العبادة توافق الشرع اي توافق الشرع في اصلها ووصفها لو فهمتم الجملة دي هتفهموا حاجة جامدة جدا. او فهمتم الجملة دي هتتبسطوا قوي
الاصل لكي اقول ان العبادة مشروعة لابد ان للعبادة ان توافق الشرع ما معنى عبادة توافق الشرع اكتبوا الجملة العظيمة دي عشان دي هنقعد فيها شوية لابد لكي نقول ان عبادة توافق الشرع
ان توافقه في اصلها ووصفها تاني ان توافق الشرع العبادة لكي اقول ان عبادة توافق الشرع اي توافق الشرع في اصلها ووصفها يعني ايه في اصلها ووصفها يعني انا بقول ان مش مش بس العبادة ان هي ان هي كاصل بس ان انا ان هي الشرع جه بها
لازم تكون الاصل والوصف. بمعنى انا دلوقتي بقول الصيام مشروع صح؟ الصيام مشروع جميل والشرع ازن بصيام النوافل. حلو طيب صيام مثلا آآ صيام آآ آآ ليلة الاسراء والمعراج صيام يوم الاسراء والمعراج كتعبد ان انا بتعبد لله بصيام يوم الاسراء والمعراج وبقول انا بتعبد لله بالموضوع دوت
هل ده مشروع نقول العبادة ديت وافقت الشرع في اصلها ولكن خالفته في وصفها ازاي هقول ان هي كاصل صح هو صيام بس فيه مشكلة في الوصف بقى. يعني ايه الوصف هنا؟ يعني الزمان الشرع لم يقل ان صيام
يوم الاسراء والمعراج مستحب يبقى انت وثقت في الاصل بس خالفت في الوصف يبقى بدعة لان لازم علشان اقول الموضوع ده مشروع يوافق في الاصل وفي الايه وفي الوصف انا هاديكو امسلة كتيرة عن الموضوع دوت لان دوت هيخليني افهم ايه الفرق بين البدعة الاصلية والبدعة
الفرعية او الاضافية تاني في عندنا برضو خلينا نقولهم مع بعض عشان الاتنين هيفهمونا بعض البيضة عندنا يا جماعة نوعين في حاجة اسمها بدعة اصلية وبدعة فرعية واحيانا بيسموها بدعة حقيقية وبدعة اضافية
تاني كلامكم هيكمل بعضه دلوقتي احنا بنقول البدعة نوعين. بدعة اصلية وبدعة فرعية او احيانا بيسموها بدعة حقيقية والتانية بيسموها بدعة اضافية خلينا في المسمى السهل اصلية وفرعية عشان دي هتبقى شبه الكلام اللي انا بقوله
لو انت فهمت اللي انا بقوله ان العبادة علشان توافق الشرع لابد ان توافقه في اصلها ووصفها هتفهم آآ نوعين العبادة اللي هي ما معنى ما معنى آآ ما معنى بدعة اصلية؟ وبدعة ايه؟ وبدعة فرعية
فهمتوا فهمتوا الفكرة لما انا اقول آآ بدعة اصلية او بدعة فرعية. طيب اه لو انت فهمت الكلام ده هتعرف يعني ايه الفرق بين بدعة اصلية وبدعة فرعية هي البدعة الاصلية
البدعة اللي ما لهاش اصل في الشرع خالص كده قلنا ان لازم العبادة عشان تكون مشروعة يوافق الشرع في ايه؟ في اصلها ووصفها البدء في الحاجة اللي خالفت الشرع في اصلها
دي بنسميها بدعة ايه؟ اصلية يعني اصلا ما لهاش اساس في الشرع كله. ولا لها حاجة شبهك شبه كده في الشرع كله طب هي البدعة الفرعية او البدعة الاضافية هي اللي وافقت الايه؟ هي اللي هي اللي خالفت الشريعة مش في الاصل ولكن في الفرع
او في الوصف تعالوا نضرب امسلة الدنيا هتنور نضرب مسال على بدعة اصلية خالفت الشرع في اصلها يعني ما لهاش في الشرع اساس خالص الرقص عند الزكر تعالوا انتم هتقولوا لي دي اصلية ولا فرعية؟ ان انا ازكر ربنا فطبل اقعد اطبل واقعد ارقص
ان انا وانا بذكر ربنا اطبل زي ما بيعملوا الصوفية كده وان انا اجيب واحد بتنورة كده ونقعد ايه نرقص او زي ما بنشوف الصوفية بيقعدوا ايه يهبدوا كده وهم ايه
وهم بيذكروا ربنا ويقعدوا يتنططوا ويرقصوا والكلام دوت هل البدعة ديت اصلية ولا فرعية اصلية طبعا. ليه؟ لان انا ما عنديش حاجة في الشرع بتقول ان فيه آآ آآ موسيقى او او معازف مع زك مع اي زكر في الدنيا
ولا في رقص عندي مع اي زكر في الدنيا. فهي ما لهاش اساس ولا لها اي اصل. فدي بيسموها بدعة اصلية. خالفت الشرع في اصلها. ما لهاش اي اساس اصلا ولا شبه اي حاجة في الدين. تمام
هي الرقص الرقص التعبد بالرقص مع الزكر ده بدعة اصلية او الطبل التعبد بالطبل بدعة اصلية لان ما لوش ايه لان ما لوش اه اه اساس ولا اصل خالص تمام
هسألكم سؤال هيبقى صعب عليكم شوية يعني هي بس هي لازم نقول ان الناس برضو بتستتقل الموضوع دوت. آآ آآ الاحتفال بمولد النبي عليه الصلاة والسلام هل هو بدعة ولا لأ
واصلية ولا فرعية؟ انت عرفت التعريف دلوقتي انسان يتعبد آآ ما هو الاحتفال بالمولد ده نوع من التعبد الناس فعلا بتتقرب به الى الله صح احنا قلنا نرجع للتعريف يقصد السائل السالك عليه مزيد التقرب الى الله
فالناس لما بتيجي تحتفل بمولد النبي عليه الصلاة والسلام بتقول والله احنا بنتقرب الى الله بالاحتفال بمولد النبي عليه الصلاة والسلام طيب هل هزا التعبد دا تعبد فبنرجع للاصل الاصل في العبادة الايه؟ المنع. الا ان يأتي دليل. هل يوجد
دليل من فعل النبي عليه الصلاة والسلام او الصحابة او التابعين او او او ان حصل احتفال بمولد النبي عليه الصلاة والسلام نقول والله لأ ما حصلش. يبقى الاصل المنع يبقى نحكم على الفعل دوت اللي الناس بتتعبد به. ان هو مخترع وان هو بدعة
حلو ونخش ندخلها بقى في الايه؟ في التعريف. هل هي اصلية ولا فرعية؟ الاحتفال بمولد النبي عليه الصلاة والسلام. هل هو بدعة اصلية ولا فرعية اصلية. ليه بنقول اصلية؟ لان لا يوجد في الشرع
احتفال بموالد اصلا. يعني لا نعرف في الشريعة ان في تعبد اسمه اسمه آآ اسمه احتفال بمولد. يعني لا النبي بتاعنا ولا نبي ولا اي نبي تاني فدي كلها مخترعة من اصلها. فدي اسمها بدعة اصلية
دايما الحكم على البدع الاصلية سهل وسالك. بيبقى الكلام معه سهل. لان هي بتبقى ما لهاش اصل اصلا الصعوبة كلها والشبهات كلها بتبقى في البدع الايه؟ الفرعية او الاضافية ايه هي البدعة الفرعية او الاضافية
البدعة الفرعية او الاضافية هي التي وافقت الشرع في اصلها وخالفته في وصفها الجملة دي مهمة جدا تمام البدعة البدعة الفرعية هي التي وافقت الشرع في اصلها ولكن خالفته في وصفها
بمعنى تعالى نضرب مسال بقى عملي على طول عشان تبقى نبقى واقعيين الذكر الجماعي الزكر الجماعي الزكر الجماعي او اللي حصل في يوم الجمعة اللي ايه الاوقاف آآ قالت فيها لازم بعد الصلاة كل الناس تقعد وكلهم يصلوا على النبي
عليه الصلاة والسلام لمدة خمس دقائق آآ جماعة مع بعض طيب هنقوله دلوقتي هل هل الامر ده بدعة ولا مش بدعة؟ نسأل ده دلوقتي نوع من التعبد. نوع من التعبد. هنشوفه اصله ووصفه
نسأل على الاصل الاول. هل الصلاة على النبي؟ جاوبوني بسرعة عشان نكسب وقت هل الصلاة على النبي عليه الصلاة والسلام كاصل هو تعبد مشروع ولا لأ يعني دلوقتي اي حاجة عايز احكم عليها ان هي بدعة ولا مش بدعة؟ هسأل الاول اصلها ووصفها. لازم اسأل اسأل الاصلين. الاصل والايه؟ والوصف
انا بقول دلوقتي فانا بقول دلوقتي هل الصلاة ها دلوقتي بيقول لك صلوا على النبي عليه الصلاة والسلام جماعة وبعد الصلاة وخمس دقايق ومع بعض. طيب ادي العبادة اصلها نسأل على اصلها وصفها اصلها مشروع ولا مش مشروع؟ اصلها مشروعة طبعا
لانه جاءت النصوص الكثيرة في الحث على الصلاة على النبي عليه الصلاة والسلام. ازا هزا الفعل كاصل مشروع اصل مشروع. يبقى انا مش هحكم عليه انه بدعة اصلية الان. انتقل الى السؤال التاني
ننتقل الى السؤال التاني. وصفها هل وردت بهزه الصفة ايه بقى الوصف هنا؟ اولا فيه عدة مشاكل في الوصف. احنا بنقول الصلاة على النبي عليه الصلاة والسلام. ايه الوصف اللي ورد به؟ ورد مطلقة ان هي مطلقة يعني ايه
يعني صلي على النبي عليه الصلاة والسلام او تكثر من الصلاة على يوم الجمعة. تمام لكن ان انا اقول الزام الناس بان هم يجعلوا هزه العبادة بعد صلاة الجمعة مباشرة
مباشرة ادي اول مشكلة وان يكون الالزام كمان مش مجرد حس كده عادي لأ الزام لازم واللي ما يعملش يبلغ عنه نمرة تلاتة ان يكون كمان ان يكون كمان ان ان يلزم بالامر ده جماعة
طيب هنقول هل ورد ورد عن النبي عليه الصلاة والسلام او عن الصحابة او عن التابعين ان هم كانوا يزكروا الله في جماعة ان هم يقعدوا كده مع بعض مسلا يلا نختم الصلاة مع بعض سبحان الله سبحان الله او يلا بنا نصلي على النبي مع بعض ان احنا نقعد كده هذه لم ترد عن الصحابة ولا
النبي عليه الصلاة والسلام باي حال من الاحوال. بل الذي ورد العكس بل الذي ورد العكس ورد ان الصحابة رأوا رأوا قوم يذكرون الله تعالى في جماعة فانكروا عليهم. يعني دي بالزات بقى مش باقول لك بس ما وردتش. ده ورد عكسها. يعني دي مشكلة
مش بس ما وردتش ورد عكسها وهذا حديس صحيح آآ النبي عليه الصلاة والسلام آآ اقصد ابو موسى الاشعري دخل مسجد من المساجد الكوفة فوجد ناس قاعدين مع حلقة وفي واحد قاعد في النص
كل شوية يقول لهم سبحوا مائة فيقعدوا كلهم مع بعض. سبحان الله سبحان الله! يقول لهم احمدوا مائة كبروا مائة هيقعدوا مع بعض يقولوا ايه كده ابو موسى الاشعري ما عجبوش الكلام. فقال لك ايه برضه ايه نسأل قبل ما نتسرع. فراح لابن مسعود في بيته. قال له انا رأيت في مسجد كزا
آآ ناس بيعملوا حاجة هي شكلها كويس بس انا مش عارف ليه انكرتها لولا هي شكلها كويس. عايز يقول ايه الاصل؟ الاصل مشروع. بس انا حاسس ان فيه مشكلة في الصفة
قال له طب يلا بنا. فراح ابن مسعود وجدهم قاعدين حلقة بيزكروا ربنا مع بعض في جماعة وهذا حديث صحيح او اثر صحيح وابن مسعود انكر عليهم قال لهم ايه اللي بتعملوه دوت
قال اما انكم في في الرواية قال اما انكم على ملة اهدى من ملة محمد او انكم مفتتحون باب ضلالة هو كان بيقول ايه؟ بيقول لهم يعني قال ويحكم يا امة محمد بص ورد في الاثر ويحكم يا امة محمد
ما اسرع هلكتكم؟ ما اسرع هلكتكم؟ هؤلاء الصحابة متوافرون. وهذه ثياب النبي عليه الصلاة والسلام لم تبلى. وان لم تكسر والذي نفسي بيده انكم لعلى ملة هي اهدى من ملة محمد صلى الله عليه وسلم
او انكم مفتتحون باب ضلالة والصريحة بيقول لهم اما انكم على ملة. يعني انتم اللي بتعملوه ده احنا ما عملناهوش. لا النبي عمله ولا الصحابة عملوه. فحاجة من الاتنين اما انكم على ملة اهدم
من ملة محمد وده طبعا مصيبة سودا او انكم مفتتحون باب ضلالة. فسمى اللي بيحصل ده ضلالة. لان لان في الحديس كله بدعة ضلالة كل بدعة. ما فيش حاجة اسمها بدعة
حسنة وبدعة سيئة. كل بدعة ضلالة. حلو فجم قالوا له بقى كلمة خطيرة جدا ودي الكلمة اللي بتتقال دي الكلمة اللي بتتقال آآ دايما. فقالوا يا ابن مسعود والله ما اردنا الا الخير. وده اللي دايما بيترد عليك. يا عم اسيبهم بيعملوا خير. طب ما هو
خير يا عم هو الصلاة على النبي شر. هو انت هتحرموا لنا كمان الصلاة على النبي عليه الصلاة والسلام؟ فقالوا يا يا ابن مسعود ما اردنا الا الخير. فراح قال كلمة عظيمة جدا
قال احفزوا الكلمة ديت كم من مريد للخير لم يصبه كم من مريد للخير لم يصبه كم من مريد للخير لم يصبه. يبقى مش ما يكفي النية الحسنة ان انت تكون نيتك كويسة وانا نفسي وهي زي دي
قلناها في تعريف التعريف. السالك على هزا الامر يريد التقرب الى الله. فنقول له للاسف لم تصل الى هزا الامر ولم تتقرب بل ازددت بعد عن الله لان الحديث من احدث في امرنا ما ليس منه فهو ايه؟ فهو رد. يبقى اذا الموضوع دوت خالف
فرع في وصفة مش في اصله احنا قلنا في اصله الصلاة على النبي عليه الصلاة والسلام مشروعة. لكن ان هو يكون في جماعة ويبقى بعد صلاة الجمعة بالزات. ويبقى آآ الزام لكل الناس وفي جمعة معينة
كل ده جعل وصف مش مقبول. انما لو كان الانسان يحث عموما على الصلاة على النبي عليه الصلاة والسلام. كان هتبقى مشروعة يبقى ده مثال ده احد الايه احد الامسلة اللي ايه اللي دايما بتستثار في الباب دوت ودايما اللي بيهاجمك انت بتبقى بتتكلم عشان تبقى فاهم انت بتتكلم في ايه
انت بتتكلم في الفرع مش في الاصل تمام؟ هاتوا لنا اثر ابن مسعود يا ريت آآ انت بتتكلم في القص في الفرع مش في الاصل ان انت لما بتيجي تتكلم يروح الناس يهاجموك في الاصل. فانت بتقول لهم يا جماعة الموضوع ده بدعة. يقول لك يعني الصلاة
على النبي بدعة فانت لازم تبقى فاهم بتتكلم ازاي تقول له لأ الصلاة على النبي عليه الصلاة والسلام مش بدعة انا ما بتكلمش في الاصل. انا بكلمك في صفة الايه
العبادة تعالوا نضربوا امسلة بقى تانية في حاجات هي اصلها صحيح لكن المشكلة في وصفها وفرعها مثال لو آآ جه انسان مسلا وآآ جه يوم عيد الاضحى. حلو؟ قال لك انا هضحي
حلو هتضحي بايه قال انا هضحي بحصان وهتعبد بزلك. نقول هذه بدعة فهنا البدعة ديت اصلية ولا فرعية ادي بدعة فرعية دي فرعية لان اصلها مشروع التضحية مشروعة لكن الشرع حدد حاجات معينة يتضحى بها
الماعز الضأن البقر الجاموس الابل لكن لم يشرع تضحية بفرس او بحصان. فلو جه واحد قال انا اضحي بحصان هنقول له دي بدعة. غير مقبولة ومش هتقبل منك زي مسل كانوا بيتكلموا قبل كده احد الناس قال لك ينفع تضحي بفرخة؟ ينفع تضحي ببطة؟ واحد كده ربنا يهديه
نقول له دي بدعة. فما يجيش يقول هو مش مش بيضحي وخلاص. نقول له ماشي ما التضحية نفسها كاصل. مشروع لكن لم يأتي الشرع بالازن لم يأتي الشرع بالازن بهزا الوصف
بهزه الطريقة بهزا الجنس ان ايه ان يضحى بفرس او يتضحى ببطة او يضحى ولو بنعامة ولو بغزالة كل ده ما ينفعش. حتى لو واحد قال طب ما الغزالة اكبر من المعزة. مش مسألة اكبر واصغر. مسألة ازن الله. ازن الشرع
اما النعامة اكبر من المعزة. ازن الشرع مش موجود. يبقى ما ينفعش لو ان انسان جاء الان قال انا هصلي الضهر ست ركعات نقول هذه بدعة. يقول لك يا عم ايه المشكلة؟ بزود
بجود في الصلاة. نقول له اه الاصل سليم. صلاة الضهر مشروعة. لكن انت بوزت في الوصف بوظت في الايه؟ في الكيفية. هي مش كده. هي بتتصلى اربعة ستة يبقى انت دخلت في الايه
في البدع في البدع تمام واحد قال لك انا هحج في رمضان نقول له الحج كاصل مشروع. لكن تحج في رمضان ديت الايه؟ دي البدع ودي الاختراع. فهمنا يعني ايه؟ احنا ضربنا مسال للبدعة الاصلية بالايه؟ بالرقص التعبد بالرقص التعبد بالطبل. دي بدعة اصلية
تمام؟ آآ وكزلك التعبد بالموالد سواء موالد الانبياء او موالد الاولياء كل موالد الاولياء. لان ما عندناش اصلا خالص اي اصل اسمه التعبد للموالد تمام؟ الحاجة التانية اللي قلناها النهاردة وهو
آآ العبادة البدعة الفرعية هي بتوافق الشرع في اصلها لكن بتخالفه في الايه؟ بتخالف الشرع في الفرع بتاعها تخالف الشريعة في الفرع ومش في الاصل. يعني اصلها مشروعة لكن الكيفية اللي بتتعامل بها
فيها حاجة غلط. عشان كده مسلا احنا نقول مسلا ايه صيام صيام اول رجب لو واحد بيصوم اول رجب على انه من رجب عادي ما فيش مشكلة. ان صيام رجب مستحب مطلقا. لكن لو قال ان صيام يوم واحد رجب مستحب خصوصا وله فضل
خلاص نقول له استنى كده بدعة رغم ان واحد صام اول رجب قلنا له عادي وواحد صام اول رجب قلنا له بدعة. والاتنين صايمين اول رجب. بس ده لما صاموا صاموا بطريقة الشرع. صام على انه يوم رجب عام
ادي وده اشهر حرم. والتاني صاموا على ان اول رجب مستحب زيادة وله فضل خاص ولازم احث الناس على صيام اول رجب واول رجب ده مهم جدا وما تنسوش يا جماعة تصوموا
اول يوم في رجب نقول له لا يا مش هينفع ده ايه انت كده دخلت في الايه؟ في البدعة. مش في الاصل وانما في الايه الفرع انما في الفرع  الحقيقة انا مش عارف كلام كتير لسة
بس ادينا ايه بنستفتح كده مش عارف آآ اكمل شوية معكم ولا انتم خلاص مش هتقدروا تكملوا آآ طيب خلينا نضرب مسال كمان على سورة مهمة جدا انا هحاول اديكم الصورة دي بس ويمكن يبقى لنا لقاء تاني في البدع. عشان دي هتكمل لكم الصورة. تفهموا فيها حاجة مهمة جدا
انا لما اقول ان ان انا عايز اقول ان ما ينفعش واحد يخترع في العبادة يخترع في العبادة قاعدة مهمة جدا ما ينفعش يخترع في العبادة زي ما قلنا في كيفية العبادة
ما ينفعش يخترع في كيفية العبادة ويجعل لها كيفية معينة ويلزمنا بها حتى لو اصل العبادة مشروعة وانا دلوقتي هقول لكم حاجة. هتلاقوها ايه؟ هتلاقوها فهمتوها دلوقتي الزكر خلينا نقول نرجع تاني للزكر
عشان دي هترد على حاجات حصلت قريب الزكر عموما مستحب. صح وانا دلوقتي آآ هقعد اذكر ربنا انا ايه؟ فانا قلت والله انا هقعد مع نفسي كده ايه هستغفر ربنا ميت مرة مسلا
وهسبح ربنا ميت مرة مسلا قاعد مع نفسي بزكر ربنا هصلي على النبي عليه الصلاة والسلام مسلا متين مرة حلو فانا ايه خلاص بزكر ربنا مطلقا زي ما الشرع ايه ازن بالزكر مطلقا
تمام لغاية دلوقتي ما عنديش مشكلة رحت انا بقى شوية كده قلت فالذكر ده مسلا انا انا يعني الزكر ده ربنا بيكرمني يعني بزكر ربنا بشكل معين وربنا بيكرمني فرحت انا
جيت قلت طب ما ايه لما اقول للناس ان اللي انا بعمله ده مستحب بروح عامل كراسة كده واكتب فيها اللي انا بقوله اكتب تسبيح ميت مرة استغفار مية مرة صلاة على النبي عليه الصلاة والسلام متين مرة. تمام؟ آآ آآ مسلا لا حول ولا قوة الا بالله متين مرة
وبعد كده انشره بين الناس واقول يا جماعة الزكر بالشكل ده مستحب ودي طريقة انا بقول لكم عليها والطريقة ديت لو عملتوها هيحصل لكم كزا ويحصل لكم كزا ويحصل لكم كزا
اللي انا عملته دوت بقى ايه اللي انا عملته ده بقى بدعة لان انت نقلت الزكر من نوع بقى عملية مطلقة كل واحد يزكر ربنا بشكل مطلق من غير تحديدات معينة
رحت انا بدل ما كان وصفه في الشرع ان هو مطلق كده بيتقال باي عدد باي شكل انا بدأت قيدته وحددته وجعلت له قالب معين. وبدأت اقول للناس القالب دوت اللي انا حددته لكم دوت
ده هينفعكم. ده حلو ده جامد ده هيجيب معك نتيجة يبقى انا عملت ايه يبقى انا بدل ما خليت العبادة السورة بتاعتها اللي جاء بها الشرع احنا قلنا لازم موافقة الشرع في الايه
الاصل وفي الوصف هي الصورة في الشرع جت مطلقة كل واحد يزكر ربنا. انا اسبح مية انت تسبح الف دايسة صل على النبي متين. ده يصلي على النبي عليه الصلاة والسلام. آآ خمسمية عادي. ديت ايه؟ دي امر واسع. الشرع اطلق
اذكروا الله ذكرا ايه كثيرا وسبحوه بكرة واصيلا. حلو في واحد راح ضيق لنا بقى الموضوع دوت. قال لك لأ انا هعمل لكم ورد هسميه طريقة علاء حامد وهنخلي الورد ده عبارة عن تسبح قد كده وتصلي قد كده وتحمد قد كده والطريقة ديت انا بقول لكم عليها انا مجربها وحلوة
وخدوا اشتغلوا بها ودي مستحبة ودي دي الطريقة دي بالشكل ده مستحبة ولازم تلتزموا بها واللي هيلتزم بها يحصل له حاجات حلوة وهيبقى مية مية. وهيلاقي البركات والخيرات وانشروها وسموها طريقة علاء حامد
ديت دلوقتي الكلام ده صح ولا غلط؟ غلط بدعة بدعة اصلية ولا فرعية بدعة فرعية لان اصل الزكر مشروع لكن البدعة هنا ايه؟ فرعية. ان هو بدأ جعل شكل محدد وقيدها بطريقة محددة. وكمان بدأ يحث الناس على التزام
الطريقة ديت وكمان نسب للطريقة ديت فضائل ما جاش بها الشرع. نوال ده بالزات له فضائل معينة هتلاقوها لما تجربوها  يبقى ادي اول بدعة طيب وده حصل ولا ما حصلش؟ وده الكلام اللي انا بقوله ده كل الطرق الصوفية على زلك
هي يعني ايه الطريقة الصوفية يعني بيبقى فيه شيخ معين لاوراد معينة وازكار معينة وبيقول لك دي اذكار الطريقة الشاذولية ودي اذكار الطريقة الجيلانية. ودي اذكار الطريقة كل واحد عامل له قالب وبيقول للناس الكلام دوت ايه؟ الكلام دوت
هو ده التزموا به وهو ده الصح وهو ده اللي ايه؟ ده اللي انتم ده ده الخلاصة تعال بقى نحط بدعة كمان. عليها بص بقى بدعة فوق بدعة. ان كمان يقول لك ان اللي الف الزكر دوت او اللي هو عمل لنا القالب دوت
لازم يأذن في الزكر صح الكلام ده بيخليك تفهم حاجات حصلت ان ناس قال لك الزكر ده لازم ازن من الشيخ علشان يجيب معك نتيجة بيقول لك الزكر ده اه انا قلت لكم ده مية مية والاوراد والازكار دي هتنفعكم. بس حط عليها ان لازم كمان ازن مني علشان انا صاحب الطريقة
فلما تاخد ازن مني تنفعك الازكار ما خدتش ازن مني مش هتنفعك الاذكار فديت بقت بدعة جوة بدعة دقيقتين كده على بعض. اه فيقول لك قول قول كزا متين تلاتة واربعين مرة اشمعنى
ستمية واحد وستين مرة تقولهم. ليه ويا ريت حتى الرقم بس ده يقول لك كمان الرقم ده مش هينفعك الا لو انا ازنت لك. اللي هو مسألة الازن بالزكر. فدي بقت بدعة جوة
بدعة. وكمان الازن بالزكر دي بقى بدعة اصلية كمان. يعني ما فيش حاجة اسمها ازن بالزكر اصلا في الدنيا تمام تعال بقى حط بدعة تالتة عليهم ان بدأ صاحبنا مش بس بيقول لك انا حطيت لك طريقة معينة وانا اللي حددتها وباقول لك لها فضائل. زائد ان انا باقول لك لازم ازن
مني تعالى بقى ده انا هحط لك كمان ازكار اختراعات. مش موجودة في الدين لا اصل ولا فصل. زي صاحبنا وكبيرهم اللي قال ان انت لازم تقول ايه اه فالصويا
آآ فاكرين طبعا الشيخ الكبير بتاعهم. لما قال آآ ان ايه؟ قولوا الاذكار دي كتير. ايه؟ اه فلس يعني اللي فاهم طبعا اللي سمع المقطع المضحك ده ممكن يقول لنا هو كان بيقول ايه؟ انا مش قادر احفزها اصلا
قعد يقول لهم ده زكر حقيقي. حط شوية الحروف المقطعة الحروف المقطعة اللي في القرآن ركبهم على بعض في جملة وخلى ده ذكر فبقى طالع ايه اهم آآ فلع يصوا. فعلا ده حقيقي احنا مش بنهزر ده. فعلا كان زكر عمل واحد منهم
يلزم به تلاميزه وباعداد معينة. وكمان زكر له افضال. ولازم ازن كمان. انت متخيل كم بدعة في الموضوع ده متخيلين في كم بدعة جوة الموضوع ده؟ عشان لما نقول بدعة يقول لك يا عم انتم هو ما نزكرش ربنا ولا ايه؟ فلما انت تيجي تفهم يعني ايه بدعة اصلية
تفهم يعني ايه بدعة فرعية تعرف انت قد ايه هتواجه لازم تبقى فاهم عشان تبقى متين لما آآ تواجه الايه المشاكل الكتيرة ديت مشكلة اه فعلا تحس ان هو بيحضره عفاريت مش مش بيزكره ربنا
آآ  فاذا هنا بنفرق ما بين ديت اهمون ايه اه واحي حد كتبه. اهم سقط ايه هلع والحلح يعني المهم ان هو يصو يعني ربنا يعني يعني آآ ازن انا قلتها يحصل لي شلل في لساني عشان مش هعرف اتكلم بعديها كتير
تمام؟ فكل ديت لازم ان احنا نخلي بالنا من الكلام دوت. فاللي عايز اقوله يعني ان احنا لو فهمنا النهاردة على الاقل طبعا احنا واضح ان احنا لنا قعدة تانية يعني
عشان ما خلصناش. لازم نفهم ايه ما هي ما معنى ما معنى آآ ما معنى ما تعريف البدعة آآ فهمنا بعض القواعد. بعض القواعد ولسه في قواعد تانية. بعض القواعد في في البدع ان الاصل في العبادات المنع والعبادة لكي تكون مشروعة لابد
ان توافق الشرع في اصلها ووصفها او في اصلها وفرعها. وبالتالي فهمنا بترتب على زلك فهمنا يعني ايه بدعة اصلية وفهمنا يعني ايه بدعة فرعية. وضربنا امسلة على كده. وعرفنا بالتالي ازاي ارد على حكم الصلاة على النبي عليه الصلاة والسلام زي ما
قلنا على اللي بيحدد لنا اوراده بيلزم بها على اه منسق يصو والكلام ده والازن بالزكر كل ده فهمناه بس اه لسه معي كلام كتير عايز اقوله في موضوع البدع فواضح ان ان شاء الله هيبقى فيه لايف تاني في نفس الموضوع ده هنرد على الشبهات
الموضوع دوت وايه هي الشبهات اللي بتقال في الباب دوت وازاي ان احنا نبقى آآ عارفين نرد على الشبهات وهو ضرر البدعة وايه هو فجبنا تجاه البدعة مش عايز اطول عليكم النهاردة عشان عندكم مزاكرة اكيد. خلينا نكمل ان شاء الله في لقاء قادم. لازم تحضروا اللقاء القادم عشان نكمل
الصورة كويس يا رب تكونوا استفدتم على الاقل الايه النهاردة من من اللايف دوت ويكون يعني لم لكم شوية حاجات تعرفوا على الاقل تقفوا بها على رجليكم بس لسه في حاجات كتير لازم تعرفوها
الصورة تكمل بس هيكون في لقاء اكيد قادم. جزاكم الله خيرا. سبحانك اللهم ربنا وبحمدك اشهد ان لا اله الا انت استغفرك واتوب اليك
