الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد. اهلا ومرحبا بكم في لايف جديد من لايفات
آآ يوم الاتنين ربنا يبارك فيكم ويرضى عنكم ويحفزكم. طبعا احنا خلاص الان في منتصف آآ شعبان وحان الوقت الانسان يستعد ويتأهل للقاء آآ هزا الضيف الكريم هو الكريم فعلا رمضان رمضان كريم فكل آآ حدس جلل لابد له من تأهيل
واستعداد لا نعلم يعني حدس في اعزم واكرم من هذا الشهر الكريم. فازا انا لم استعد هذا الضيف عن اي ضيف تتحدث يعني؟ وماذا ترجو من رمضان اذا كنت انت لم تستعد له حتى الان؟ لكن خليني اقول لكم مقدمة كده سريعة
اه هتفهموا فيها كمان شوية انا انا عايز اوصل لايه. اه احنا كلنا عارفين ان آآ كما هو معلوم من معتقد اهل السنة. معتقد اهل السنة اهل السنة يعتقدون ان الايمان يزيد وينقص. صح
اليمني يزيد وينقص. يزيد بالطاعة ينقص بالمعصية آآ ايماننا مش واحد. يعني ايماني مش زي ايمانك. لأ خد بقى جميل ان ايماني انا وايمانك انت مش يعني ايمانك انت لوحدك
هو نفسه متغير. يعني مش سابت. بمعنى ايمانك وانت في المسجد غير ايمانك وانت في البيت. غير ايمانك آآ وانت تحضر محاضرة غير ايمانك وانت بتلعب كورة الايمان بيزيد وايه؟ وينقص حتى في الشخص الواحد
في الاوقات المختلفة وفي الاماكن المختلفة بمعنى ان ايمانك في الحرم مش زي ايمانك في الشارع مش زي ايمانك في المسجد النبوي مش زي ايمانك في حلقة علم وفي حلقة قرآن
الاماكن الازمنة ممكن الواحد ايمانه يزيد وينقص في اليوم الواحد عشرات المرات. يبقى دي قاعدة مهمة. دي اللي هبدأ اؤسس عليها الكلام اللي جاي. ان كده كده اه الايمان بيزيد وينقص. تمام؟ طيب
طالما الايمان يزيد وينقص يبقى ازا هو قابل وقامت للزيادة. قابل للزيادة وقابل للنقصان ومن هنا يؤتى الانسان بمعنى ازا كنا عايزين نمسك نمسك العلة. اللي بتخلي الانسان اداؤه مختلف. اداؤه مختلف. على مدار اليوم بل على
مدار السنة آآ احيانا بيبقى نشيط في الطاعة. احيانا بيبقى قليل. احيانا بيبقى مميز. احيانا بيحس ان هو الدنيا بايظة معه لا شك ان القضية دي هي المحور. ان الايمان يزيد وينقص. يزيد وينقص. فلما ايماني بحس ان هو زائد ما شاء الله بلاقي نفسي نشطة
بنفز اللي انا عايزه بحط خطط بكمل في الدورات الدنيا بتمشي معي لما بحس ان انا ايماني ضعيف بيبان علي على طول بحس الدنيا بايظة مني. الاوراق بتنسحب مني والدنيا بتفلت
والنبي عليه الصلاة والسلام كان بيوصي الصحابة وهم من هم؟ بيقول لهم ان الايمان ليخلق في جوف احدكم. ان الايمان ليخلق في جوف احدكم كما يخلق الثوب. يخلق يعني ايه يبلى
زي ما الثوب كده يا جماعة آآ لو انا ما اهتمتش به هبلة لو انا هفضل البسه بس لا بغسله ولا اكويه ولا حاجة بعد فترة هيبقى زي هدوم كده الناس
اللي بيشتغلوا في الصنعة وكده بيبان عليه خلاص الثور انتهى يعني. فالايمان كذلك انا لو فضلت مهمل للايمان لفترة طويلة بيحصل ان هو بيخلق ويقل يقل يقل. فقال صلى الله عليه وسلم فجددوا الايمان في قلوبكم. ان الايمان يخلق في جوف احدكم كما يخلق
وفجددوا الايمان في قلوبكم وفي رواية فسلوا الله اسأل الله ان يجدد الايمان في قلوبكم نسأل الله ان يجدد الايمان ايه؟ في قلوبكم. فنسأل الله سبحانه وتعالى ان يجدد الايمان في قلوبنا. لزلك كان ده حال السلد. حال السلف كان الواحد منهم يقول لاخيه
هيا بنا نؤمن ساعة هيا بنا نؤمن ساعة وكان يقول احدهم يعني هلموا بنا نجدد ايماننا. هم فاهمين الفكرة ديت. طيب انا اديك كده كده الايمان بيزيد وينقص. طيب دي دي حاجة جبلة يعني يعني حاجة ما نقدرش ان احنا نغيرها دي حاجة جبلة في الانسان ايمانا
لكن انا مشكلتي في قضية الايمان يزيد وينقص هو هو بينقص الى اين يعني؟ بمعنى هو بيفضل ينقص لغاية فين هي دي بقى الفكرة. هي دي الفكرة. فكرة ان انت امتى بتجدد؟ امتى بتجدد
هل انت بتجدد الباقة بعد ما الشحن بيخلص وتبتدي مش لاقي مش عارف تعمل مكالمات ولا عارف تخش على النت ولا بتجدد الباقة بدري اول ما هي تقل شوية تبتدي تجددها فعلى طول انت
تقدر في اي وقت تعمل مكالماتك تخش نت. نفس الفكرة اه نفس الفكرة هنا اهوت يعني. الايمان لما بينقص. بينقص الى الى اي مدى. بينقص الى اي مدى لان عندنا في في السنة حديس بيبين ايه هو الفيصل
والفيصل بين نقصان الايمان اللي هو ما يضرش ونقصان الايمان اللي هو يضر قال النبي صلى الله عليه وسلم ان لكل عمل شرة ولكل شرة فترة فطوبى لمن كانت فترته الى سنته
لكل عمل شره. شرة يعني ايه؟ يعني بيبقى جامد كده تلاقي نفسك سخن كده. تلاقي نفسك عالية وعايز تكسر الدنيا وبتعمل الفرائض والنوافل حبات وبتنافس على اي طاعة وبتخش في اي منافسة دينية. وطارق للمحرمات وايماناتك عالية وتقدر تقول للاباحية لأ والموسيقى لأ
اغاني لأ وما فيش مسلسلات وطارق المكروهات والدنيا جامدة جدا معك  ولكل شرة فترة فترة يعني ايه بينزل الامام بينزل النبي عليه الصلاة والسلام قال حاجة غريبة قوي في الحديس ده. قال فطوبى لمن كانت فترته الى سنته
اس ايه ده! يعني ايه طوبة! طوبة! هي دي يعني يعني جنة. طوبة يعني الخير الكثير. طوبى قيل شجرة في الجنة وقيل معناها الخير الكثير. المهم ان هو بيقول ده حاجة كويسة
ايه هي الحياة الكويسة؟ الحياة الكويسة بيقول طوبى لمن كانت فترته ايه هي بقى؟ الى سنتي يعني ايه طوبى لمن كانت فترته الى سنتي يعني لما بينزل لما بيريح ما ما بيعديش الخط الاحمر. يعني بيفضل في الحتة الامان. ايه هي الحتة الامان
وايه هو الخط الاحمر الحتة الامان ان انت لما بتأسر او بتنزل ايمان بينزل بننزل بنأسر في المستحبات او بنبتدي نعمل مكروهات او بنتوسع في مباح لكن مش بننزل تحت الخط الاحمر. ايه هو الخط الاحمر؟ الخط الاحمر تحتيه ترك واجب او فعل محرم. فلو وصل ان انا نزلت بالايمان لدرجة
ان انا بدأت اتجرأ على فعل المحرمات او بدأت اترك واجبات انا كنت محافظ عليها. يبقى ده مش طوبة خالص للشخص ده. بل ده مهدد ان هو ايه؟ ان هو يروح زي ما ربنا عاتب
الصحابة قال الم يأن للذين امنوا ان تخشع قلوبهم لذكر الله وما نزل من الحق ولا يكون كالذين اوتوا الكتاب من قبل فطال عليهم الامد فقست قلوبهم وكثير منهم ايه؟ فاسقون يعني
خارجون عن طاعة الله. هنا ان تخشى قلوبهم يعني الخشوع بيقل. بس بيقل هنا لدرجة لدرجة ان هو تجاوز الحد الاحمر. وبدأ يحصل فسق يعني خروج عن طاعة الله سبحانه وتعالى. تمام؟ فبما نقضهم
ميثاقهم لعناهم وجعلنا قلوبهم ايه؟ قاسية. فلما نقدوا المواسيق بدأوا يفعلوا محرمات. بدأوا يتركوا الواجبات. قست الايه؟ القلوب. فحصل الفسق اللي هو الخروج عن طاعة الله تعالى. فاللي عايز اقوله ان النزول ده كده كده احنا بننزل. يعني كده كده احنا بنطلع وبننزل. بس انت بتطلع وبتنزل في انهي حتة احنا
عندنا خط آآ اخضر وبيبتدي الاخضر ده يضعف وبعد كده يصفر وبعد كده في احمر. لو انت بتنزل وتطلع في الاخضر واصفر ما عنديش مشكلة معك ازا مت على زلك فانت من اهل الجنة قطعا. ما فيش كلام
تمام؟ وحسناتك اكيد هتبقى اكتر من سيئاتك. لكن نزلت تحت الخط الاحمر هنا الخطر بس برضو علشان برضو ما نخوفش الناس انت هو انت كده قصدك يا شيخ ان انا ما اعملش حرام خالص
ما اتركش واجب ابدا. هو فيه حد كده؟ ما هو كده كده كل بني ادم ايه يا جماعة خطاء صح؟ وكلنا بنغلط. عشان كده بقى خد بقى الايه؟ خد المعلومة الكمان دي
النزول تحت الخط الاحمر ده درجتين درجة خطرها محدود ودرجة خطرها كبير هي الدرجة اللي خطرها محدود اللي هي ان انا نزلت تحتيه وطلعت بسرعة تاني نزلت تحتيه وطلعت بسرعة
والدرجة الخطر الدرجة الخاطئة ان انا نزلت تحتيه وقعدت تحت بقى شوية. قعدت كتير بقى تحت. هنا بقى في خطر كبير. خطر كبير. زي ايه نزلت تحتيه وطلعت بسرعة زي قول الله تعالى والذين اذا فعلوا فاحشة. بص ده ايه؟ ده الصحابة. الكلام ده بيتقال للصحابة. والذين اذا فعلوا ايه؟ فاحشة. يعني نزل تحت
كده بس ايه او ظلموا انفسهم. طب عملوا ايه بقى؟ طالعة بسرعة زكروا الله. يبقى هو هنا عمل لما زكر الولد يعني ايه؟ جدد الايمان. يعني ايه جدد الايمان؟ يعني عل الايمان. يعني عالج المشكلة بتاعته. زكروا الله. فاستغفروا لذنوبهم. بدأ يطلع فوق
تاني ومن يغفر الذنوب الا الله ولم يصروا. شف بقى هوب يلا بنا نطلع فوق ولم يصروا على ما فعلوا وهم يعلمون. فربنا بيطمن اولئك جزاؤهم مغفرة من ربهم وجنات. اكيد ما كلنا بنغلط بس مين الشاطر اللي بيغلط ويرجع بسرعة
عشان كده دايما بنقول لكم القاعدة العزيمة. ايه هو الفرق بين الملتزم واللي مش ملتزم هل الملتزم هو اللي ما بيغلطش ؟ لأ طبعا عشان ما فيش داعي لجلد الزات. لان بعضكم يا جماعة اه لما بيجي يقع في غلطة حتى لو كبيرة يبتدي بقى يتدمر نفسيا وانا ما فيش فيه امل
وانا مش ملتزم وانا مش هنفع اكون ملتزم  تمام انا كده ربنا لا يريدني وانا وانا وحش وايه والكلام الجلد الزات دوت واخدين بالنا لأ احنا مش مش بنتكلم في كده احنا مش ملتزم لا يساوي ملاك
تمام؟ لكن ايه الفرق بقى هنا؟ عائزين نحدد نحط نحط ايه؟ فيصل بين الملتزم وبين اللي مش ملتزم هنقول ودلوقتي القاعدة سهلة جدا. من هو الملتزم؟ الملتزم هو الشخص الذي يحاول قدر ما يستطيع الا يخطئ
حاول قدر ما يستطيع الا يخطئ ولكنه بطبيعته يخطئ فيسارع بالتوبة سيسارع بالتوبة. طب مين هو اللي مش ملتزم مش ملتزم هو الشخص الزي لا يبالي بالخطأ عادي بيغلط ما بيحاولش ما يغلطش
وازا اخطأ لا يسارع بالتوبة بس كده يبقى ايه الفرق بين الملتزم واللي مش ملتزم؟ عشان برضو نرفق بانفسنا. ونعرف ان احنا كده كده فينا ضعف الملتزم فرق بينهم فرقين. الفرق الاولاني واحد بيحاول ما يغلطش
والتاني ما بيحاولش اصلا مش فارقة معه الفرق التاني ان لو حصلت الغلطة الاولاني بيسارع بالتوبة والتاني عادي ما بيسارعش بالتوبة مش فارقة معه ده الفارق عشان كده بيقول ان النزول تحت الخط الاحمر هو كده كده واقع الجميع كل بني ادمي خطاء فاول ما بتنزل تحت الخط الاحمر
هنشوف سرعة الايه؟ سرعة الصعود. لو طلعت بسرعة يبقى دوت انت كده لسه بالنسبة لي ملتزم. وما فقدتش لقب الالتزام. عشان كده دي مهمة جدا. مهمة ليه يا شباب؟ عشان في منكم خاصة البنات. الحتة دي عندهم جامدة جدا. لما
آآ بيحصل زلة من بنت مسلا آآ يعني مسلا راحت عليها في صلاة الفجر مرة مسلا او وقعت في غيبة مرة او سرحت واتفرجت على على مسلسل ولا سمعت اغنية ولا كده. تبتدي تحطم فعلا نفسيا. الشيطان بيخش لها ويحسسها ان ما فيش امل. وانت كده النقاب ايه بقى اللي انت لابساه
حجاب ايه اللي انت لابساه وانت كده اصلا محفزة ايه وعاملة لي محفزة وبتروحي دار ومعلمة والاخت راحت والاخت جت وانت اصلا فاسقة ومجرمة يبتدي بقى يكسر ويبتدي يخليكي خلاص انا مش هروح الدار انا انا كده لا انا كده ما ينفعش البس نقاب انا لازم ابقى كويسة الاول. وابتدي بقى الايه؟ القصة الخرافية
المعروفة ديت احنا بنقول هنا ربنا قال سارعوا وسارعوا الى مغفرة من ربكم وجنة عرضها السماوات والارض اعدت لمين؟ للمتقين. خد بالك دي الكلام اللي جاي على المتقين. الذين ينفقون في السراء والضراء
كاظمين الغيظ والعافين عن الناس والله يحب المحسنين. تمام. ثم قال والذين ازا فعلوا ايه؟ فاحشة. الايات اللي انا زكرتها لكم يبقى ربنا وصف المتقين ان هم قد يقعوا في فاحشة
ولكن لانهم يسارعون بالتوبة زكروا الله فا فالسرعة فاستغفروا لذنوبهم ولم يصروا على ما فعلوا ده ما خلاهمش يفقدوا لقبهم بالتقوى خلاهم شيء دي الفكرة المهمة. لم يفقدوا لقب الايه؟ التقوى. عشان كده انا بقول للاخت الملتزمة والاخ الملتزم ازا وقعت في زلة ولو وقعت
في كبيرة اذا عدت بسرعة لم تفقد لقب الالتزام التقوى الهداية سميها زي ما تسميها تمام؟ ما تحطمش نفسك. ربنا قال للمتقين ممكن يقع في فاحشة. انا مش بجرأك. مش بقول لك روح اقع. مش بقول لك خد راحتك. انا بقول لو حصل ووارد يحصل
ما تبلطش ما تقعدش كتير تحت. انجز وارجع انجز وبطل الافكار السلبية. انجز واتعامل بايجابية مع الموقف. انجز وخد الفايدة من اوقف واتعلم وارجع بسرعة رجعت بسرعة لم تصر يبقى انت لم تفقد اصلا لقب ملتزم
ولم تفقد اصل واحد يقول لك انا لأ انا انا مش ملتزم طب ليه مش ملتزم ده اللي هو ايه بقى اللي هو النوع التاني اللي هنقول عليه. لكن مجرد واحد نزل تحت الخط الاحمر طالع بسرعة
ده لم يفقد لقب التقوى. لم يفقد لقب الالتزام. بل هو يعني خد اجر ان هو رجع بسرعة. وربنا بيعده بالمغفرة والجنات هنتعامل مع مع نفسنا بانصاف. مين بقى اللي مش ملتزم؟ او مين اللي في خطر كبير؟ او مين اللي فعلا نقدر نقول ان هو لو نزل
فقد فعلا لقب التقوى والالتزام. اللي هو لما ايمانه نزل نزل تحت الخط الاحمر وقعد بقى قعد وطول وما بقاش عنده حتة الحساسية من الزنب ديت ومش عندوش ضميره مش مأنبه لدرجة ان هو عايز يرجع. هو ريح تحت. تمام؟ ورضوا بالحياة الدنيا
واطمأنوا بها. والذين هم عن اياتنا ايه؟ غافلون اولئك مأواهم النار بما كانوا يكسبون. يبقى ده في خطر كبير قوي. اللي هو ايه؟ واحد مسلا كان ملتزم او اخت كانت ملتزمة. وبعد كده بدأت
دي بدأت تريح. فحصل ايمانها ضعف. تمام فزلت زلة وكلمت ولد النوع الاولاني اللي هو لم يفقد لقب الالتزام. اه اه ازاي انا عملت كده؟ انا استغفر الله وراحت فورا قطعت العلاقة
وفورا تابت الى الله فدي تطمن خالص ما بلاش جلد زات لأ انت كويسة ان شاء الله ما فيش حاجة. وربنا غفور رحيم وان شاء الله خلاص اللي جاي احسن
لأ دي نزلت كلمت الولد ورجعت علاقة محرمة تاني وجالها على كده شهور شهور تواصل في السر وما حدش عارف والكلام ده. لأ احنا هنا بنهزر. هنا فقدنا هنا انت طولت قوي. يعني يعني هنا ما خدتيش ميزة اللي هو
اللي نزل ورجع لأ كده احنا في خطر كبير احنا هنا بنفقد لقب بالتقوى وبنخش في لقب العاصي الفاسق المجرم حسب الايه حسب الجريمة واخد بالك؟ واحد رجع للسجاير في واحد شرب سيجارة ورجع في واحد بقى بقاله شهور راجعة للسجاير مبتابش من ساعتها تمام في
بنات رجعوا يسمعوا الاغاني والراب والكوري والمهرجانات. وبقى لها شهور على كده. خلاص استحليتها وقاعدة بقى هنا معه افلام مسلسلات ما بترجعش حتى الضمير مش بيأنب حتى ما فيش عتاب احنا هنا بنخسر بقى احنا هنا بنتكلم في واحد تاني. كده دخلنا في وصف الغير
ملتزم. اللي هو بقى ايه زي ما قلنا بيعمل المعاصي وصار لا يحاول التوبة ومش فارق معه ومش بيسارع بالتوبة انما بيتوب فين؟ بيتوب في المواسم بقى. يعني ايه؟ ممكن ينصلح حاله في رمضان شوية فكده بس لكن غير كده
ما فيش بقى تمام؟ فده في خطر كبير جدا. ده ما مش طوبة خالص ده ده كده ايه؟ ده كده في خطر كبير. واحد تارك صلاة الفجر بقى له شهور مسلا ده
يعني دي مش ده مش زلة. دي كده انتكاسة حقيقية فهترجع امتى؟ ازا ما رجعتش دلوقتي. فاللي عايز اقوله يعني خلينا في الحالة اللي احنا آآ فيها ان ان ان انسان ازا ازا كده كده بطبيعة الانسان ايمانه بينقص فلما ايمانه بينقص بيزل تمام
ولما بيزل هنا بيبان بقى. هل هترجع بسرعة ولا مش هترجع بسرعة؟ لكن الفكرة كلها يعني خلونا من النقطة ديت انا عايز اوصل للفكرة المركزية. الفكرة المركزية ان احنا كده كده كل القصة اللي احنا بنتكلم فيها ديت مرتبطة بالايمان
لا امل ايمان يزيد انا حالي بيبقى احسن ولما الايمان يقل انا حالي بيبقى اسوأ يبقى انا ازا محتاج ان انا اعلي الايمان طب افرض واحد ايمانه اصلا عالي ايه رأيكم
واحد قال لي يا عم الشيخ انا اصلا ايماني ما شاء الله علي انا جامد جدا انا مش محتاج الدرس دوت فانا ما بعملش حاجة غلط. لا برضه ما زال حتى الانسان لو انت ايمانك عالي ما زلت تحتاج لزيادة الايمان
ليه؟ خلينا نشجعكم شوية. لمازا نحتاج الى زيادة الايمان تمام؟ اه طبعا سؤال اللي بتسأليه سؤال كويس. افرض واحد نزل تحت نزل تحت الخط الاحمر وقعد كتير ما ينفعش يرجع ملتزم تاني؟ ايوة ينفع. لما يرجع. لما يرجع. بس هو وهو تحت بقى له المدة دي هو ما بقاش ملتزم دلوقتي. لكن انا بقول اللي هو
نزل بسرعة وطالع بسرعة حتى لما نزل هو ما فقدش اللقب اصلا. لان اللقب ده ما بيفقدش في النزول السريعة النزلة السريعة والرجوع السريع ما بيفقدش اللقب. يظل الانسان اسمه تقي اسمه ملتزم بس اسمه زل ورجع عادي
بعد كده بقول انا لما نزلت وقعدت كتير تحت انا فقدت اللقب فعلا. انا كده عند ربنا لي اسم تاني لما ارجع بقى لما ارجع واطلع فوق تاني وازبط حالي يرجع لي اللقب
انا فقدته ممكن يرجع لي المهم انا واحد ايماني عالي يا عم. انا مش محتاج الدرس ده. لأ. انت دايما محتاج زيادة الايمان. خليني اقول لكم كم مشجع آآ على على مسألة الايه؟ على مسألة زيادة الايمان
اول حاجة اول حاجة الله سبحانه وتعالى قال كلمة ممكن تخليك طول حياتك مشغول بها في سورة ال عمران قال تعالى هم درجات عند الله هم درجات عند الله والله بصير بما يعملون
درجات الجنة درجات هي مش مسألة تخش الجنة وخلاص. لأ فيه جوة جنة مراحل بقى في فردوس الاعلى في في في حاجات كتير كلمة من الدرجات دي بتشغلك. طالما درجات انا قاعد بعمل ايه
النبي، عليه الصلاة والسلام، بيقول على فروقات بس دي جوة الجنة بيقول ان اهل الجنة ان اهل الجنة لا تراءون اهل الغرف كما تتراءون انتم الكوكب الدري الغابر في السماء
ان اهل الجنة لا ترأون اهل الغرف كما تتراءون انتم الكوكب الدري الغابر في السماء يعني يعني اهل الجنة اللي هم ايه يعني في الدرجة الاقل شوية. في ناس اسمهم اهل الغرف
دولا العاليين اوي ده اهل الجنة بيشوفوهم زي ما انت كده بتشوف الكوكب في السما. زي ما بتشوف النجمة كده في السما. ده جوة الجنة طب انا بعمل ايه؟ هو انا ليه مش بنافس على
هو انا ليه ليه اقصى احلامي اربط ما اخشش النار؟ يعني يعني تمام  اه يبقى اول حاجة بتخليك متحفز الرغبة في الزيادة عند الله سبحانه وتعالى وانذرهم يوم الحسرة. اذ قضي الامر
ما من احد يوم القيامة الا يتحسر فاذا كان من اهل النار تحصن لانه من اهل النار واذا كان من اهل الجنة تحسر لانه لم يزدد. لانه لم يزدد لكن طبعا مجرد ما بنخش الجنة
خلاص الحمد لله الذي ازهب عنا الايه؟ الحزن. ما فيش في الجنة احزان. فخلاص في الجنة ربنا هيرضي كل واحد بمنزلته. وما فيش لا حسد ولا حزن ولا حسرة الكلام ده. لكن حسن هتكون في اليوم نفسه
والدرجات بتتوزع كده هتتحسر لو دخلت خلاص ما فيش بقى ايه في جوة ما فيش الم بس ليه انا اوصل لكده؟ طب ما انا انافس ازا سألتم الله فاسألوه الفردوس الاعلى
طيب نمرة اتنين من الحاجات اللي بتحفزك على زيادة الايمان دايما وهي اه انك انت بتشك في نفسك لو ما لقتش نفسك عندك رغبة دائمة في زيادة الايمان لان النبي صلى الله عليه وسلم قال
طالبان لا يشبعان طالبان لا يشبعان طالب علم وطالب مال المفروض لو طالب علم بجد ما بيشبعش وطالب المال ما بيشبعش برضو النبي عليه الصلاة والسلام بيقول طالب العلم ما بيشبعش. هو اصلا العلم العلم مراده الغاية منه الايمان
يبقى ازا الاولى ان طالب الايمان ما بيشبعش لان الانسان كلما ذاق حلاوة الايمان كلما شعر بالحياء الطيبة المقترنة بالايمان طمع في المزيد يظل الانسان عنده رغبة في الزيادة. ان هو عايز يزداد يزداد. هو مش عارف هيوصل ليه لان دي ما لهاش حاجة توصل لها. وبعد كده بنقف هنا. لا
هل يظل الانسان يريد الزيادة طيب خلينا نقول الدافع التالت الدفع التالت دفع مهم جدا اه وده فرع عن الدافع التاني. يعني احنا قلنا اللي زاق حلاوة الايمان نزاق حلاوة الايمان
بيجد دايما رغبة في الزيادة ومن حلاوة الايمان داخليا السبب التالت ان هناك اقتران. اقتران بين زيادة الايمان وزهاب القلق والتوتر والحزن تاني هناك ارتباط بين زيادة الايمان وبين زهاب او قلة القلق والتوتر والحزن
لان عامة الانواع دي من من المشاكل ديت سواء القلق سواء الاضطراب او التوتر او الحزن انما من ضعف الايمان لان جبلة الانسان دايما متوتر دايما بيخاف. ربنا قال كده. ان الانسان خلق هلوعا
هنوعا اذا مسه مسه الشر جزوعا واذا مسه الخير منوعا الا المصلي الذين هم على صلاتهم دائمون والذين في اموالهم حق معلوم للسائر والمحروم والذين يصدقون بيوم الدين والذين هم من عذاب ربهم مشفقون الايات
وربنا بين ان في ارتباط وسيق بين انشراح الصدر وبين الايمان وانشراح الصدر ده هو اللي بيخلي الانسان يتحمل وهضرب لكم مسال دلوقتي قال تعالى افمن شرح الله صدره للايمان هو على نور من ربه
وقال تعالى فمن يرد الله ان يهديه يشرح يشرح صدره للايه؟ للاسلام. فمن يرد الله ان يهديه يشرح صدره للاسلام انشراح الصدر له علاقة وثيقة جدا  تحمل الاعباء وزهاب التوتر والقلق والحزن
لان الانسان بطبيعته شوف سيدنا سيدنا موسى لما قال قال رب اشرح لي صدري ويسر لي امري وقال ويضيق صدري ويضيق صدري ولا ينطلق لساني فارسل الى هارون ولقد نعلم انك يضيق صدرك بما يقولون. فسبح بحمد ربك
فدايما الانسان امتى يصعب عليه التحمل؟ لما يضيق صدره لما يضيق صدرك بيبقى ما فيهوش مساحة بقى تيجي تحط فيه اعباء ما بيستحملش. يبقى خلاص مشدود. فانت ساعتها تحس ان انت مش قادر تتحمل
لكن حط بقى الايمان يبدأ حاجة كده معنوية بتحصل ان القلب بينشرح او الصدر بينشرح او بيتسع بشكل ما تعال حط نفس الاعباء تاني تلاقيه بيتعامل معه عادي. هادي مركز عنده نفس لسه في مساحة يتحرك فيها
بيعرف يفكر بهدوء وبراحة مش بيضطرب مش بيحس دايما ان هو في حالة من الضغط الدائم زي بالزبط الاماكن لو انت مسلا عندك شقة صغيرة قوي اوضة وصالة مسلا او عندك فيلا كبيرة
حطيت نفس العفش هنا ونفس العفش هنا. ممكن في البيت الصغير ده تجيب شوية عفش تلاقي نفسك مش عارف تتحرك. تلاقي نفسك قاعد مضايق جوة البيت مش طايق نفسك. ما الدنيا كلها كركبة. شوية كراكيب كده صغيرة بتقلب لك البيت. تبقى انت مش طايق نفسك
هات نفس العفش ده بكراكيبه بكل حاجة حطها في الفيلا الواسعة دي. تحس ان انت مبسوط بس ما فيش مشكلة. تحس ان انت فرحان بالعفش والكراكيب وعاملة لك ايه عاملة لك كده ايه جو كده
رغم انه نفس العفش نفس الكراكيب لكن ايه الفرق بين الحالتين الفرق مش هو العفش والكراكيب والا فالعفش والكراكيب دي في كل بيت انا عايز اقول ان الالام والاحزان والقلق والتوتر وغلاء الاسعار والمرض والظلم والفساد وضيق العيش ومشاكل
اقتصادية والازمات النفسية دي حاجة كل يوم بتحصل يعني احنا مش في زمن مختلف عن اي زمن. مش مش الاضطرابات اللي حصل للناس دلوقتي الاقتصادية والمادية والنفسية والصحة فالزلم والفساد والتضيق ما كل ده بيحصل كان طول عمره بيحصل
ليه نسبة الهلع زادت؟ التوتر زاد القلق زاد مش عشان العفش اتغير هو نفس العفش لكن البيت هو اللي ضيق لكن لما البيت يبقى واسع هات نفس العفش حطه مش هتحس بمشكلة
عادي مش هتحس ان انت متضايق. مش هتحس ان انت مش قادر تعيش. مش هتحس ان انت مخنوق ان المكان التاسع فكل ما الايمان بيزيد يحصل ايه؟ الصدر ينشرح وكل ما الصدر ينشرح
كل ما تبقى الاعباء بالنسبة له اسهل وقدرته على التحمل اعلى عشان كده تعالوا نتأمل في الحديس الجميل دوت هي كلمة واحدة هتفهمك انا عايز اقول ايه الحديس المشهور الدعاء المشهور
اللهم اقسم لنا اللهم اقسم لنا من خشيتك ما تحول به بيننا وبين معصيتك ومن طاعتك ما تبلغنا به جنتك. كمل بقى الجملة الجاية ومن اليقين ومن اليقين ما تهون به علينا ايه؟ مصائب الدنيا. هي الجملة العظيمة ديت
خد بالك النبي عليه الصلاة والسلام لما طلب ان المصايب تهون ما قلش شيل المصائب ليه لان هي الحياة جبلت على كده. يعني ما فيش حياة من غير مصائب لكن اللي انا بطلبه يا رب
حاجتين في الحديس ده طلب حاجتين متعلقة بالمصائب الطلب الاول يقين عايز ايمان عالي عشان اقدر اواجه ان كده كده المصايب حاصلة دي سنة ولنبلونكم بشيء من الخوف والجوع ونقص من الاموال والانفس والثمرات. وبشر لي الصابرين
اول طلب طلبه عليه الصلاة والسلام في الحديس ده قال ومن اليقين الدين يقين. انا مش بقول شيل المصايب لاندم يتنافى مع مع غرض الحياة الحقيقة كله الحياة ليه؟ الذي خلق الموت والحياة ليبلوكم. هي كده كده جبلت على الكدر والبلاء
طيب طالما الموضوع كده كده حاصل اديني بقى يقين يساعدني اتحمل هذه الاعباء ومن اليقين ما تهون به علينا ايه مصائب الدنيا. الطلب التاني اللي طلبه في نفس الحديس قال اللهم لا تجعل مصيبتنا في ديننا
اللهم لا تجعل مصيبتنا في ديننا والطلب التالت اه ولا تجعل الدنيا اكبر همنا كده الحياة تمشي جميلة يا جماعة. يعني لو حققنا تلات حاجات بالزبط تحققه عندك هتعيش حياة سعيدة طيبة مهما كانت المشاكل
واحد ربنا يديك ايمان عالي يشرح صدرك فعلا كده النبي عليه الصلاة والسلام على ما كان فيه من البلاء كان اطيب الناس عيشا ليه؟ عشان كلمة كلمة الم نشرح لك صدرك؟ الم نشرح لك صدرك؟ تمام
فانت بتقول يا رب اديني الاول ايمانيات عالية اقدر اواجه بها الحياة ويا رب لما المصيبة تنزل اللي هي لازم هتنزل في وقت ما وانت بتسأل العافية عموما بس هي الحياة جبلت على كده
لا تجعلها في ديننا. ما ما يبقاش المصيبة ان انا انتكس ولا اتفرج على اباحية ولا امشي شمال ولا آآ ولا اسيب الصلاة؟ لأ المصيبة ازا نزلت تنزل في مال تنزل في حاجة دنيوية وخلاص
ولو نزلت في حاجة دنيوية ساعدني بايه بقى؟ لا تجعل الدنيا اكبر همنا فلو الدنيا مش اكبر همي والاخرة هي اكبر همي. والضربة مش بتجي لي في الاخرة انها بتجيلي في الدنيا وانا كمان عندي يقين وايمان عالي
فكل حاجة هتبقى سهلة لكن امتى امتى المواضيع بتكبر معاك والتوتر يزيد والقلق يزيد وتلاقي نفسك مش مستحمل لما المعادلة دي تتعكس ايمان ضعيف الدنيا هي اكبر الهم. الاخرة مش هي اكبر الهم. تبدأ كل المشاكل والامراض. عشان كده بقول لك انت محتاج ايمان عالي. ده بيهون عليك
من المصائب زائد  ان الموضوع ده بيصب في حاجة تانية يصب في حتة قدرتك على تحمل الناس او نقدر نقول عليها قدرتك على انك انت يحسن خلقك حسن الخلق ده يا جماعة له ارتباط قوي جدا بالايمان
بيقول ايه علاقته بالايمان؟ مش عايز اقول لك. انا مرتبط جدا بالايمان. لان هو من نفس الباب ايه اللي يخليني استحمل الناس وانا انا دايما حسن الخلق ده بحتاجه امتى ؟
غالبا بحتاجه عند الاساءة يعني ان عادة الشخص لما ما انا بيعاملني كويس بعامله كويس. بيكلمني كويس بكلمه كويس. حتى لو انا وحش بيعمل بيديني هدية بادي له هدية. بيصلني باصله. فحسن الخلق
الاحسان في مقابلة الاحسان سهل  اما الاحسان في مقابلة الانسان هو ده الصعب دايما. ده بيرجعنا تاني لقوة الايمان ان انا محتاج لما اقوي ايماني  ده هيفرق معي في تحمل ايزاء الناس
لنفس الفكرة ان انا ايزاء الناس ده عامل زي يا جماعة ايه زي ما اقول كده حتة عفش اترمت في الشقة. او خلينا نقول كراكيب او خلينا نقول كيس قمامة اترمى في الشقة
لو شقتك صغيرة مش هتعرف تقعد فيها هتحس ان انت مخنوق. هتحس ان انت مش طايق نفسك. هتحس ان انت متعصب جدا لو الفيلا كبيرة والقصر كبير لو رمينا كيس القمامة ده جوة
عادي مش مش هتحس به اوي او خلينا نضرب مسال تاني. كل ما الايمان يعلى كل ما انت بتطلع فوق كل ما الامام بيعلى تخيل ان انت بتطلع فوق. تخيل انت طلعت فوق. طلعت طلعت فوق قوي. راكب طيارة. لما بتركب طيارة بتشوف ان بتشوف الاحجام ازاي تحت
شف العربيات صغيرة والبيوت صغيرة والناس انت مش شايفهم اصلا تعالى ننزل بالطيارة تحت على الارض هتلاقي العربيات كبرت والبيوت كبرت والناس كبرت هل الناس كبرت او صغرت فعلا؟ هي لا كبر ولا صغره
هو الفكرة انت شايفهم منين ده اللي هيفهمك دلوقتي المعنى دوت. كل ما انا ايمانياتي تعلى كل ما ابتدي اشوف الاحداس من فوق وبشوف الاحداس صغيرة لان انا عايش في حتة كبيرة. انا دلوقتي عند العرش
انا دلوقتي بتعامل مع رب العالمين انا مش شايف الحاجات اللي تحت ديت. ومش شاغل نفسي بها. ومش فارقة معي فلما بتعرض لاساءة من من النقطة اللي هي مش باينة تحت دي
تخيل انت قاعد عند العرش. شايف الكرة الارضية ازاي؟ حاجة صغيرة قوي. فيه نقطة جوة الارض. جوة الارضية دي اسمها بني ادم البني ادم ده كلمك وحش. انت مش شايفه اصلا
مش حاسس به اصلا تمام ما خدتش بالك واحد بيتعامل مع الملك. في اسناء ما هو بيتعامل مع الملك فيه واحد كده ايه من من الرعية عدى قدامه. وهو المفروض ما يعديش قدامه عيب
ممكن يقول له ما خدتش بالي اصلا ان هو عدى وما عداش لان انا كنت مشغول بالايه ؟ باتكلم مع الملك. فانا ما خدتش بالي من الشخصية اللي عدت دي اصلا
بيقول له المفروض ما يعديش قدامك وعيب وكان المفروض احنا قلنا ان انت اتضايقت انا ما اضايقتش اصلا ما خدتش بالي منه هي دي الفكرة ان انت لما بتعلى بتشوف الحاجات صغيرة
اما ايمانك بينزل اخلد الى الارض بتشوف الحاجات الكبيرة فيسهل على الانسان الايمان عالي ان هو يتجاوز عشان كده النبي عليه الصلاة والسلام ربط بين الايمان والاخلاق قال اكمل المؤمنين ايمانا احاسنهم اخلاقا
اكمل المؤمنين ايمانا دي احاسنهم اخلاقا عشان كده ما تستغربش سيدنا يوسف بعد اربعين سنة من البعد عن ابيه قدر يتجاوز عن اخواته ببساطة ببساطة ملفتة بكل بساطة يقول لهم لا تسريب عليكم الايه؟ اليوم يغفر الله لكم وهو ارحم الراحمين. انت ازاي سهل كده؟ يعني انت ازاي بالبساطة
سامحت ده الواحد صعب جدا يسامح واحد ازاه لحزة. اربعين سنة سبهولك ازية اربعين سنة قدرت تعديها ازاي فوق هو قاعد فوق خالص وشايف الموضوع ايه عادي ممكن نعديه مش مش عادي مش هيحصل
حاجة ماشي خلاص خلاص سامحناكم وده بيساعدك في ليلة النصف من شعبان اللي احنا فيها ديت ان انت تسامح يعني خلاص المواضيع مش كبيرة انت اللي مكبرها. كل حاجة سهلة. طالما الامور في الدنيا سهلة
طالما الامور في الدنيا سهلة ده بيساعدك انك تتجاوز. انا مش بتجاوز واسامح عشان اللي قدامي يستحق. هو ما يستحقش لكن لانني انا انا اللي عايز المغفرة الا تحبون ان يغفر الله لكم؟ انا اللي طمعان في رضا ربنا. عايز ربنا يسامحني
وانا غلطان يعني انا غلطان ويسامحني فعشان كده هسامح الناس حتى لو هو اللي غلطان خلاص يعني انا عامل ربنا وخلاص. حاصل من قطعني وتجاوز وقبل الاصابة بالاحسان. لان انا انا في حتة تانية. انا
تعامل مع الملك يعني فانا مش شايف الحاجات اللي تحت دي ويسهل علي ان انا اتجاوز عنه ده بيرجعنا اهمية زيادة الايمان فانا دلوقتي آآ زيادة الايمان ينفعك في كل الحاجات ديت
غير ان هي كمان بتساعدك في حياتك كل ما الانسان كان اتقى كل ما الانسان ايمانه اعلى كل ما ربنا يسر له امره اكتر عشان كده جه في الايه؟ في الاية ومن يتق الله
يجعل له من امره يسرا ومن يتق الله يجعل له مخرجا ويرزقه من حيث لا يحتسب. في التقوى اللي هي الايمان يعني سبب لتيسير الامور. سبب لسرعة او كثرة الرزق
انا دلوقتي عايز ازود بقى شوية. مم. فبيأتي السؤال يأتي السؤال آآ السؤال بقى الصعب اللي انا عايزكم تركزوا فيه  او خلينا نقول مقدمة الاول احنا عارفين طبعا ان الاجابة معروفة
الايمان يزيد وينقص طب كيف يزيد يزيد بالطاعة وينقص بالمعصية كل ما اطيع ربنا اكتر ايماني يزيد كل ما اعصيه ايماني ايه ايمان ينقص  تمام طيب يبقى الاجابة البسيطة كيف يزيد الايمان
يزيد بالطاعة يبقى انت عايز تقول لي الاتي عايز تزود ايمانك زود الطاعة ركزوا معي عشان اوصل لكم لنقطة ايه حرجة دلوقتي  يبقى انت متوقع مني انا اقول لك ايه؟ صل
صوم آآ اترك المعاصي تصدق قيام الليل دعاء قراءة القرآن كل ده جميل  بس انت ممكن ترد علي دلوقتي رد تقول لي دلوقتي هو البيضة ولا الفرخة؟ انت يا شيخ بتقول
ان لما اعمل طاعات الايمان يزيد في نفس الوقت قلت في الاول ان لما الايمان بيقل ما بعرفش اعمل طاعات هو مين اللي بيبدأ الاول ما هو عشان انا اعمل الطاعات لازم الايمان يزيد
والايمان مش بيزيد الا لما اعمل الطاعات هو مين اللي هيبدأ ؟ تاني عشان اعمل الطاعات انت قلت في الاول لازم نزود الايمان. فلما نزود الايمان ليه نتشجع نعمل الطاعة ونترك المعصية
في نفس الوقت دلوقتي بتقول لنا عشان تزود الايمان لازم تعمل طاعة وتترك المعصية. هو مين الاول معلش انت فهمت المشكلة ولا لأ ؟ وصلتكوا للحتة المحيرة ولا لأ يعني حد فاهم الاشكالية؟ هو البيضة ولا الفرخة؟
والطاعة تزيد وبعد كده الايمان بيزيد ولا الايمان هو اللي هيزيد الاول؟ وبعد كده الطاعة هتيجي وراه طب ازاي هزود الايمان من غير ما ازود الطاعة؟ وفي نفس الوقت الطاعة مش هتزيد الا لو الايمان زاد. ومين اللي هيبدأ
يعني هنعمل ايه؟ انت كده ايه؟ حطتني في ايه؟ في دايرة قاعدين نلف في دايرة مغلقة مين اللي يبدأ الاول؟ هو هو انا فهمت من كلامك الاول ان لما الايمان يزيد الطاعة هتزيد معها
حلو كده دلوقتي بتقول لنا الايمان مش هيزيد الا لو عملت ايه؟ طاعة  فمين اللي بيبدأ الاول؟ البيضة ولا الفرخة ابدأ ازود الطاعة فيزيد الايمان ولا حزود الايمان الاول وبعد كده بتاعتي؟ طب انا هزود الايمان ازاي من غير ما تزود الايه؟ الطاعة ودية الايه؟ الازمة. انا هضرب لكم مسال
وساعتها حتجاوبوا اجابة بس عايزة حد فاهم في العربيات شوية الاجابة دي هي اه اه وبالزبط يمنى فهمتني. يمنى بتقول هي دي المشكلة فعلا. صح هي دي المشكلة. لان انا لما لو سبتك دلوقتي لو سبتك دلوقتي بعد
دوت انت مش هتعرف تبدأ بايه تلاقي نفسك محتار. وانتم عارفين انا بحاول ايه آآ آآ افهمكم حاجات يعني آآ الحمد لله يعني ممكن ممكن ما حدش بيوقفكم عليها هو دايما ممكن تلاقي حد يديك الموعزة بس ما قالكش تعملها ازاي
ما ادكش ازاي هعمل ازاي ايوة ماشي شكرا يا شيخ انا اعمل ايه بقى انا اروح اعمل ايه دلوقتي حلو انا بحط لك العقدة في المنشار وبعد كده هنطلعها. مع بعض. حلو
انا عارف دي مشكلتكم. هتطلع من اللايف دوت ما ممتازة يا فاطمة هرجع الاجابة بتاعتك. بس هي ممتازة اضرب لكم مسال دلوقتي اه احنا عندنا مسال في العربيات. فاللي فاهم في العربيات هيفهمني. بس ما اغلبكم هيعرف يجاوب يعني
بصوا يا جماعة احنا عندنا في العربية في حاجة اسمها بطارية في حاجة اسمها دينامو حاجة اسمها بطارية حاجة اسمها ايه الدينامو بيشحن البطارية الدينامو بيشحن البطارية. ليه ليه بطارية العربية ما بتتشحنش ؟ لان البطارية بتقوم بتقوم العربية. فلما البطارية تقوم العربية
دينامو يشتغل والدينمو بعد كده بيشحن الايه البطارية ركزو معايا تاني انا لما بدور العربية العربية بتدور ازاي؟ البطارية فيها فيها طاقة فبتقوم الايه؟ العربية. بعد ما تقوم العربية ليه البطارية مش بتفضى
لان البطارية في نفس الوقت بتقوم حاجة اسمها الايه؟ الدينامو الدينامو ده بيفضل يشحن الايه؟ البطارية حلو طيب دلوقتي البطارية نامت البطارية اهي نامت فانا جيت ادور العربية الصبح جيت ادور عربية الصبح ما قامتش. ليه؟ قال لك البطارية نايمة
طيب البطارية نايمة. مين اللي بيشحن البطارية جاوبوا علي معلش واحدة واحدة هنوصل البطارية نايمة. البطارية ايه؟ نايمة ايه هو اللي بيشحن البطارية الدينامو الدينامو صح؟ طيب والدينمو عشان يوم. مين اللي بيقومه
البطارية نفس الفكرة تاني البطارية اللي بتقوم العربية وبتقوم الدينامو. وبعد كده الدينامو هو اللي بيفضل يشحن في الايه؟ في البطارية انا جيت الصبح دورت العربية البطارية نايمة نامت عشان العربية تقوم لازم البطارية تقوم
البطارية نايمة. مين اللي بيشحن بطاريات دينامو؟ والدينامو مش هيقوم الا لو لو البطارية فيها نفس عشان يقوم البطارية فبقينا مشكلة عشان الدينامو يقوم لازم البطارية تشتغل والبطارية مش هتشتغل وتتشحن الا لو الدينامو قام
فهمتوا حاجة؟ ايه الحل في الموضوع دوت دايما ايه الحل المثالي لما لما الموضوع يبقى كده عشان اه ممتاز هبة هيبقى هبة هبة قالت الاجابة وقبلها فاطمة قالت اجابة شرعية
هبة الة النيابة العادي الناس بتعمل ايه في الحاجة دي؟ يا عم ما فيش خلينا نقول ما فيش توصيلة من عربية تانية. سيبك من توصيلة العربية التانية ديت اللي بيحصل ايه اللي بطاريته نايمة؟ عمرو اهو قال اهو. بيقول للناس ايه يا جماعة ايه
عايزين ايه يا جماعة؟ زقة الزقة دي بتعمل ايه؟ بتحرك الدينامو. حركه اجباري. بتخلي الدينامو يتحرك. فيروح لاقط البطارية تقوم فالدنيا تمشي او لفاطمة قالت فاطمة من شوية قالت ايه؟ المجاهدة
المجاهدة او اللي انا هقوله لكم دلوقتي بكلمة تانية. او خلينا نسميها الزقة. يعني ايه الزقة يعني عربيتك مش هتطلع الا بزقة يعني ايه بزقة؟ احنا قلنا ايه؟ الطاعة الاول ولا الايمان الاول؟ مش عارفين
الحل في في الاول زقة هتحصل ايه هي الزقة الزقة ان انا هتكلف الطاعة في الاول. تاني عشان الكلمة دي لو طلعت بالكلمة دي بس من محاضرة هتفهم هو انت مشكلتك فين
كلمة واحدة لو طلعت بيها من المحاضرة دي هجاوبلك على اخطر سؤال عندك انا عارف اللي انت بتقوله بس انا مش بعمل لازم في المرحلة الاولى تكلف زقة يعني مجاهدة
حاجة مش طبيعية هتعملها حاجة رغم غصب عنك. حاجة مش بمزاجك هتكلف هو ده كلمة السر وده الاجابة على السؤال. الطاعة ولا الايمان تكلف الطاعة في الاول. هو ده السبب. زي ما قلنا كده زي ما زقينا العربية عشان الدنيا تقوم
انا الاول هتكلم يعني ايه هتكلف يعني حج بير نفسي على الطاعة او اللي انتم سمتوها المجاهدة او اللي سميناها زقة. او هنسميها التكلف اه يعني هنعمل غصب عننا اه يعني حنبقى حنبقى مش مش عايز اعمل. اه حبقى حبقى بعمل وانا ما ليش نفس
الطلعة الاولانية بس هتبقى تكلف هعمل ورد قرآن تكلف هقعد مش هقوم الا لما اخلص حزب هقوم اقوم الليل تكلف. مش عايز اقوم بس مش انا هصلي خمس ركعات غصب عني
انا هقول الازكار يعني هقولها. كده الزام اجبار للنفس انا مش هتفرج على المسلسل النهاردة. ومتضايق ومش نفسي اتفرج. مش هنتفرج طيب الموضوع ده هيقعد قد ايه؟ مش هيطول بقى. مش هيطول كتير
بعد فترة هيبتدي يفك معك. اللي هي الايه؟ العربية بدأت ايه بدأت تطلع وبدأت تمشي لوحدها هنقعد يوم يومين تلاتة اسبوع بنتكلف بعد فترة هنلاقي ان الدنيا ايه احسن بدأ ان انا مش بتكلف
بادل نفسي بتجيب معي وهو ده اللي حصل ان انا الطاعة خدت الزقة بتاعة الطاعة فالايمان زاد. فلما الايمان زاد رجع تاني على الطاعة. بقت اسهل. بقت اسلك. بقى بيساعدني. فرحت انا زودت
شوية فالايمان زاد. فلما الايمان زاد راح زقني تاني. فالطاعة زادت. فزودت الايمان. فهم قاعدين يصبوا في بعض القطاعة تزيد الايمان يزيد الايمان يزيد الطاعة تزيد. الطاعة تزيد الايمان يزيد. وهكزا بافضل اعلى
بس لو انا ما عملتش الاولانية ديت ولا اي حاجة هتحصل اللي هي ليه؟ التكلف في البداية. اللي هو المجاهدة اللي هو الزام النفس بالعمل وده اللي في الحديس انما العلم بالتعلم. وانما الحلم بالتحلم. وانما الصبر
تصبر زي كده انما الطاعة بالالزام الاول تتكلف وتجبر نفسك عليها وانتظر من الله الجمال. اوعى تفتكر للاسف افة بتحصل في اللي بيتكلف في الاول. بيلاقي الطاعة صعبة يوم اتنين تلاتة فيوقف
وهو كان اوشك ان عربيته تقوم. تاني واحد تكلف قال انا ايه؟ حصل لي فصلى. في اول يوم مش مش طايق ومش حاسسها وهقعد على القرآن بص بالعافية خلص العشر صفحات
والصيام جايب اخره. يوم اتنين تلاتة اسبوع اسبوعين ولسه الحالة هي هي قال لك لا لا مش قادر. مع انه كان فاضل له يمكن اسبوع وتفك. كان العربية هتقوم خلاص. كان فاضل الزقة دي كان لو الشباب زقوا كمان تلاتة متر قدام كان عربية
بس هو ما صبرش. كان قرب يوصل بس هو ما صبرش اللي عايز اقوله هل الحالة دي هتستمر؟ مستحيل تستمر هي مؤقتة هتبدأ وشوية كده تبتدي تفك تفك تفك تفك لغاية بس العربية مشيت
الايمان زاد الطاعة زادت الايمان يزيد الطاعة تزيد الايمان يزيد الطاعة تزيد هوب هوب هوب هوب وانا وصلت فهمنا الفكرة عشان هي دي بقى الحتة ايه؟ من تقرب الي شبرا. لازم انت تدي حتة بالعافية بالاول
بعد كده تاخد المكافآت بقى. تقربت اليه زراعا. من تقرب الي زراعا تقربت اليه باعا. من اتاني يمشي هكزا تمام؟ لكن انت فاكر ان هي هتقفل انت اللايف دوت هتيجي هي لوحدها كده
ما فيش الكلام ده ما فيش الكلام ده. انا النهاردة قلت لك كلمة سر يعني الكلمة دي هي المحاضرة الكلمة دي اظن حلت عندكم مشكلة كبيرة اوي. انت الان في شعبان الى ان نصل الى رمضان هتعيش في حالة غالبا من التكلف. تكلف في قراءة القرآن
تكلف في قيام الليل. تكلف في اه في الصيام. حتبدأ اه مش مش جاية معك. مش عايز. بس اصبر شوية. اديني اسبوع او اديني اسبوعين بالله عليك. اديني اسبوع اسبوعين قيام صيام آآ قراءة قرآن سيب المسلسلات سيب الافلام بالعافية. واوعدك هتبدأ رمضان
سلكة سلكة وجميلة. واصلا رمضان اصلا ابواب الجنة بتفتح والايمانات بتزيد لوحدها هتلاقيها سالكة بقى معك. ومن رمضان بقى وطالع خلاص انت عرفت المشكلة كانت فين. ولما حتى بتريح زي البطارية كده بتنام منك احيانا عرفت المشكلة فين
تكلف شوية تكلف في الاول وكله هيجيب بعضه مع الصدق مع الله شرط مهم مع كثرة الدعاء ان ربنا يلهمك رشدك ويهديك. والله ان شاء الله ان شاء الله هتبقى انطلاقا لرمضان غير عادية. انطلاقا رمضان
غير عادية يمكن كان عندي حاجات تانية عايز اقولها بس انا مش عايز اطول عليكم. هنكتفي بساعة بس في اللايف دوت آآ لو طلعتوا بس بمعلومة ايمان بيزيد وينقص آآ ليه محتاجين نزود الايمان؟ وخطورة ان ايمانك يقل؟ وامتى الايمان لما يقل يبقى خطر؟ وامتى ما يبقاش خطر؟ مين الملتزم؟ ومين اللي مش ملتزم؟ وايه مشكلتي
والعلاقة الغريبة بين الايمان والطاعة البيضا ولا الفرخة نبدأ ازاي وايه كلمة السر في الموضوع ده؟ كفاية قوي. لو طلعت بالحبة دول يبقى النهاردة ايه؟ حلو قوي كده ايه انا عملت اللي علي جابت تمنها يعني
فربنا يهدينا يا رب ويرضينا ويبارك فيكم ان شاء الله انتظروا اللايف الجاي ان شاء الله يبقى لايف مميز بردو وقوي احبكم في الله ربنا يجمعنا واياكم على الطاعة والخير ويؤلف قلوبنا ويصلح احوالنا. نسأل الله سبحانه وتعالى يا رب الا يكون فينا شرك اكبر ولا اصغر. اللهم امين. يا رب
طهر قلوبنا من الشرك الاكبر والاصغر. وطهر قلوبنا من كل شحناء وبغضاء اللهم امين. يا رب اجعلنا في هزه الليلة اهلا لمغفرتك واهلا لرحمتك. وارزقنا كمال الرحمة وكمال المغفرة. ويا رب تقبلنا وارزقنا واجبرنا
وارفع قدرنا في الدنيا والاخرة. اكثروا في هذه الليلة من الاستغفار. طهروا القلوب من الشركيات. طهروا القلوب من الشحناء. واكثروا جدا جدا من الاستغفار ولا تنسوني من دعوة بان يغفر الله زنبي ويكفر سيئاتي ويرحم ضعفي
جزاكم الله خيرا سبحانك اللهم ربنا وبحمدك
