الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في آآ مدارسة آآ هذه السلسلة الطيبة الماتعة سلسلة
امهات المؤمنين. سلسلة امهات المؤمنين بفضل الله سبحانه وتعالى آآ نحاول فيها ان احنا نعرض للشباب وللبنات وللاجيال القادمة هذا الكنز الكنز العظيم كنز قصص امهات المؤمنين رضي الله عنهن زوجات النبي عليه الصلاة والسلام الكاملات الطيبات يعني
يعني من شهد لهن القرآن بانهن من اهل الجنة. الحقيقة قصصهم رائعة اه ماتعة خطيرة جدا. نحاول ان احنا نقف كل مرة مع قصة من قصص هؤلاء الكريمات آآ ونطلع بالفوايد الممكنة
يستفيد منها الجيل كله وتكون يعني قدوة في زمن غابت فيه القدوات وقلت فيه القدوات فلا شك يعني ان آآ البداية لابد ان تكون من هزه النقطة لابد ان تكون البداية دائما من عند خديجة رضي الله عنها وارضاها. خديجة رضي الله عنها وارضاها حبيبة النبي عليه
الصلاة والسلام وخير زوجات النبي عليه الصلاة والسلام بلا خلاف بل هي من الاربعة الكوامل. وقد قال عليه الصلاة والسلام كمل من الرجال كثير ولم يكمل من النساء الا اربعة
قال مريم ابنة عمران وخديجة بنت خويلد وفاطمة بنت محمد واسيا بنت مزاحم فهنجد ان خديجة رضي الله عنها تميزت بمزية خطيرة جدا وهي انها واحدة من الاربعة وانجبت واحدة من الاربعة. يعني هي واحدة من الاربعة الكوامل
وبنتها واحدة من الاربعة الكوامل هي لوحدها كاملة وربت واحدة احدى الكوامل. فاطمة رضي الله عنها وارضاها اجتمع فيها ما لم يجتمع في غيرها خديجة بنت خويلد رضي الله عنها وارضاها حبيبة القلوب
امنا الجميلة نسأل الله سبحانه وتعالى ان يرضى عنها ويعني ان يمتعنا يعني بيمتع كل اخواتنا الكرام كلمات ان يمتعنا بصحبتها في الفردوس الاعلى اللهم امين خلينا القصة آآ عميقة
وانت ما تعرفش في احيانا قيس كده مش عارف تبدأ منين من جمالها وروعتها لكن انا دايما بحب ابدأ بالتفاصيل اللي هي بتفتح الابواب يعني قبل ما نخش في الاحداس
من خديجة مين هي بنت مين؟ آآ مين امها؟ من اي قبيلة؟ وايه ازاي وصلنا لنقطة الزواج والكلام دوت؟ قبل ما نتكلم عن اي تفاصيل هي خديجة رضي الله عنه وارضاها بنت خويلد
ابن اسد ابن عبد العزى ابن قصي تاني سيبوا معي. هي خديجة رضي الله عنها. تمام؟ بنت خويلد ابن اسد ابن عبدالعزى ابن قصي وانا متعمد اوصل لقسي علشان آآ تعرفوا هي خديجة بتقابل النبي عليه الصلاة والسلام فين
النسب بتاعه. يعني النبي عليه الصلاة والسلام اسمه ايه؟ محمد ابن عبدالله ابن عبد المطلب تمام ابن هاشم ابن عبد مناف ابن قصي فهي بتلتقي مع النبي عليه الصلاة والسلام فين؟ في قصي. الجد دوت اللي هو قصي
تعتبر قريبة من النبي عليه الصلاة والسلام في النسب خديجة بنت خويلد بن اسد بن عبدالعز. عبدالعزى ده اخو عبدالمناف فالنبي عليه الصلاة والسلام محمد بن عبدالله بن عبد المطلب بن هاشم بن عبد مناف
وعبدالعزى وعبد مناف دولا اخوات والاتنين ولاد قصي تعتبر قريبة نوعا ما من النبي عليه الصلاة والسلام بل قرابتها مش بعيدة لان قصي ده بيعتبر جد مش بعيد بالنسبة العرب تمام؟ آآ فهي رضي الله عنها وارضاها
آآ نسب شريف قرشية بلا شك وصاحبة نسب شريف تنسب الى قصي. وهو يعني يعتبر جد من اشراف العرب طيب امها تسمى فاطمة فاطمة بنت زائدة. يعني ام خديجة رضي الله عنها اسمها اصلا ايه
فاطمة بنت زائدة. فاطمة بنت زائدة. احفزوا. اكتبوا الحاجات دي عشان مهمة. لان الحاجات دي برضو بتديني معاني يعني لما نعرف ان ام السيدة خديجة اسمها فاطمة هنعرف ليه سمت فاطمة
لان ده اسم امها اصلا تمام؟ وهنعرف ساعتها اه قد ايه العلاقة الراقية في زواج النبي عليه الصلاة والسلام؟ ان يسمي بنته باسم حماته حاجة يعني ايه؟ آآ حاجة ما بتحصلش دي دلوقتي صح
يعني مين فينا يعني ايه يسمي بنته باسم حماته مسلا؟ ده يعني ده يبقى حد نادر جدا يعني فسبحان الله يعني اكيد كان في ما بينهم ود كبير واكيد ده من من اكرامه لخديجة رضي الله عنها وارضاها ان جعل يعني ايه بنته آآ
اه اه احد البنات سماها باسم ايه؟ باسم فاطمة اللي هي ام خديجة رضي الله عنها وارضاها تمام؟ فدي معلومة لطيفة جدا ويمكن من الحاجات الجديدة ان فاطمة اصلا متسميها على اسم جدتها. جدتها اللي هي آآ فاطمة ام خديجة
رضي الله عنها وارضاها. تمام طيب متى ولدت خديجة رضي الله عنها وارضاها ولدت قبل عام الفيل بخمسة عشر سنة ولدت قبل عام الفيل بخمسة عشر سنة يعني اكبر من النبي عليه الصلاة والسلام خمستاشر سنة. على الراجح
وان كان يعني سن السيدة خديجة فيه خلاف برضو بشوية البعض اختلفوا في سنها يعني البعض قال يعني آآ اكبر منه بعشر وخمستاشر بعد قال عشرة وفي اقوال تانية بس ده والله اعلم
الراجح انها كانت اكبر من النبي عليه الصلاة والسلام بخمسة عشرة سنة. يعني النبي عليه الصلاة والسلام اتولد في عام الفيل هي اتولدت قبل عام الفيل خمستاشر ايه بخمستاشر سنة
تمام آآ السيدة خديجة آآ طبعا هي امرأة شريفة لانها من قبيلة اسد. ودي يعني قبيلة عالية جدا. ابوها كان سيد القبيلة. يعني هي اصلا بنت رجل شريف من اشراف العرب
فكان والدها سيد في قومه بل كان بيعتبر من سفراء قريش يعني قريش لو حبت مسلا في مسلا ملك آآ في اليمن آآ جديد. فحبت قريش تبعت حد يهني آآ
الملك دوت نيابة عنها كانت ممكن تبعت خويلد بن اسد خويلد بن اسد كان يعني حاجة ايه ؟ حاجة آآ مهمة جدا عند العرب وخويلد ابن اسد كان يعتبر من سفراء العرب. لما كان العرب تحب تبعت حد ذو وجاهة يعبر عنها في اليمن عند الروم عند
كان احد هؤلاء خويلد بن اسد عشان تعرف بس احنا بنتكلم في من؟ نتكلم في مراعي كريمة شريفة. صاحبة حسب ونسب. بنت خويلد بن اسد وتنسب الى قصي بن كلاب
معروف طبعا النسبة الى قصي بن كلاب. نسبة عالية جدا عند العرب تمام خلاص عرفنا المعلومات ديت فتربت بقى خديجة في هزا البيت. فلا شك ان هي اتربت في بيت عز
ومعروف ان البنات الشريفة آآ اصحاب النسب الشريف بيتربوا تربية عالية جدا جدا جدا خاصة البنات تمام؟ فطلعت يعني على اكرم الاخلاق واطيب الطباع وكان فيها الجود والكرم والعز. وكانت امرأة شريفة
كانت امرأة قوية كانت امرأة شخصية كانت شخصيتها قوية ورغم زلك كانت زي ما بيقول حنينة كانت طيبة كانت راقية كانت مهذبة كانت خلوقة جدا. وبعد كده لما بقى كبرت يعني كملت كمان في الاخلاق. فعلم انها يعني زي ما بيقول كده تحسن آآ
التجارة آآ كانت زكية كانت صاحبة رأي. كل حاجة جميلة كانت في خديجة رضي الله عنها وارضاها لذلك خديجة رضي الله عنها وارضاها آآ من زمان يعني لما وصلت الى آآ السن اللي مسلها يتزوج فيه لا شك ان كان الناس تتمنى ان تتزوج خديجة بنت خويلد
وهي خديجة رضي الله عنها وارضاها من وهي صغيرة حتى في بداية عمرها كانت دائما ما تحلم ان تتزوج رجل يكون له شأن او كانت تحاول اذا تزوجت رجل ان تجعل له شأن. تاني
دي معلومة مهمة جدا خديجة رضي الله عنها وارضاها طول عمرها في بالها ان هي لن تتزوج الا رجل له شأن له شأن عايزة تتزوج رجل عظيم مش فكرة مال لأ خالص والا فهي في النهاية تزوجت النبي عليه الصلاة والسلام ولم يكن له مال
عايزة تتزوج رجل عزيم عزيم الشأن له مكارم في الاخلاق. له شأن آآ في الناس. عشان تعرفوا المرأة المفروض تدور على ايه. اما تيجي تتزوج تدور على رجل كريم. تدور على رجل له شرف. تدور على زي ما يقول كده بالبلدي ولاد الناس. ولاد الناس. اللي بيعرفوا باخلاقهم. بيعرفوا
الجميلة مشهورين بين الناس لهم مواقف لهم بزل لهم دور لهم شخصية لهم قوة. هي كانت تتمنى دايما رجل كهزا الرجل او على الاقل هي هتحاول تساعده انه يبقى كده
اتجوزت مرتين قبل النبي عليه الصلاة والسلام وفي كل مرة كانت فعلا بتقف مع جوزها علشان تحاول تصنع منه هذا الرجل اللي هي كانت تتمناه وهي طول عمرها حاسة ان هي هتتزوج
رجل عظيم بس للاسف كان زوجها بيموت يعني ما كانش ايه كان بيعيش معها فترة سم يموت فتزوجت اتنين قبل النبي عليه الصلاة والسلام الاول ابو هالة زرارة التميمي والثاني عتيق ابن عائز. تاني
وعلى فكرة في خلاف ما بين المؤرخين مين فيهم الاول يعني بعض الكتب تقول ابو هالة ابن زرارة التميمي هو الاولاني وعتيق بن عائز المخزومي ده التاني تميم تاني ابو هالة ابن زرارة
التميمي والتاني عتيق ابن عائز ابن مخزون بعض الكتب بتقول لأ. عتيق ابن عائز ابن مخزوم هو الاول وابو هالة بن زرارة التميمي هو التاني الموضوع بسيط مش هيفرق معنا
لكن عموما هي كان لها ولد من ده وولد من دوت هي حاولت ان يعني فعلا في في فترة مكثها مع ابو هالة او مع عتيق ابن عائز كانت بتحاول فعلا ان هي توجد منهم الرجل
عزيم سبحان الله رغم ان هي اصلا هي امرأة عزيمة امرأة شريفة لكن رغم ان هي آآ مستواها العالي. بس هي كانت عايزة تعمل جوزها كده وتخليه هو يبقى كبير. وتخليه هو يبقى كبيرها فعلا
انا بس ببعت رسايل للزوجة الصالحة المفروض تبقيه المفروض ان هي تكبر جوزها حتى لو هي كبيرة صاحبة مال صاحبة شرف مش متجوزاه علشان تستعلي عليه وتقول له انا صنعتك انا باصرف عليك انا اشرف منك انا اهلي احسن من اهلك انا بنت فلان ابن فلان انت مين وابن مين
لأ خديجة ما كتش كده. رغم ان هي كانت كده فعلا. كانت ممكن تكون اغنى من الاغنى كان ممكن تكون اشرف لكن ما كانتش ابدا تكلم زوجها بالطريقة ديت بل هي بتحاول تصنع منه رمز وشخص اعلى منها. تفخر به. تعليه زي ما نقول
احيانا بعض الاخوات بتكون عندها علم كبير اللهم بارك ومعها قراءات مسلا. تمام؟ وبتحضر دورات وعندها علم وزوجها يعني لما تزوجت وهم الاتنين ما كانوش عندهم علم اوي يعني. فهو على حاله يعني بيشتغل وبتاع. وهي ما شاء الله قاعدة تطلب علم وفاضية وهو بيشتغل
ومفرغها للبيت هي عندها وقت فقاعدة تتعلم علم وقاعدة تاخد قراءات بعد فترة بدأت تستعلي عليه بالعلم حسسه ان هو جاهل ان هو مش فاهم حاجة. تمام؟ ان انا عندي علم ان انت ما بتتعلمش انت ما بتحضرش دورات
وهو بيعمل كده عشان هو بيشتغل عشان يصرف عليك عشان انت بالسبب ده اتفرغتي لطلب العلم والدورات فجاية دلوقتي يا علي بالعكس المفروض ان انت ابدا عمرك ما تحسسيه ان انت عليت عليه في اي حاجة
الامر التاني ان انت دايما تساعديه ان هو يبقى عالي. تسهلي له المهمة. تفرغي له وقت. تيسري له المحاضرات. تشجعيه على الحفز عشان يبقى احسن منك. او يبقى زيك. او حتى لو اقل منك ما يحسش بكده
ادي المرأة الطيبة الصالحة تقية عارفين القصة المشهورة جدا بتاعة سعيد ابن المسيب رحمه الله تعالى سعيد ابن المسيب من سادات التابعين كان عنده تلميز ابنه اسمه كثير ابن ابي وداعه
كثير ابن ابي وداع وكان تلميز فقير يعني كما تعلمون. قصة طويلة مشهورة ان هو زوجه بنته في الاخر فكان بعد ما تزوج من بنت سعيد حب ان هو يروح درس سعيد ابن المسيب رحمة الله عليه فقالت له انت رايح فين؟ قال لها
رايح درس سعيد ابن المسيب او الشيخ وطبعا قالت له اجلس هنا انا اعلمك علم سعيد واكتشف آآ اكتشف ان هي عندها كل علم سعيد علمي سعيد ابن المصائب كان عندي بنته كله
اكتشف فاهمين يعني ايه اكتشف؟ يعني هي من ساعة ما اتجوزته لغاية ما قالت له اقعد اقول لك علمي سعيد؟ هو ما حسش بكده. ولا حسسته بكده ابدا  هل حسيتوا ان انت ما شاء الله انت اللي طالب علم انت عالي رغم ان هي طلعت اعلى منه في العلم. وبقت هي بعد كده هي اللي بتعلمه
بس هي ما حسستهوش الا لما احتاجت لكده عشان يقعد جنبها وتقعد تشرح له وتعلمه فبيقول اكتشفت ان انا قاعد قدام عالمة فوجدتها اعلم الناس واجمل الناس واكثر الناس خلقا فسبحان الله! فيعني لو عندك انت علم او عيلتك احسن من عيلته او
اكثر من ما له ليس من الاخلاق ان دايما تنتقصيه او تقلي منه. في الاخر انت بتقلي من جوزك. فلما تقلي من جوزك انت بتقلي من  لكن لما تكبريه هتكبري معه
صح ولما هو يشرف ده شرف لك برضه. فكانت السيدة خديجة من النوع دوت اللي هي عايزة تكبر جوزها دايما وكانت دايما بتحاول تصنع من يعني حاولت كده مع ابو هالة ابن زرارة ان هي تجعله سيد في قومه كانت بتساعده بالنصيحة وبالمال
مواقف وبالعلاقات العامة بتاعتها تحاول تخليه سيد في قومه وانجبت منه هند وهالة بس مات برضو عتيق ابن عائز ابن مخزوم عملت معه نفس الكلام وانجبت منه ايضا لكن برضو مات صارت
خديجة الان بلا زوج بلا زوج كان عندها في اخر زوج لها مات وهي عندها سبعة وتلاتين سنة وهي عندها سبعة وتلاتين سنة اخر زوج لها كان مات وطبعا في اللحزة دي كانت هي غير المال اللي عندها
كانت ورثة مال كتير من ازواجها. كانت غنية جدا. خديجة كانت غنية جدا. وتعلمت التجارة سواء من عيلتها او من آآ ازواجها فكانت بعد ما ورست المال ما ورستش مال بس ورست مال وتجارة
فكانت بعد ذلك تعمل بالتجارة مش هي مش بتشتغل بنفسها ولا بتسافر بنفسها خالص كانت السيدة خديجة بتشغل ناس. يعني هي هي ما كانش زي ما الناس بتتصور ان هي كانت رح تخالط الرجال وتفاصل
وتروح تشيل وتحط وتقعد قعدات وبتاع لا الكلام ده ما كانش بيحصل منها امرأة شريفة يا جماعة ما ما لهاش في يعني ايه. لكن هي كانت تقدر تقول كده تدير العملية. فكانت بتشغل ناس معها
نجيب اشرف الرجال واحسن ناس في الامانة والاخلاق. وتتاجر. هي بالمال وهم يشاركوها بالمجهود والكلام دوت وتتفق معهم على عمولة او اجر او او فكانت بتنقي ناس على الفرازة فكانت صاحبة تجارة مشهورة وكانت معروفة بالامانة ومعروفة ان هي بتشغل احسن ناس عشان كده كانت تجارتها ده يعني دايما رائجة. فتخيلوا امرأة بالصفات
ديت عندها سبعة وتلاتين سنة تمام امرأة آآ غنية حسيبة تمام جميلة كانت جميلة رضي الله عنها وارضاها. تمام؟ عاقلة كريمة متواضعة في نفس الوقت حكيمة تخيلوا كم العروض اللي بتجي لها للزواج
طبعا عند العرب فيما مضى كان موضوع المرأة مطلقة ده ما بيفرقش اي حاجة خالص. يعني يعني ما بيفرقش اي حاجة. يعني المرأة مطلقة مش مطلقة الموضوع ده بالنسبة مش مؤثر قوي سواء اتجوزت اسف يعني قصدي توفي عنها زوجها او كانت تزوجت من قبل تزوجت واحد اتنين الكلام ده كان سهل
احنا احنا اللي عقدناه شوية. يعني ده ده التعقيدة ديت احنا اللي عملنا في نفسنا كده. بقى عندنا ان المطلقة دي درجة تانية. او اللي مات عنها ديت درجة تانية. العرب ما كتش بتقيس كده. كانوا بيبصوا للمرأة من حيث هي من صفاتها الشخصية. تمام؟ فالمرأة الكاملة كاملة لا يعيبها
هي كانت مطلقة او انها كانت يعني آآ او انها ارملة والا فكل زيجات النبي عليه الصلاة والسلام الا عائشة كانت من من نساء يعني تمام؟ خديجة كانت تزوجها اتنين وعندها اولاد. تمام؟ رغم زلك كان يتوافد عليها الايه؟ الازواج
عليها الرجال لكن كانت ترفض تماما. المرة دي بقى عايزة هي عايزة بقى حاجة يعني ايه زات شرف عالي جدا فكانت ترفض كل الايه كل العروض اللي بتيجي لها. تمام؟ وبعد كده
آآ يعني لو تخيلنا عايزين مسلا نقيم يا جماعة نقيم خديجة على على ميزان قول النبي عليه الصلاة والسلام تنكح المرأة لاربع تنكح المرأة لاربع. تعالوا كده نحط خديجة في الميزان دوت
احنا قلنا ايه؟ تنكح المرأة الاربع لمالها. صح؟ ولحسبها صح تنكح المرأة لاربع لمالها وجمالها وحسبها ودينها. فاظفر بذات الدين تربت يداك تمام طيب ينكح لاربع يعني يعني اللي بيروح يتجوز امرأة بيتجوزها لحاجة من الاربعة دول. اما لانها جميلة او لانها صاحبة مال او لعيلتها الكبيرة او
كل دينها وبعد كده بيقول ركز على الدين وخد الدين تعالوا نحط السيدة خديجة على الميزان دوت ستجد ان هي مكتملة في الاربعة. يعني ايه؟ اللي هو آآ مسل هزه المرأة
هافت عليها الرجال هي مكتملة في المال في الجمال في الحسب في الدين لانها حتى قبل الاسلام كانت يعني لم تكن مثل قومها. فلا يعرف ان خديجة كانت تعبد الاوثان
ولا يعرف ان خديجة كانت تشرب الخمر او انها كانت تكذب او انها كانت خبيثة ابدا انما كان يعرف عنها الكمال في كل شيء في الاخلاق في الاداب وفي حتى اكمل عادات العرب كانت عندها. فعلى يعني بقايا الدين اللي كان عند العرب كانت خدت احسن ما فيهم
فهي كانت مكتملة في كل شيء. تخيلوا بقى مين اللي بيطلبها من من رجال القوم اشرف الناس كانوا يطلبون خديجة ولكنها من سن سبعة وتلاتين لسن اربعين كانت بدون زوج وده حاجة مش مش سهلة. يعني انتم عارفين المرأة ما كانتش تكاد ما تقعدش يا دوبك بتخلص عدتها تتجوز على طول
وده معروف عند العرب ما فيش امرأة يعني اللي هي زي ما بيقولوا لقطة آآ ما ما تتسابش ما فيش ده مجرد ما تخلص عدتها بتتزوج على طول. فكونها قاعدة تلات سنين
ما اتجوزتش لأ يبقى ده بتفكر الخطوة الجاية ايه؟ خلاص اتجوزت مرة اتنين لا الخطوة الجاية لازم تبقى خطوة مميزة جدا جدا فصبرت تلات سنوات بتصبر مش عارفة هتتجوز مين ومفيش حد مالي عينها زي ما بيقولو كده يعني
تمام؟ فسبحان الله يعني. بعد كده في الفترة دي بقى اللي هي بقى ايه لما قاربت سن الاربعين كان النبي عليه الصلاة والسلام في الفترة دي عنده خمسة وعشرين عاما عنده خمسة وعشرين عاما عليه الصلاة والسلام. وآآ آآ آآ
تزامن حاجتين في الفترة ديت اولا النبي عليه الصلاة والسلام بقى له فترة شغال مع في التجارة بس مع ابي طالب مع عمه ابي طالب بس ابو طالب اصلا آآ زي ما بيقول كده بالبلدي الدنيا مش ماشية معه
يعني كان فقير ابو طالب كان فقير. وكان يعني مش مش غني فكان آآ النبي عليه الصلاة والسلام طبعا زيه يعني كان الوضع مش احسن حاجة ابو طالب هو نفسه طبعا في نفس الوقت مشهور النبي جدا عليه الصلاة والسلام انه الصادق الامين مشهور في قومه بالامانة والصدق
والاتقان وكل حاجة. معروف ان هو صغير. او من هو اقصد يعني دون الخامسة والعشرين. فهو شارك في حرب الفجار عليه الصلاة والسلام. اه اه آآ شارك في حلف الفضول عليه الصلاة والسلام كان له شأن من هو سنه صغير عليه الصلاة والسلام
هي كل دا وهي بتسمع بتسمع عنه من بعيد لبعيد ابو طالب في نفس الوقت كما ورد في الرواية انه قال للنبي عليه الصلاة والسلام واقترح عليه. قال هلا زهبت وعرضت نفسك على خديجة؟ تتاجر في مالها؟ فانها امرأة ذات مال
وهذا اوان الرحلة الى الشام ومثلك لا يرفض. هي تتمنى واحد زيك يمسك لها اموالها وهي بتدور على الناس اللي هي زي ما قلنا الناس الراقية. الناس الايه امينة زي ما بيقول كده هتلاقي زيك فين. هتلاقي زيك هتلاقي احسن منك فين فما تروح تشتغل في مالها. فالنبي عليه الصلاة والسلام يعني ما ما خدش
في الموضوع دوت في نفس الوقت ده نفس الوقت اللي ابو طالب الكلام ده تسرب. يعني انتم عارفين الكلام بيتنقل. فوصل الى خديجة رضي الله عنها وارضاها الاقتراح الذي اقترحه ابو طالب على النبي عليه الصلاة والسلام ان هو
يعني يروح يعرض نفسه على خديجة يشتغل معه عشان يكسب احسن. وهي تكسب هي تستفيد منه. وهيستفيد منها. تمام فبادرت خديجة. على طول لما لقت هي فكرة ايه؟ هي ايه اللي مخلي السيدة خديجة ما عملتش كده من بدري؟ لان النبي عليه الصلاة والسلام شغال مع ابو طالب. مع ابي طالب
زي ما بنقول كده ما ينفعش ما يصحش في عرف الايه؟ في عرف التجارة ان انا اروح اخد حد من عندك شغال معك وبيكسبك وقريبك وامين وراجل يعني مكسب زي دوت. تمام؟ فما تقدرش تعمل حاجة زي كده دي اخلاق المهنة. زي ما بيقول كده امرأة يا جماعة فاهمة السوء يعني
فهم المروءة ما ينفعش تعمل حاجة زي كده من نفسها لكن لما عرفت ان اصلا ابو طالب هو اللي بيقول له ما تروح لخديجة تكسب انت احسن. انا مش هقدر اديك اللي هتديه لك خديجة وانت آآ انا انا مش
ما فيش مشكلة لو عايز تروح روح زي ما بيقولوا لقيتها فرصة ما تعوضش. على طول ارسلت الى النبي عليه الصلاة والسلام وادته العرض بتاعها. قالت له تشتغل معي واعطيك ضعف
ما اعطي اي حد شغال معي يعني اللي بشغلهم معي لو بديهم آآ الجنيه انت تاخد اتنين جنيه. الف تاخد انت الفين. آآ درهم تاخد درهمين. تاخد الضعف على طول
طبعا النبي عليه الصلاة والسلام اكيد وافق. يعني حاجة جميلة ان انت تشتغل في تجارة خديجة. وابو طالب موافق وما فيش اي حاجة فيها مشكلة. وفعلا النبي عليه والسلام بدأ في سن الخامسة والعشرين
نشتغل مع السيدة خديجة رضي الله عنها وارضاها. السيدة خديجة كانت برضو مش آآ مش اللي هي تسلم لاي حد بسهولة كده. كان لازم تحطه تحت سبعة عشان تتأكد ان هو كل حاجة بيعملها صح. مهما كانت سمعتك مهما كان كل شيء برضو في درجة من المتابعة من خديجة عشان دي سمعتها وده وده
فكانت دايما لها غلام شغال معها كان الغلام ده اسمه ميسرة. زي ما تقدر تقول كده ده دراعها اليمين. او تقدر تقول كده ان دوت عينها. لان هي امرأة في الاخر. انا مش هقعد اخالط الرجال واقعد بقى
اهزر مع ده واهزر مع ده. ولا هروح رحلة مع راجل واقعد اتفرج عليه في الرايحة وفي الجاية. عشان اعرف هو كويس ولا لأ. انا لي رجالتي وباتعامل مع ميسرة. وده راجل
امين ومؤتمن وبثق فيه. فهو ده كان ايه زي ما يقول كده تقدر تقول ده كان عينها في السوق. هو ده اللي بتوديه في التجارة وترجعه ويحكي لها كل حاجة
ولو عينة حد تبعت معه ميسرة في الرحلة. وميسرة يروح مع اللي رايح ويرجع معه ويرجع يديها تقرير كامل عن كل حاجة حصلت. بحيس ان هي تقيم الشخص دوت وتعرف الاجر اللي يستحقه والكلام دوت. ففي رحلة خرج معها النبي خرجت بها النبي عليه الصلاة والسلام. بعتت معه ميسرة
ترى اه هذا الغلام اه اه وراح مع النبي عليه الصلاة والسلام. طبعا ميسرة في حالة انبهار تام. يعني ايه؟ من اول الرحلة لاخرها هو في حالة انبهار لا تنتهي بالنبي عليه الصلاة والسلام
تمام فمن اللحزة الاولى اللي خرج فيها مع النبي عليه الصلاة والسلام وهو يعني آآ يعني ايه منبهر جدا باخلاق النبي عليه الصلاة والسلام طريقته واسلوبه وسلوكه وكل حاجة لكن الحاجات بقى في حاجات عجيبة حصلت قدام ميسرة
غير اصلا يعني يا جماعة يعني اصلا اللي يتعامل مع النبي عليه الصلاة والسلام اكيد بينبهر به من غير حاجة. تخيل بقى لو انت لوحدك معه في سفرية هتشوف منه ايه ولا ايه ولا ايه ولا
الصدق والامانة والاخلاق والمروءة هو منبهر به جدا لكن بقى في حاجات اعجب من كده حصلت في رحلة ان ميسرة هذا الغلام لما قدم الى الشام يعني كانت رحلة للشام والشام كما تعلمون فيها نصارى
وفيها رهبان فيها رهبان ونحو ذلك. كانوا نزلوا نزلوا استراحوا في مكان بجوار راهب. كان المكان ده في راهب قريب فالراهب لما شاف النبي عليه الصلاة والسلام لفته صفة نعت
فسأل عنه ميسرة قال من هزا الرجل قال رجل من قريش من اهل الحرم مم قال هل في عينيه حمرة هل في عينيه حمرة قال نعم حمرة لا تفارقه عمرة لا تفارقه
وكان النبي عليه الصلاة والسلام قعد تحت شجرة معينة كده دونا عن كل الاشجار كان فيها اشجار كتير قعد تحت شجرة معينة مجموع الكلام ده قال والله ما جلس تحت هذه الشجرة الا نبي
الا نبي ثم قال لميسرة قال هذا ونبي اخر الزمان هذا هو نبي اخر الزمان طبعا بياخد الايه الكلمة والصدمة هو مش مش مستوعب خدوا بالكم النبي عليه الصلاة والسلام سمع الكلمة دي من زمان من بحيرة الراهب
قبل كده وهو عنده اتناشر سنة المرة دي وعنده خمسة وعشرين سنة ميسرة بيسمعها تاني من راهب تاني. غير بحيرة ولعل مقصده من ان هو ما من نبي آآ ما جلس تحت هذه الشجرة الا نبي؟ يعني اقصد في هزا التوقيت. يعني كان في نفس التوقيت دوت في نفس
الوقت دوت من السنة كان كان في نبي دايما بييجي في المكان دوت وكأنها علامة يعني. او يمكن تكون دي علامة عندهم في في كتبهم فدي خدها وكمل الرحلة بعد شوية راحوا للتجارة في الشام
فكان النبي عليه الصلاة والسلام بيتعامل مع رجل كده في التجارة فحصل ما بينهم يعني تقدر تقول كده ايه آآ خلاف في السعر او كده هو يقول له بكزا ويقول له لأ بكزا لأ انت مش صح
فالمهم الراجل اللي بيتعامل مع النبي عليه الصلاة والسلام دوت قال احلف بالله والعزى احلف بالله والعزى فالنبي عليه الصلاة والسلام قال والله لا احلف بهما ابدا. ووالله ما ابغض اكثر منهما
والله لا احلف بهما ابدا. ووالله ما ابغض اكثر منهما. واني لامر بهما فاعرض عنهما الراجل اول ما قال له كده اتعدل وقال والله انا اصدقك الان. والقول قولك انت صح
طالما ما تحلفش بالله انت والعزر يبقى انت صاحي. طالما بتكره عبادة الاوزان انت زي ما بقول كده بالبلدي انت راجل محترم. انت راجل انت انت كويس. انا كده صدقت
بيقول له احلف بلاتي ولا عزة. لما قال له ما بحلفش بهم قال له انا صدقتك دلوقتي قال القول قولك. واتعامل معه واشترى وصدقه في كل كلمة قالها طبعا ميسرة برضو خد الايه الموقف ده
بيخزن لسه هيرجع يحكي كل دوت وسبحان الله! وبعد كده يقال بقى وهو راجع وهو ماشي معه ميسرة كان الدنيا شمس فكان طول الطريق بيجد النبي عليه الصلاة والسلام في ضل
بيزللوا من الشمس والظل ماشي معه. يعني يروح هنا الضل ماشي معه. يروح هنا الضل ماشي معه. الضل يلازمه دائما مهما كانت الشمس اينما كانت الشمس هناك ظل يلازمه دائما عليه الصلاة والسلام
ده غير البركة اللي شافها غير البركة اللي شافها. شاف ان طبعا هو بيطلع رحلات كتير. فلقى ان التجارة جابت الضعف. الضعف بتاع العادي. عمرنا ما بعنا كده عمرنا ما كسبنا كده فطبعا راجعة ميسرة بتقرير مزهل لخديجة رضي الله عنها وارضاها تقرير مبهر لخديجة وحكى لها
كل حاجة طبعا خديجة رضي الله عنها وارضاها لها فسمعت الكلام دوت الموضوع بقى ايه علي معها خالص لما سمعت كمان مسألة النبوة لما سمعت كمان الامانة رفضه للحالف باللات والعزى وشافت البركة العجيبة
اللي حصلت في مالها طبعا لما رجع ادته مال كتير اكتر من اللي اتفقت معه عليه كاجر. عليه الصلاة والسلام تمام؟ فهنا بقى قررت آآ خديجة ان تتزوج من النبي عليه الصلاة والسلام. هنا قررت زلك. طبعا ده تفكير طويل. وهنا قرار مش سهل دي بقى لها تلات سنين بترفض وبتختار واحد
خلاص ده المرة دي هختار حاجة يعني حد مميز جدا. تمام؟ فغلب على زنها فعلا وقع في نفسها ان هزا النبي اخر الزمان في عنوان الكلام اللي بتسمعه ده مش كلام مش اي كلام. ده بجد
عشان كده على فكرة هتلاقوا خديجة رضي الله عنها وارضاها. لما جه النبي عليه الصلاة والسلام في رحلة في الغار لما كان بيروح الغار ورجع لها زملوني زملوني والكلام تحسوا ان هي ما اتفاجأتش صح؟
وحكى لها بقى واللي حصل واطمني وقال لي واقرأ. المفروض المرأة في الحالة دي تخاف اكتر منه. او ان ان هي تسأله ايه ده! مين ده! بيعمل ايه ده فايه اللي بيحصل لك ده
هي اصلا تحس ان هي ما قلقتش ولا اتخضت ولا مفاجأة ولا اي حاجة هي بتتعامل من زمان على الوضع دوت. هي مستنية اللحزة دي من زمان وهي متوقعاها جدا
ولما راحوا الورقة ابن نوفل ما اتفاجئتش خالص. لما قال له ان دوت وحي وده نزل عليك. ما فيش اي مفاجأة بالنسبة لها. هي من زمان واقع في نفسها وهو ده الرجل العزيم الزي ابحس عنه منز زمن طويل
وان هذا هو نبي اخر الزمان. ووقع في نفسها ان فعلا الكلام اللي بيحصل ده حق وده هيحصل فعلا. ازاي وامتى هي مش عارفة وخدوا بالكم دي عاشت معه خمستاشر سنة
ما حصلش حاجة. لان هو اتجوزها عنده خمسة وعشرين سنة. الرسالة عنده اربعين سنة. بس خمستاشر سنة عندها رجاء في اليوم دوت وحاسة ان في حاجة. وطبعا من خلال عشرتها معه شافت كتير يعني يعني تخيلوا ميسرة في رحلة واحدة شاف كده. امال بقى اللي عايشة معه وبتنام معه وبتبات معه وبتصحى معه
وبتاكل معه. شافت منه ايه اكيد شافت حاجات تؤكد لها الف مليون مرة. لأ لأ ده ده شخص مختلف تماما متوقعة له مستقبل مختلف. ايه هو مش عارفين. بس اي حاجة متوقعة. واكبر حاجة متوقعة بل ويغلب على زنها ان فعلا
هي بين يدي نبي بين يدي نبي وفعلا قررت القرار الحاسم دوت انها تتزوج منه عليه الصلاة والسلام. عايز اقول لكم ان خديجة نسيت اقول لكم في اول الدرس رضي الله عنها وارضاها
كانت تسمى فيما مضى يعني في الجاهلية كانت تسمى الطاهرة كانت تسمى لي الطاهرة. يعني كانت تسمى العفيفة فكانت تعرف بين العرب انها اطهر الناس. واعف الناس لزلك هنشوفوا بقى طهارة خديجة وعفة خديجة في ازاي وصلت الرسالة للنبي عليه الصلاة والسلام. تمام؟ فلما سمعت آآ
زلك وطبعا تأكدت بقى المعلومات دي علفت انها وصلت الى بغيتها المنشودة تمام؟ رجل فز لا تستهويه المال. رجل عجيب اجتمعت فيه الكمالات  كانت بتتكلم مع صديقة لها تدعى نفيسة. نفيسة بنت منبه
وجزاه الله خيرا. يعني هذه المرأة عملت واجب كبير اوي. نفيسة بنت منبه. زي ما اقول كده قاعدة وفضفضت معها. وبتقول لها فعلا ان هي نفسها تتزوجه وهذا كلام لا يعيب المرأة يعني الى الان الكلام في حدود الادب وفي حدود الاخلاق وفي حدود الايه؟ الحياء. وما فيش اي حاجة خالص
البنات يعني وكمان بتتكلم عن مين؟ اولا هي امرأة مش صغيرة. دي متجوزة مرتين قبل كده. بترجو الزواج من رجل هو الصادق الامين وبس دي حدود الموقف بالزبط شتان بين واحدة زي خديجة بتكلم صديقة لا تدعى نفيسة امرأة عاقلة حكيمة. وهنشوف هتتصرف ازاي دلوقتي. تمام؟ وبين الشغل البنات
دلوقتي اللي هي تقعد تتكلم على ولد وبعد كده تحاول تقعد تبين له اهتمامها به في لبسها في نزراتها والكلمة المشهورة اللي البنات السادة عارفينها تكراش عليه هذه من قلة الحياء. هذه من قلة الحياء
تمام ان العرض بالطريقة ديت فيه فرق بين ان امرأة تريد رجل صالح وهتوصل له رسالة بطريقة حيية مهذبة وبين زي ما البنات والولاد بيقولوا بكراش عليه. تمام؟ يعني بتحاول تبين له كل شوية تبص له وتبين له ان هي بصت له. او تبعت له رسالة او
انه ردود تكتمل له كومنتات على كل بوستاته. تتابع الاستوريز بتاعته عشان ينتبه لها تمام؟ لأ مش ده خالص ده كده احنا خرجنا كده المرأة بتعرض نفسها باسلوب غير مهزب
ليس فيه حياء ليس فيه اكرام للمرأة بتقل من نفسها كده تمام فده قلة حياء احنا ممكن لو حاجة شبه كده. وطبعا عادة يعني معلش انا اسف اللي بتعمل كده لا هي صالحة ولا هو صالح
احنا مش بنتكلم في الحالة نفسها ان امرأة صالحة ترجو رجل صالح وبتدور ازاي هتوصل له الرسالة ديت علشان يعني لعله يتقدم اليها وتفوز به لا نتكلم في واحدة بتكراش بلبسها وبشعرها وبالميكاب بتاعها وبحركاتها وبضحكتها وبكلامها وبغمزها
وهو برضه بيعمل كده معها او العكس ممكن الولد على البنت تمام؟ فيحاول دايما ايه؟ يلمح لها يبعت لها رسالة يعاكسها يكلمها يعمل معها خدمة يقعد جنبها لا دي صورة تانية خالص
صورة تانية خالص. ما هكزا يعني يتم التعامل ابدا. ما يجيش واحد يستدل بالمواقف السخيفة ديت ان خديجة رضي الله عنها آآ طلبت الزواج من النبي عليه الصلاة والسلام. يعني شف اصلا الموضوع تم ازاي. كلنا بنتكلم في في حالة امرأة طاهرة مع رجل اصلح رجل في قومه
اصلا الزواج فعلا النية خير. والنية فعلا تقوى وصلاح. مش بعد كده هو الفكرة هو الفكرة معلش انا اسف يعني يا اللي بتكراش على ولد دوت او الولد اللي بيكراش على بنت هو الهدف ان بعد الكراش يروح يتقدم لها؟ لا ده احنا لسه هنمشي مع بعض
ولسه هنكلم بعض وهناخد نمر بعض وهنهزر بالليل وهنضحك وهنبعت لبعض رسايل وهنفضل كده كتير سنين بنمسك في ايد بعض نتمشى وبتاع على واه النية الجواز بس هو طبعا مش بتكراش عشان اول ما يلتفت اليها يلا رح لبابا. دي بتاعة روح لبابا مش بتكراش
حضرتك ها وبتاع انا جاي اتقدم بكرة مش بكراش ما انت عرفت وعرفتها ما تروح تتقدم على طول لو انت آآ هو انت صالحة وهو رجل صالح. فيه رسالة ممكن نوصلها بطريقة تانية زي ما هنشوف دلوقتي
الكلام اللي بنشوفه دوت يا جماعة هذا غياب للحياء غياب للحياء ما نعرفش يعني كيف يعني امرأة تعمل كده يعني؟ تمام؟ لكن في طريقة تانية امرأة صالحة ورجل صالح هل ما ينفعش ان هي تحاول توصل له رسالة
لا ينفع بس ازاي؟ تعالوا نشوف حصل ايه حصل ان السيدة خديجة قالت لنفيسة الكلام دوت حلو؟ فنفيسة بنت منبه عملت ايه فراحت هي بنفسها للنبي عليه الصلاة والسلام وهي خديجة الصراحة هي اللي بعتتها كمان. يعني هي حتى نفيسة بتقول فارسلتني
وارسلتني مش عيب فهي قالت لها لو تقدري توصلي الرسالة بطريقتك طريقة مهزبة. وصلي له الرسالة بطريقتك بس يعني آآ آآ بطريقة وكانها يعني بتقول لها برضو تحفزي بها تحفزيني بها يعني. كبريني حتى وانت بتوصلي الرسالة. فشوفوا النفيسة الزكية
ازاي وصلت الرسالة؟ وصلتها بطريقة ما تبينش ان خديجة هي الطالبة لان برضو مهما كان المرأة المفروض تكون مطلوبة فعملت ايه نفيسة؟ راحت للنبي عليه الصلاة والسلام وقالت يا محمد
ما يمنعك ان تتزوج؟ انت ليه ما بتتجوزش لغاية دلوقتي؟ انت عندك خمسة وعشرين سنة انت راجل يعني ما شاء الله في شهادة ما تتمنكش وبتاع فقالت يا محمد ما يمنعك ان تتزوج؟
بصوا الدخلة عاملة ازاي وقال وما بيدي ان اتزوج؟ يعني المادة مش مساعداني ما عندي مال ان انا اتزوج انا نفسي كانه بيقول لي يا ريت بس في منين؟ ما بيد
في ان اتزوج ما بيدي ما اتزوج به فقالت نفيسة قالت فان كفيت زلك فان كوفيت زلك. يعني مش جوازة مش هتكلفك حاجة فينكو فيت زلك ودعيت الى الجمال والمال والشرف والكفاءة الا تجيب
بص بص اصلا يعني يعني الصراحة امرأة زكية وحكيمة وعرفت ازاي تخليه ما يترددش قالت في انكوفيتا ان لسه ما قالتش حاجة. هي شوهته بس. فان كفيت زلك ودعيت الى المال
والجمال والشرف والكفاءة الا تجيب قال لها يعني فمن؟ مين ايه العرض الرائع ده؟ مين دي؟ اللي هتكفيني المال وهي جميلة وشريفة وماء وكل حاجة  قالت فقالت لو مات ما رأيك في خديجة
ما رأيك في خديجة؟ بس ما قالتش ان هي لأ. هي عرضت بطريقة ايه؟ راقية اوي. راقية اوي قالت ما رأيك في خديجة قال وكيف لي بخديجة هو خلاص هو وافق. هي جابت الموافقة خلاص
بس خليته هو اللي بيقول لي ده انا اتمنى. يا ريت ده انا نفسي اتقدم لها بكرة. بس انا ما ليش عين اعمل كده. انا ما اقدرش ده حاجة انا ما اقدرش يعني ده يكلف تكلفة صعبة وانا ما اقدرش على على مهر خديجة والكلام دوت
قال وكيف لي بذلك؟ مين اللي يقدر؟ انا ما اقدرش يعني آآ آآ فين خديجة ما لها وانا يعني بالنسبة لها المستوى المادي مختلف يعني وكده فقال وكيف لي بذلك؟ وكأنه بيقول يعني هو مين ما يتمناش؟ هو مين ده اللي يتردد في طلب خديجة؟ لو بس تقولي لي الباب مفتوح
انا اتقدم فورا. انا اتقدم. فشوف هي وصلته بزكائها ان هو اللي بيقول انا اللي عايز خديجة ما وصلتش ان خديجة بتقول لك عايزاك والكلام دوت. هي نفس النتيجة بس الاسلوب الطريقة العرض
حفزت بها مقام خديجة وجعلتها مطلوبة ليست طالبة تمام لكن حتى لو كانت المرأة طالبة على فكرة مش مش مشكلة. بس انا بقول لكم زكاء نفيسة ان هي كمان وصلت لصورة اعلى كمان
فقالت وخد بالكم يعني ان حتى لو افترضنا مسلا ان امرأة عرضت هزا الامر بشكل مهزب جدا على رجل صالح في مرة وقالت كلمة مهزبة جدا وانتظرت الرد منه اه او لأ. هل ده هل ده حرام؟ لأ مش حرام
حرام طريقة مهزبة. رسالة واضحة عن طريق وسيط يفضل او لو اضطرت بشكل مباشر وانتهى الامر. آآ هل لك في كزا ما رأيك في كذا اه لا خلاص. ما فيش بقى ايه؟ ما فيش اه هذه طريقة مهذبة لا تعاد. الكلام بالمعروف وكلام في حدود الحاجة وكلام فيه مصلحة للطرفين
اه اه لا لا ولو استعملت وسيط برضو كويس حتى لو قال فلانة تريد ان تتزوجك ما فيش مشكلة. والا فالاب عمل كده مع بنته اني اريد وان انكحك احدى ابنتي هاتين على ان تأجرني ثماني حجج. وسيدنا عمر لما اراد ان هو يزوج صفية اه اه حفصة بنته راح
عرضها على ابو بكر الصديق وعرضها على عثمان. والاتنين اعتزروا بطريقة مهزبة لان الاتنين كانوا عارفين ان النبي عليه الصلاة والسلام كان عايزها لنفسه بس ما رضوش يقولوا عشان ده كان سر
يعني ده وارد آآ بل انا ارى في الزمن دوت المفروض الاب هو اللي يجيب العريس لبنته. ما يستناش العريس يجي له. انا لسة حيجي لي واحد واقعد اختبره واجربه واشوف ويمكن يطلع كويس ويمكن يطلع مش كويس. طب ما انا ادور بنفسي
انا اعرف ناس كتير واعرف صالحين كتير. مش عيب خالص. ان انا الاقي واحد كويس اقول له ايه رأيك تتجوز بنتي؟ وهسهل لك الدنيا. ومش هكلفك حاجة وانا شريك بختار بختار بحلو. احيانا بيبقى واحد فينا شايف حد ممتاز. بس ويتمناه لبنته. بس يفتكر ان ده عيب
ما يصحش اكلمه. لا انا كده بقل من نفسي. لا انا بارخص بنتي. مين قال كده الراجل الصالح رخص بنته لما عرضها على سيدنا موسى. سيدنا عمر رخص بنته لما عرضها على ابو بكر وعثمان لا بالعكس ده من اكرام بنتك
ان انت تختار لها حد كويس بدل ما يجي لك حد غريب بدل ما ما يجيلكش حد خالص. طب ما انا انجز. وانا اللي انقي على عيني. وحد انا عارفه ومربيه وشايفه ومتربي قدامي وعارف اهله
احسن. اه اخطب لبنتك وما بتخطبش لابنك. الناس بيقولوا كده. اخطب لبنتك. هات لها انت عريسها فده ما يعيبش حد خالص وزي ما قلنا حتى لو امرأة عاقلة حكيمة مهزبة احتاجت ان هي تعمل حاجة زي كده فعلا مع رجل صالح لا يلتفت اليها ما يعرفهاش فوجدت فرصة
لحاجة زي كده. فكان عرض مهذب اما بطريقتها او بطريق وسيط لا يعيبها زلك. ابدا لا يعيبها زلك ولا ينقص من قدرها. ابدا طريقا للوصول الى الخير لكن مش الكراش اللي قلناه ها؟ ده غير ده خالص
لكن انا عايز اقول بقى ان نفيسة عملت حاجة جامدة يعني حاجة اعلى بقى من من كده طلعت من من الحوار ان جعلت خديجة مطلوبة مش طالبة كمان. رغم ان هي حتى لو عرضت بصيغة ان هي الطالبة ما يعيبهاش
ما يعيبهاش لكن كمان هي قدرت توصل في الحوار مع النبي عليه الصلاة والسلام ان هو يقول يا سلام ده انا اتمنى ده انا اتقدم لها ده انا نفسي اتقدم لها بس مين يفتح لي الباب
فقالت بقى نفيسة قالت دع زلك علي يعني كانها بتقول ايه؟ طب سبني انا الموضوع دوت. انت موافق المهم لو قلت لك تمام تمام هتيجي ؟ قال لها طبعا طبعا قولي لي بس اديني اديني اشارة قولي لي ان هي توافق علي وانا ده انا هجيب عمامي واجيب الناس كلها ونيجي
الله اكبر فزهبت واخبرت خديجة وبعد كده رجعت له. قالت له تمام يلا. آآ الدنيا تمام وهي موافقة والدنيا جميلة فارسلت الى النبي عليه السلام. طب بعد ما ما السيدة خديجة وافقت. او عموما ان هم خلاص اتفقوا. حصل ايه؟ حصل تواصل ما بينهم؟ لأ
بدأوا هم بقى ينسقوا ويزبطوا الدنيا مع بعض الرواية رواية نفيسة قالت فارسلت اليه هنأتي ليوم كزا في ساعة كزا يعني تجيب بقى ايه ؟ يلا تيجي تتقدم على طول يبقى الخطوة الجاية اهي تتقدم هي دي الخطوة الجاية. ده اللي اعرفه
الخطوة الجاية خلاص عرفنا نوفق الرصين في الحلال زي ما بيقولوا. الخطوة الجاية ايه؟ يلا بقى نتصاحب يلا نمشي مع بعض. خلاص بقى الخطوة الجاية خلاص احنا عرفنا بعض وطلبنا بعض بشكل ما وكل احنا الاتنين نريد بعض في الحلال الخطوة الجاية تتقدم ده اللي اعرفه
وارسلت اليها ان ائتي في يوم كذا رغم ان هو شغال معه على فكرة اصلا بينهم كلام. يعني هو اصلا بيشتغل معه في تجارتها. فاصلا بينهم كلام يعني. لكن طالما الموضوع وصل لكده لأ
نقلب بجد بقى. تيجي تتقدم في اليوم الفلاني في الساعة الفلانية وادت معاد النبي عليه الصلاة والسلام عمل ايه؟ جاب عيلته كلها. الموضوع كبير يا جماعة هيتجوز خديجة فجاب ابو طالب وحمزة والعباس العيلة كلها. وفي الرواية وجاء برؤساء مدر رؤساء مدر. جاب بقى ايه؟ جاب خلان واعمامه
بنو هاشم بقى كلهم جايين بيكبروا خديجة يا جماعة بيكبروها حتى لو هو حس مسلا في كلام نفيسة ان خديجة الطالبة لأ نكبرها ونديها احسن مهر. وفعلا حاول ان هو يجمع لها مهر قدر المستطاع. وعمه ابو طالب جمع له ويعني كرم خديجة تكريم عالي جدا
وكبرها واداها وضع كبير جدا جدا يعني. وجاب اشرف الناس معه في يوم الايه في يوم الزواج دوت وما راحوش لخديجة. لأ راحوا لعمها خديجة يا ما هيروحوا لها هي؟ لأ الكلام ده مش هيروحوا للست حتى لو كانت متجوزة قبل كده حتى لو كانت سيد
وينفع السيد تزوج نفسها وما كانش ينفع ولا في الجاهلية حتى بتحصل ولا ينفع في الاسلام ايام امرأة نكحت بغير اذن وليها. فنكاحها باطل. فنكاحها باطل. فنكاحها باطل لازم ولي. لازم ولي
من غير ولي لا سيد ولا بكر ينفع الزواج ولا يصح الزواج فراح لعمها طب ليه راحوا لعمها؟ عمها اللي اسمه عمرو ابن اسد اخو خويلد ابن اسد طب ليه راحوا لعمها؟ عشان ابوها كان مات
يقال ان ابو خديجة مات قبل حرب الفجار حرب الفجار دي في يعني مات من اكتر من خمس سنين اللحظة ديت كان هو ميت بقى له اكتر من خمس سنين. هم راحوا لعمها
تمام وبعد كده بقى ايه يعني عايز اقول لكم ابو طالب آآ عمل ايه؟ مع النبي عليه الصلاة والسلام  ازاي قدم النبي عليه الصلاة والسلام؟ اهو برضو ماشي احنا كبرنا خديجة طبعا ولازم بقى نكبر ابننا بقى
نكبر ابننا والشهداء هو ده شوية. ده اشرف الناس. الصادق الامين. انا عايز بس اقول لكم هو ابو طالب ازاي آآ كان هو اللي بيتكلم نيابة عن النبي عليه الصلاة والسلام وده من من ادب النبي عليه الصلاة والسلام مع عمه ان هو كبر عمه
تمام؟ وراحوا زي ما قلنا الى عمرو بن اسد وداخل عليه بقى وبيعرض عليه سيدنا محمد شوفوا بقى الخطبة الجميلة ديت فقام ابو طالب وقال الحمد لله الحمد لله الذي جعلنا من ذرية ابراهيم
وزرع اسماعيل  وجعلنا حضنة بيته وسواس حرمه وجعل لنا بيتا محجوجا وحرما امنا وجعلنا الحكام على الناس ثم ان ابن اخي هذا محمد ابن عبدالله لا يوزن برجل الا رجح به شرفا
ان ابن اخي هذا محمد بن عبدالله لا يوزن برجل الا رجح به شرفا ونبلا وفضلا وعقلا فان كان في المال قلنا فان المال ظل زائل. يعني ده ما يتوزنش بالمال
ممكن اه مش هيقدم مهر كبير. بس هو نفسه مهر كبير. هو نفسه حاجة كبيرة. كنوز الدنيا كلها. اقل منه فان المال ظل زائل وامر حائل ومحمد ممن قد عرفتم قرابته
وقد خطب اليكم راغبا كريمتكم خديجة وقد خطب اليكم راغبا. بص بيكبرها. راغبا كريمتكم خديجة وقد بذل لها من الصداق ما حكم عاجله اجله اثنتا عشرة اوقية ذهبا ونشا وهو والله بعد هذا له نبأ عظيم. شف ابو طالب نفسه بيقول ابن اخويا ده هيبقى له شأن كبير
وهو والله بعد ذلك له نبأ عظيم. وخطر جليل جسيم فكان جواب عمرو بن اسد عمرو بن اسد قال ايه؟ قال اربع كلمات بالزبط  اربع كلمات بالزبط. قال هزا البضع لا يقرع انفه
هزا البضع لا يقرع انفه. وادي جملة عند العرب معناها يعني هزا كفء كريم. لا يرد ابدا بس دي خلصت دي خلصت كده قال هزا البضع لا يقرع انفه يعني هذا رجل كفؤ كريم لا يرد ابدا. بصوا الجواز يا جماعة سهل ازاي
ايه ده! ايه البساطة دي! الراجل قبل المهر على طول. ما فيش قايمة. ما فيش بقى نيش. ما فيش اه المواضيع سهلة وضعية سهلة والله احنا بنعقد الدنيا مش عارفين ليه
واتجوز النبي عليه الصلاة والسلام خديجة رضي الله عنها وارضاها  بعد زلك عاش النبي عليه الصلاة والسلام في الفترة بقى ما بين اه زواجه الى سن الاربعين ما كانش اه الحتة ديت مش اه ما فيهاش تفاصيل كتير
اه عندنا يعني ولكن اللي نعرفه النبي عليه الصلاة والسلام كما هو معلوم ان خديجة كانت خير الناس. لا يعرف ان في مشكلة حصلت بين النبي عليه الصلاة والسلام من خديجة
لا يعرف اي خلاف اي خلاف حصل بين خديجة وبين النبي عليه الصلاة والسلام ولا مشكلة واحدة تمام يعني شوفوا النبي عليه الصلاة والسلام في زيجاته التانية كلها كان يحصل احيانا خلاف
كان ممكن واحدة آآ من زوجاته يخاصمها تخاصمه. كانوا يكثروا عليه الطلبات في الدنيا احيانا. يزعل منهم يزعلوا منه. كات ايه احيانا يعني. وده عادي لكن خديجة عجيبة اكتر امرأة عاشت معه
ولوحدها ومعها عيال كتير منه المفروض بقى ده في بيت في مشاكل بقى ومشاكل العيال وشغلانة ولا مشكلة واحدة ولا اختلف مرة مع خديجة رضي الله عنه وارضاه. لزلك امرأة فزة عجيبة
فزة عجيبة لزلك جبريل هنشوف بقى في اخر الدرس النهاردة ان المرأة اللي فعلا آآ تكرم زوجها بالطريقة ديت وتستوعبوا وتخلي بيتها هادي. وهو يعمل كده لها اجر كبير قوي عند ربنا
زلك جبريل  نزل الى النبي عليه الصلاة والسلام وقال هذه خديجة اتتك فازا هي اتتك فاخبرها فاقرأها من ربها ومني السلام وبشرها ببيت في الجنة من قصب يعني من لؤلؤ
لا صخب فيه ولا نصب ليلة صخب فيه ولا نصب. يعني لا تعب ولا ازعاج طبعا يا رجالة كلها فاشلة تعب ولا ازعاج بس ده بيت مميز قوي يعني تقدر تقول ايه اعلى حاجة في الميزة ديت
ليه؟ لان ده كان بيتها ده كان بيتها في الدنيا وخلت بيت النبي كده وخلته هو عايش كده لا يتعب ولا توجع دماغه ولا مشاكل ولا ولا تزهقه ولا تشيله
الهم كانت دايما بتساعده. وكانت تقف جنبه طبعا يعني مش بنكلم مرأة بس هو الراجل كان كده برضو هو النبي نفسه عليه الصلاة والسلام اكيد يعني هو كان مديها الامان وشايل الدنيا والرجولة والشهامة وكل
حاجة عليه الصلاة والسلام وفي المقابل هي كانت بتهيأ له كل الزروف اللي يقدر يشتغل فيها يتعبد فيها. خدوا بالكم وبكل هدوء فكانت سند رهيب للنبي عليه الصلاة والسلام. وبيتها فعلا لا مشاكل لا ازعاج لا تعب لا لا وجع دماغ. ما فيش نكد خالص
ما فيش نكد خالص مش وجع دماغ مش بتشيلوا الهم شايلة البيت بكل بساطة هي عارفة ان هو كتر خيره عامل اللي عليه وهي بتعمل اللي عليها وبنساعد بعض وبنعدي لبعض وبنتجاوز لبعض والبيت ماشي
ومش لازم كل المشاكل تتقال. وكل واحد بيحل الدنيا لوحده هدوء بيت هادي هادي كده النبي عليه الصلاة والسلام كان يقدر يطلع يتعبد في غار حراء بالشهر ابو عادي ما بيحصلش مشاكل
نشيل هي الموضوع وتضمن له الدنيا امان توكل على الله تعبد لله وارجع على مهلك كتر خيرك زروف مسالية زلك المرأة من اعظم ادوارها على الاطلاق ان تصنع رجل بالك المرأة مش بتصنع ولادها بس
المرأة تصنع زوجها هذا من اعظم ادوار المرأة على الاطلاق ميليشيات تنافسه ولا تزاحموا ولا يبقى مناخيرها بمناخيره ونقراها بنقره وكلمتها بكلمته خالص المرأة اعلى مناصبها ان هي مصنع رجل
وتكون عوني لي سند له ده ما يقللش منها ابدا خديجة لما كانت كده بقت افضل نساء الامة فاطمة كانت كده برضو لزلك بعض العلماء بيقول لو تأملت في حديث كمل من النساء رجال كثير. ولم يكمل من النساء الا اربع
ستجد ان كل واحدة منهن كفلت نبي واعانت نبي وكانت سندا لنبي خديجة سند للنبي عليه الصلاة والسلام فاطمة كانت سند للنبي عليه الصلاة والسلام بعد موت خديجة. وكانت صنعت وكانت سند لعلي ابن ابي طالب
اسيا كانت سند لموسى عليه السلام مريم كانت سند لعيسى عليه السلام عشان تفهمي افضل وارقى ادوار المرأة بل وده الدور فعلا المرأة تحسنه المرأة يا جماعة مميزة جدا في الدور دوت
ان هي دور الاحتواء والتشجيع والتحفيز وان هي تشيل الهم عن عن شخص وان هي تسمع وان هي العاطفة اللي عندها ده عندها سلاح رهيب جدا جدا جدا. مش ضعف
سلاح رهيب. لو عرفت تحطه في مكانه ربنا جعلها عندها عاطفة تقدر ان هي تسمع وتحتوي وتنصح ومشاعرها الفياضة دي بتشيل كتير الرجل ما عندوش الحتة ديت عايز حد يديها له
عشان يقدر يكمل كلمة حلوة آآ نصيحة آآ سند استيعاب احتواء آآ تيسير امور آآ آآ البيت كده يكمل امرأة حكيمة حنونة ودود ولود طيبة بيتهيأ له جو مناسب ورجل شهم كريم قوي راجل بيدي الامان
بيت رهيب فكانت هي كده بقى كانت عبارة عن سكينة في بيت عمره ما اختلف معها وبيتها كان قمة الهدوء والراحة انجبت له كل اولاده ما عدا ابراهيم ده كان من ماريا القبطية
فانجبت له القاسم اول اولاده وكان به يكنى يكنى ابو القاسم ده كان دعوه لاولاده الذكور ثم انجبت زينب ثم زينب ثم رقية ثم ام كلثوم ثم فاطمة ثم عبدالله
عبدالله يقال ان هو عبد الله بس ويقال ان في بعديه الطاهر الله تعالى اعلم يقال ان هم زكرين واربع اناس وفي بعض يقول لا تلات زكور واربع اناس المهم ان الزكور
كلهم ماتوا وهم صغار وعاش البنات كلهم وماتوا كلهم في حياته وهم كبار ما عدا فاطمة ماتت بعد وفاته عليه الصلاة والسلام بستة اشهر خديجة رضي الله عنها وارضاها من بعد الزواج بالنبي عليه الصلاة والسلام تفرغت للبيت وفوضت له التجارة. ما خلاص بقى هو زوجها هو اصلا امين وزوجها
ففوضت له التجارة تماما من بعد الزواج به ما بقتش اشتغل في التجارة خلاص زي ما قلت كده ست بيت عشان تعرفوا ان اكمل نساء الامة كانت ربة منزل يعني لا يعيب المرأة انها ربة منزل. البعض يعيب يقول لك انت ست بيت
وكأن دي انتقاص نعم المرأة لها عيبها ان هي ست بيت بالعكس افضل نساء العالمين كان ستات بيوت كانت فرغت نفسها لبيتها ولاولادها. والنتيجة كانت ايه لما فرغت نفسها. طلعت بانتاج رهيب
كان طبيعي امرأة زي كده فرغت نفسها لاولادها تعليما وتربية ان يكون ولادها بالصورة ديت. زينب ورقية وام كلثوم وفاطمة بقى طالعة من من تربيتها خير نسائي العالمي واحفادها الحسن والحسين
ده ده الطبيعي وكل ده في ميزان حسناتها عشان تعرفوا اهم ادوار المرأة ايه على الاطلاق تمام لكن بنشوف امة عظيمة بقى يا جماعة. ليه بقى لان هي مش بس كده ربط اولا ربط تماما تمام؟ بس احنا ما بناخدش بالنا من حاجة
ان هي كمان صبرت هو هو الولاد دول ولاد مين اللي ماتوا؟ ما هو ولادها صبرت على موت القاسم وصبرت على موت يعني صبرت على على على موت عبد الله وصبرت على موت الطاهر سورة الموت الصبيان كلهم ماتوا وهي عايشة
حاجة صعبة جدا امي ومت لها كل ولادها الذكور وصبرت صبر عجيب وربة البنات احسن تربية تمام ربة البنات احسن تربية صبرت على هجرة رقية للحبشة رقية رضي الله عنها وارضاها
في اول العهد المكي هجرت للحبشة مع زوجها عثمان وقبل كده صبرت على طلاق بناتها  لما النبي عليه الصلاة والسلام جعر بالدعوة كانت رقية وام كلثوم متجوزين ولاد ابو لهب
ابو لهب راح امر ولاده يطلقه الاتنين. والاتنين اتطلقوا فعلا. ورجعوا البيت خديجة مطلقين. صبرت وبعد كده رقية اتجوزها عثمان ام كلثوم جنبها مطلقة ورقية بعد كده تهاجر الحبشة. وتسيب امها خالص وتروح بلاد غير البلاد
صبرت صبرت على موت الزكور. صبرت على طلاق بناتها. صبرت على هجرة رقية حاجة مش طبيعية دي الام يا جماعة الام اللي بتبقى قلبها كل ولادها ازاي صبرت كل دوت
وبعد كده كانت آآ ربط بقى احسن تربية وبعد كده حصل الموقف الرهيب. وكانت بقى بتفرغ النبي عليه الصلاة والسلام زي ما قلنا ايه؟ لكل مهماته عليه الصلاة والسلام فكان النبي عليه الصلاة والسلام زي ما بيقول كده ما بيشلش هم
هم البيت تمام وهي قايمة بدور على اكمل وجه وكان بيستأزنها عليه الصلاة والسلام ان يطلع كان هو بيكره ما عليه قومه. كل سنة عايز يقعد لوحده كده فترة يعني يستجم كده من من من الحاجة اللي قومه بيعملوها شرك والخمر فكان يروح غار حراء يقعد كده مع نفسه فترة يقعد شهر
يتعبد لله كده تعبد عام هو مش عارف تفاصيل عبادة متخيل يسيب بيته هي ما بتشتكيش ما تقولوش تسيبنا ورايح فين هي شايلة الدنيا هو مراعي بيته وهي مدية له المساحة ديت مش محسساه دايما ان هو
انت على طول سايبنا اه انت اتأخرت ليه؟ انت مش مهتم بي؟ بلاش الضغط ده يا جماعة. يعني يعني الرجل برضه بيحتاج المرأة تدي له مساحة. مساحة من الحرية ومساحة من الكتمان. يعني مش لازم اقول كل حاجة
طالما في سقة ما بينا يعني يعني مش لازم آآ آآ اتقيد صعب الراجل يتقيد خد بالك نصيحة فعلا وصعب يقول كل حاجة خلي بينا سقة يعني ممكن هو مش عايز شايلك الهم
اللي هو لو قال انت هتقلتي اللي هتتعبي فمش دايما نسأل ومش دايما نعاتب على تأخير على على خلاص يعني نكون نتفهم طبيعة الرجل وندي له مساحة. ما كتش بتعاتبه بيروح شهر شهر في غار حراء
وكانت بتوفر له الاكل وتودي له الاكل عشان ما يضطرش ينزل. او احيانا كان ينزل. عليه الصلاة والسلام. المهم  وحصل بقى الموقف المشهور بتاع سيدنا جبريل عليه السلام ونزل للنبي عليه الصلاة والسلام وضمه اقرأ ما انا بقارئ
الايه الحتة ديت طبعا مشهورة جدا. نزل النبي عليه الصلاة والسلام خايف جدا ودخل على السيدة خديجة قال زملوني زملوني زملوني وحكى لها اللي حصل قال لقد خفت على نفسي
راحت بقى عملت الموقف الرهيب دوت المشهور جدا قالت والله لا يخزيك الله ابدا دور المرأة يا جماعة بصوا دور المرأة في دعم في صناعة رجل في دعم زوج في الاحتواء في العاطفة البناءة في الكلام الايجابي
في تجنب النكد في تجنب التعليقات السلبية في الوقوف مواقف خطيرة في اوقات خطيرة تفرق مع جوزها والله لا يخزيك الله ابدا انك لا تصل الرحم انك لا تصدق انك لتصدق الحديس
وتصل الرحم وتحمل الكل وتكسب المعدوم وتعين على نوائب الحق تحلف بالله طبعا هي عندها من كده كتير. يبقى لها بقى لنا خمستاشر سنة متجوزين. ده انا مستنية اليوم دوت
انا متأكدة ان انت ده هيحصل من زمان. والله لا يخزيك الله ابدا تمام واستدلت على كده بايه؟ ما قالتلوش بقى الاحلام والراهب قال لأ جابت بقى ادلة قطعية اخلاقك طباعك
معاملتك مع الناس مثلك لا يخذل مثلك موفق شف ازاي المرأة تدعم جوزها وتقف جنبه وتخليه يبقى فعلا يعني يعني لما تقعد تثني عليه بس تقعدي تقولي والله انت ما فيش زيك انت كتر خيرك
بتتعب عشانا كتر خيرك والله انت ربنا هيكرمك والله بدعي لك. انت عارف يوم مرة انت امبارح دخلت زعلان. وانا حسيت ان انت زعلان. وحسيت ان انت مش عايز تقول لي
وانا ما رضيتش اضايقك ولا اسألك. بس انت عارف انا رحت الاوضة قعدت اصلي وادعي لك والله العزيم قعدت اصلي وادعي لك. عشان انت راجل محترم. وراجل شايلنا. والله ربنا هيكرمك. انا مش عارفة مشكلتك ايه. بس انت ربنا هيكرمك. وانا هفضل ادعي لك
تخيل واحدة تقول جوزها كده بدل ما تقعد انت ايه ضارب بوز؟ ما انت مش فاهمة. هو انت مش عايز تقول لي هو انا ما ينفعش يتقال لي؟ هو في ايه؟ هو كده لما
احكي لك انت ازاي تبقي ايه؟ مشكلة فوق المشكلة. الله يا جماعة يا تقولي كلمة حلوة يا تسيبيه في حاله يا تدعي له يا تصلي يا تدي له كلمة ايجابية حتى لو ما قلكيش التفاصيل
مش كده يا جماعة مش مستحملة هي اكيد هو مش زعلان منك هو مدي بوز مش لك. هو فيه حاجة مش عايز يقولها. خلاص بقى يعني نكون داعمين وخلاص قال لك قال لك ما قلكيش ادعي له. قولي له كلمة حلوة. اعملي له اكلة حلوة. فرفشيه اي حاجة
يعني ما تشيلوش هم فوق الهم عشان ما يضطرش ان شاء الله عليك كل حاجة. وبعد كده بتزعلي في الاخر فبص استدلت بايه ؟ استدلت ان الانسان اللي صفته كده ربنا ما يخزلوش
صنائع المعروف ها باقي مصارع السوق صنائع المعروف باقي مصارع السوق وفعلا النبي عليه الصلاة والسلام فاق كده قالت له الكلمة كده كأنها ردت فيه الروح ومش بس كده هو كلامه خلاص لا ده كلام وافعال. كل حاجة اقدر اعملها معك هعملها
وهتشوف مراتك هتقف معك واقفة عاملة ازاي وانا وانت انت لك جمايل علي وانا وانا لازم اقف في اليوم اللي تتعب فيه اقف جنبك واليوم اللي بتتكسر فيه اسندك. واليوم اللي تفتعر فيه ما اتكاش عليك
واليوم لأ انت ياما عملت انا بتكلم على واحدة على التانية غير خديجة تمام انا عمري ما هكون وسيلة ضغط عليك وعمري ما هكون يعني هم زيادة. انا اللي بيخفف الهم
انا اللي ما تشيلش همه انا اللي تجي لي تشتكي وانت مطمن. انا اللي تجي لي تقول لي انا واقع وانا مفلس وانا مش لاقي وعمرك ما هتلاقي ان انا اكون وسيلة ضغط عليك
بالعكس والله اقف جنبك وانا اللي احل لك مشكلتك مش هكون هم زيادة في حياتك. هي دي المرأة الصالحة خدته كمان مش كلام بس. قالت له تعال وراحت لورقة ابن نوفل
ابن عمها وهي عارفة ان هو فهمان في الدين زي ما بيقولوا كده. كان رجلا في الجاهلية وتنصر يعني ايه؟ دخل في النصرانية كان بيفهم في كتب اهل الكتاب قوي يعني
فقالت له احكي له اللي حصل. حكى له كل حاجة فلو قال هذا الناموس الذي انزل على موسى. يعني ده جبريل عليه السلام. قال له ده ده سيدنا جبريل اللي انت قابلته ده عرفه على طول
تمام هذا الناموس الذي انزل على موسى يا ليتني اكون فيها جزعا اذ يخرجك قومك قال او مخرجيهم قال له انت هتبقى نبي وهتعادى وهتخرج كمان. قال له كل اللي هيحصل. في اللي جاي سنن معروفة
قال ما اتى احد بمثل ما جئت به الا اودي والله اني يدركني يومك انصرك نصرا مؤزرا عارف كل حاجة عليه الصلاة والسلام عارف ان هو هيبقى نبي خلاص عارف ان هيتوقع العداء القادم واتقال له رسالة من بدري قوي ان انت هتخرج من بلدك
سبحان الله حصلت شف دعم خديجة مش دعمته بس بنفسها يعني لو الزوجة تعرف تدعمه بمالها بعيلتها بعلاقاتها بنصيحتها باي حاجة تهد الدنيا عشان جوزها  مش تروح لاهلها تتصل بالليل ما النهارده ما جاب لناش حاجة. تعال يا اخويا شف شف جوزي ده. تعال بقى هات لي حقي منه بالعكس
بتحاول تكبره قدام عيلتها هو جوزك في الاخر وفي وشك في الاخر بتحاول هي تخلي الناس تساعده مش تجيب ناس تقطمه وتزله ما تكسروش المهم وفضلت بقى سند له طول الفترة ديت
وحضرت بقى كل المشاهد مشاهد ايزاؤه وماشية لما صعد على جبل الصفا لما اتحط سلا الجزور على ضهره عليه الصلاة والسلام لما اتسب من المشركين لما عمه سبه كل المشاهد دي حضرتها
وانا متوقع طبعا مش محتاج السير تحكي لنا هي عملت ايه. اكيد كانت يعني قمة الدعم وقمة العطاء وقمة البزل وقمة التضحية وكانت فعلا خديجة هي المرأة المناسبة في مكة
المرأة المناسبة في مكة والنبي عليه الصلاة والسلام اكراما لها لم يتزوج عليها قط حتى ماتت. رغم في عز شبابه ويقدر يتجوز اتنين وتلاتة واربعة بس ما تتجوزش عليها ابدا حتى ماتت اكراما لها. عشان المواقف اللي وقفتها ديت
تمام و اه خدوا بالكم في المدينة النبي عليه الصلاة والسلام يعني كان معه تسع زوجات شايلين الهم معه بيقسم عليهم الايام خديجة كانت لوحدها في المرحلة الصعبة هي مرحلة المدينة
يعني كان فيها قوة شوية مرحلة مكة كل الصعوبة كانت فيها. كانت اللي شايلاها امرأة واحدة امرأة واحدة اللي شايلة كل ده شايلة كل ده غير ولادها. وهي الوحيدة اللي كان لها ولاد. يعني كل زوجاته بعد كده عليه الصلاة والسلام بدون اولاد
ان هم بيرعوه هو بس. لا دي هي ولوحدها وشايلاه وشايلة البيت والولاد والبنات وبتربي وبتصبر على موت دوت وهجرة ديت وطلاق ديت شايلة كله كله. ايه ده مين دي
ازاي نستحملها كل ده ده الواحدة من بناتنا اليومين دول معلش مجرد ما تخلف عيل بتنهار يقول لك انا مش قادر استحمل انا انتم مش حاسين بي. انا انا جوزي هيحصل له مشكلة واحدة تقعد تصوت. انا ما انا مش قادرة. انا العيشة دي صعبة. الله
يا جماعة ما تنشفوا شوية يا جماعة احنا عايزين عايزين حد يساعدنا. مش عايزين حد يموتنا جنبه  كانت بتصبر على الموت وبتصبر على هجرة بنتها وتصبر على طلاق بناتها. وتصبر على على ازاء النبي عليه الصلاة والسلام وشايلة بيتها وكافلاه وبتدي له الدعم النفسي
لا في زوجات ولا حد يشيل معها ولا هي لها ليلة من سبع ليالي ولا اي حاجة لوحدها كل يوم شايلة كل الهموم وقد الكلام وشالت وما قصرتش وما اشتكاش منها مرة ولا اشتكت منه مرة ولا قالت له انا مش مستحملة العيشة دي مش كده
انا هقعد في الهم ده لغاية امتى؟ عيال وصبر وبعد كده بقى كمان شاب ابي طالب. خد بالك بقى ده الموضوع كبر. ما هو لما الموضوع ما جابش نتيجة. كل الايذاءات والكلام ده ما جابش. راح قاطعوهم قريش وقاطعتهم كلهم
بما فيهم الزوجات فدخل قررت قريش تقاطع كل بني هاشم لا اكل ولا شرب ولا تجارة ولا اي حاجة وحصروهم تلت سنين لا بيبايعوهم ولا يأكلوهم ولا يشاربوهم ولا يتجوزوا منهم
ولد جارة ولا شيء لدرجة ان اكل ورق الشجر وكان صوت الصريخ الولاد بيتسمع من خارج الشعب من شدة الجوع خديجة دخلت معي في الشعب تلات سنين صابرة مع جوزها
ولا كلمة ولا شكوى ولا ايه اللي جابني هنا وانا ايه اللي اضطرني للعيشة ديت انا كنت بنت ناس وكريمة وعيلتي وابويا  لا هي دي المواقف. هي دي الرجولة. هي دي الشهامة
عشان كده اتعوضت بعد كده وربنا كرمها وجبرها. وكم من مرأة شفناها صبرت مع جوزها فترة وكانت جدعة سبحان الله ربنا كرم جوزها بعد كده كرم رهيب ورضاها في الاخر. سبحان الله! هي تعبت معه سنين. وفي يوم من الايام سبحان الله ربنا وسع على زوجها. وفضل وفي لها طول حياته. وما ينسالهاش ابدا
ان هي وقفت معي في كسرته وفي فقر وفي بتاع كده يا جماعة تعبت جدا. عارفين عايزة عايزكم تتخيلوا ان ان خديجة تعبت قد ايه في شعب ابي طالب. ان هي اصلا ماتت بعد الشعب
انتم عارفين كده ان هي ماتت بسبب الشعب نفسه هشام ابي طالب ضعفت واصابتها امراض. انتم عارفين في شعب اي طالب كان عندها كم سنة لشعب ابي طالب كانت خديجة
رضي الله عنه وارضاه عندها آآ كانت ما بين اتنين وستين سنة وخمسة وستين سنة اللي هو المرأة في السن ده اصلا خلقها ضيق وكبرت مش انا مش صغيرة مش اربعين وتلاتة. مش اربعين وخمسين. ده انا عندي اتنين وستين سنة داخلة شاب ابي طالب طالعة منه عندي خمسة وستين سنة
والسن المرأة بعد الستين خلاص. يعني عندها احفاد. يعني مش قادرة. يعني خلقها بقى ضيق. يعني الصحة مش مستحملة. ما بتستحملش كلمة السن ده استحملت تلات سنين في شعب ابي طالب
ايه ده انسان بيتعجب من هزه المرأة لجلدة قوية الشريفة الشهمة ومن فعلا طلعت من شعب ابي طالب تعبانة جدا لدرجة ان يعني هو والله اعلم ده كان سبب موتها. في النهاية ان هي اصابتها امراض بعد كده
وهي ماتت فعلا شعب ابي طالب خلص سنة عشرة هي ماتت سنة عشرة كان من سبعة سبعة من البعثة لغاية عشرة من البعثة. هي في رمضان سنة عشرة ماتت بكل صمت بكل جلد بكل قوة
ما اشتكتش ابدا ولا عتبت ابدا ولا قلت ابدا ولا قصرت ابدا رضي الله عنه وارضاها  لزلك بقى في الفترة دي جاء لها الخبر العظيم من الله. شف بعد ما صبرت بعد ما طلعت من الشعب
نزل لها بقى الايه؟ البشرى من الله. بعد شعب ابي طالب. بعد ما نجحت في كل الاختبارات جالها حاجة ما حصلتش لامرأة قط جالها حاجة ما حصلتش لامرأة قط نزل افضل رسل الله تعالى
وافضل ملائكته على الاطلاق. على افضل بشر على الاطلاق برسالة جاء جبريل الى النبي عليه الصلاة والسلام قال يا رسول الله هذه خديجة قد اتتك بطعام. يعني هتخش عليك دلوقتي معها طعام
كمان خديجة في السن ده لسة بتخدم النبي عليه الصلاة والسلام وبتعمل له اكله. وبتخش له بالاكل لمكانه وبتخدمه ومش بتقول له انا هعمل لك كوباية شاي ليه؟ ها انا عامل لك اكلك ليه؟ ما عندك المطبخ اتفضل اعمل. ليه يا جماعة كده يا جماعة
بيوت بتمشي بالحب والود والتنازل والتسامح هذه خديجة اتتك بطعام او شراب. فاذا جاءتك من ربها ومني السلام. اقرئها من ربها ومني السلام الله ارسل لها سلام منه مباشرة قال وبشرها ببيت في الجنة من قصب لؤلؤ مجوف
لا صخب فيه ولا نصب لا يوجد اعلى بيت في الجنة هادئ مريح تغادر فيه اعلى درجة في الراحة اعلى درجة في الهدوء هو لخديجة عشان يخلد حياتك كده وسعادتك تبقى كده فكانت تستحق زلك رضي الله عنها وارضاها
واتقال بعد كده كمل من الرجال كثير ولم يكمل من النساء الاربع قال مريم ابنة عمران وخديجة بنت خويلد وفاطمة بنت محمد وآسيا بنت مزاحم واختلفوا مين الافضل؟ مريم ولا خديجة
ولا شك ان خديجة افضل نساء الامة والخلاف هل هي افضل من مريم ولا مريم؟ افضل منها عليهم جميعا السلام تمام مرة السيدة خديجة عائشة كانت قاعدة مع النبي عليه الصلاة والسلام. النبي عليه الصلاة والسلام كان بعد موت خديجة
على طول بيتكلم عليها على طول بيجيب سيرتها لدرجة ان عائشة كانت بتغير منها بتغير منها وهي ميتة بتغير منها وهي كانت بتقول كده. يعني عائشة رضي الله عنها كانت تقول ذلك
يقول والله ما غرت من امرأة قط ما غيرت من خديجة اهي ميتة اصلا عائشة ما حضرتش خديجة. يعني عائشة كانت طفلة لما ماتت خديجة كانت هي طفلة اصلا تمام؟ ما كان عندها تلت سنين لما ماتت خديجة كانت عائشة عندها تلت سنين
متخيل يعني انا ما شفتهاش اصلا وبتغير منى بتغير من امرأة ميتة من كتر ما بيتكلم عليها عليه عليه الصلاة والسلام فبتقول ما غرت من امرأة قط ما غرت من خديجة
لما من كثرة ما كنت اسمع النبي عليه الصلاة والسلام يذكرها ويثني عليها ويمدحها ويذكر فضائلها حتى يعني ان هي مرة كده يعني ايه غلطت كده من الغيرة يعني؟ قالت يعني ما ما اراك الا تتكلم عن عجوز
قد ابدلك الله خيرا منها تقول له يعني ايه؟ انما هي عجوز انت اكبر منك بخمستاشر سنة. وانا بقى الشابة الصغيرة. غيرة يعني. قد ابدلك الله خيرا منها. فعلى طول النبي عليه الصلاة والسلام التفت اليها؟ قال لا والله لا
والله ما ابدلني الله خيرا منها. بص دي عائشة احب امرأة الى النبي عليه الصلاة والسلام. لما قال من احب الناس اليك؟ قال عائشة. لكن لما ييجي الكلام عن خديجة لا
ادينا في حتة تانية خالص. هي الاعلى على الاطلاق. هي احب امرأة عايشة عائشة. لكن لو كانت خديجة عائشة ما فيش مقارنة  في حتة تانية وعلى طول رد عليها هنا ما فيش كلام. مع اني بحبك يا عائشة بس لأ. كله الا خديجة
ما تتكلميش عنها كده قال والله ما ابدلني الله خيرا منها والله ما ابدلني الله خيرا منها لقد صدقتني حين كذبني الناس وامنت بي حين كفر بي الناس وواستني بمالها. وواستني بمالها. ورزقني الله منها الولد. حين حرمني اولاد النساء. كانت
بتخاف تتكلم عن خديجة بعد كده سكتت بعد كده وكان النبي عليه الصلاة والسلام بتقول السيدة خديجة كان يعني يذبح الزبائح ويمر على صواحب خديجة الستات اللي كانت خديجة مصاحباهم
صاحبتها وجارتها وكل الناس اللي كانت بتحبهم خديجة كان يعدي عليهم ويجيب لهم هدايا ويدبح الدبايح ويبعتها لهم. وفاء لخديجة وحب لخديجة وكان النبي عليه الصلاة والسلام احيانا تيجي له هالة. هالة دي كانت اخت خديجة
فكانت تنادي على النبي عليه الصلاة والسلام. صوتها صوت خديجة اختها. نفس الصوت فكان يسمع صوت فعارف الصوت فكان من شوقه ان هو زي ما بيقول كده يشوف اي حد من ريحة خديجة كان يقول اللهم هالة
يا رب تطلع هالة يا رب يا رب تطلع هالة اللهم هالة هيطلع يشوفها بس مجرد نشوف اخت خديجة دي بالنسبة له حاجة جميلة اللهم هذا    النبي عليه الصلاة والسلام بعد غزوة بدر كان من الناس اللي اسروا في غزوة
بدر زوج زينب زوج زينب. زينب بنته كانت متجوزة ابو العاص آآ كانت متجوزة ايه؟ العاصي ابن آآ ابو العاصي ابن وائل. تمام  فلا اسر في بدر لان هو ما كانش لسه اسلم
وكان ما كانش اسلم وخرج في بدر واسر في بدر زينب كانت عايزة تدفع الفدية بتاعته. كانت زينب لسه في في مكة وارسلت الى النبي عليه الصلاة والسلام قلادة خديجة كان عقد كده اهدته خديجة لزينب في يوم زفافها
وارسلت له العقد فلما شافه رق عليه الصلاة والسلام رقة رهيبة لما شافها واخدة خديجة استأزن الصحابة ان هم يتركوا زوج زينب ان يعود اليها بس اشترط عليه انك ترجع تبعت لي زينب لان هو كان مانعها من الهجرة. وفعلا رجع
وبقى ارسل زينب وبعد كده اسلم رضي الله عنه وارضاه ابو العاص ابو العاصي ابن الربيعة اسف ابو العاص ابن الربيع ابو العاصي ابن الربيع زوج زينب وبعد كده اسلم. عايز اقول لكم كان بيتأثر اوي باي حاجة من رائحة خديجة
رضي الله عنها وارضاها. الحقيقة الكلام يعني مش عارف اقول ايه ولا ايه عن هذه المرأة العظيمة. على فكرة خديجة هي لها مزية رهيبة يمكن هي اول من اسلم مطلقا. يعني احنا عارفين ان اول من اسلم من الرجال ابو بكر اول من اسلم من اللي مش عارف الصبيان علي ابن ابي طالب. اول من اسلم النساء خديجة. طب مين اول واحد
اصلا في كله يعني الاول مطلقا الاول مطلقا خديجة. هي الاول ايه؟ مطلقا. اول من اسلم من هزه الامة مطلقا رضي الله عنه وارضاها فالحقيقة يعني الكلام صعب والكلام زو الشجون. ويعني يا رب نكون اتعلمنا حاجة من سيرة هزه المرأة التقية النقية الطيبة الطاهرة
المطهرة كانت طاهرة قبل الاسلام فما ظنكم بعد الاسلام؟ خير نساء الامة ويعني اشرف نساء الامة اسأل الله سبحانه وتعالى ان يجمعنا بها في الفردوس الاعلى وان يجعل بناتنا مثل خديجة وان يرزقنا حب خديجة. امنا امنا يا جماعة. شرف دي امنا امنا اتعامل مع خليج امك امي امي
بجد وامك بجد احنا نتشرف ان دي امنا. امنا. تمام؟ افرحي بها. وادعي ربنا يحشرك مع وخليكي شبه شبه بيقول لك البنت بتطلع لامها دي امك اخلاقها وطباعها وعبادتها وصبرها
يا رب يا رب احشرنا مع زوجات النبي عليه الصلاة والسلام. المرة الجاية بقى معاد تاني ان شاء الله. جزاكم الله خيرا. سبحانك اللهم ربنا وبحمدك اشهد الا انت استغفرك واتوب اليك. السلام عليكم ورحمة الله
