الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في في لقاء جديد ولايف جديد من لايفات يوم الاتنين آآ احنا كنا بدأنا آآ في اللقاء آآ الماضي او بدأنا في لقاءات
احنا يعني ديت ان احنا نتكلم عن موضوع مهم آآ كان نفسي اتكلم عليه من زمان وبقى لي زمن كده الوقت عنده النية بس ايه بيقول يا رب اديني الوقت
هو الكلام عن خير النساء هم زوجات النبي عليه الصلاة والسلام آآ موضوع شيق. موضوع له فوايد جديدة. آآ هنتكلم على آآ زوجات النبي عليه الصلاة والسلام فبيكون فيه جزء كبير جدا من من الموضوع في جوة بيت النبي عليه الصلاة والسلام بنتعلم اداب بنتعلم
آآ سنن بنتعلم اخلاق نتعلم آآ كيف تكون المرأة زوجة كيف يكون الزوج آآ ازاي كانوا بيتعاملوا مع النبي عليه الصلاة والسلام ازاي كان بيتعامل معهم. الحقيقة الموضوع ده يعني غير غير بيبقى له مزاق خاص غير كلام على مسلا
الصحابة او خاصة الانبياء او اي نوع من القصص لان ده متعلق بحاجة مش بتتكرر وبيوت النبي عليه الصلاة والسلام والحاجات الخاصة اللي كانت بتحصل آآ فبتطلع بتطلعوا بفوايد مش هتلاقيها في قصة تانية. لما بنتكلم عن زوجات النبي عليه الصلاة والسلام. فاللي عايز اقوله ان احنا
نحاول النهاردة ناخده قصة جديدة من القصص الجميل دوت وسمينا الدرس حفيدة هارون حفيدة هارون عليه السلام يعني للتشويق كده عشان اشوف انتم هتلقطوها لوحدكم ولا لأ. وآآ لا شك ان حفيدة هارون
آآ آآ هي آآ صفية رضي الله عنها وارضاها. صفية بنت حيي بن اخطب بن اخطب آآ معلومة بن اخطب كان رأس اليهود وزعيم اليهود زعيم بني النضير بس هو الفكرة ان صفية رضي الله عنها وارضاها
آآ كانت آآ صفية النسب بتاعها بيمتد لغاية سيدنا هارون يعني هي صفية بنت حيي بن اخطب بن شعبة بن ثعلبة بن عبيد بن كعب ويفضل النسب كده مستمر الى هارون ابن عمران
هارون ابن عمران اخو موسى عليه السلام. آآ فهي فعلا حفيدة مباشرة او ممكن نسميها بنت هارون عادي يعني احيانا ممكن تتسمى بنت هارون ممكن تتسمى حفيدة هارون والنبي عليه الصلاة والسلام سماها قال لها انت ابنة
النبي قال لها انت ابنة نبي. كما سيأتي في القصة. فيصح ان احنا نسمي صفية رضي الله عنها ابنة هارون ممكن نسميها آآ آآ حفيدة هارون المهم ان لها شرف لا شك يعني يعني احنا بنقول ان هي دايما اللي هو مؤمن ينسى يبقى جده نبي ده بيبقى
من الاشراف يعني يعني احنا بنقول اللي نسبه يمتد الى النبي عليه الصلاة والسلام يعد من الاشراف. يعد من الاشراف. فلا شك ان اي احد مؤمن في اجداد ونبي لا شك انه يعد من الاشراف. فصفية رضي الله عنها شريفة شريفة حفيدة شريف يعني ومن مكة هارون
وعلى نبينا الصلاة والسلام. فالمهم دي المعلومة الاولى اللي احنا النهاردة بنطلع بها نحاول ان احنا ايه؟ نجمع معلومات عن السيدة صفية. رضي الله عنها وارضاها. اتولدت امتى فين ماتت امتى ازاي آآ قصتها ايه اتجوزت النبي عليه الصلاة والسلام امتى ازاي خلينا ايه نجمع معلومات عشان انا
للاسف الموضوع ده يمكن ما بقاش فيه حد بيتكلم فيه كتير. لدرجة ان انا اعتقد ان احنا دلوقتي ما بينا ناس بنات للاسف وشباب ما يعرفوش عن زوجة من زوجات النبي عليه الصلاة والسلام في الوقت اللي احنا حافظين فيه اخبار فنانين وممثلين ولاعبين وعارفين قصص اصحابنا كل واحدة عاملة ايه وكل واحدة
بيعمل ايه يعني عارفين كل حاجة. ازاي ما عندكش فضول انك تعرف اخبار صفية. ابنة حية بن اخطب رضي الله عن صفية وصلى الله وسلم على نبينا محمد. يعني خلينا النهاردة نستمتع ناخد معلومات كده. معلومات ونسجل معلومات ونحاول نحفز النهاردة سيرة ام المؤمنين صفية. وانا هساعدكم
قوي ان احنا ايه ناخدها واحدة واحدة طيب خلاص احنا اتفقنا انها صفية بنت مين؟ بنت زعيم اليهود وده قتل طبعا حية بن اخضر زي ما هنشوف قتل بعد غزوة
احزاب آآ ومات طبعا يهودي يعني هو كان زعيم بني النضير وهنشوف دلوقتي تفاصيل موضوع اليهود دوت. لكن عموما صفية بيمتد نسبها حورية ابن اخطر لشعب ابن سعلاوي ابن عبيد ونفضل كده السند او اسماء اجدادها لغاية ما نمت تلاقي مرة واحدة هارون. هارون ابن عمران. فهي حفيدة
قارون عليه وعلى نبينا الصلاة والسلام. اتولدت امتى اتولدت امتى ؟ آآ صفية رضي الله عنها وارضاها. احيانا آآ برضه من الحاجات اللي دايما احنا نتخيلها ان زوجات النبي عليه الصلاة والسلام دول ستات كبار
او كده يعني على اعتبار ان هو كان اغلب زيجاته كانت على كبر عليه الصلاة والسلام. لكن المفاجأة ان انتم هتعرفوا ان ان السيدة صفية اتولدت سنة تسعة قبل الهجرة مش قبل البعثة
تسعة قبل الهجرة. يعني ايه اصلا اتولدت بعد البعث بعد بعثة النبي عليه الصلاة والسلام بتلات اربع سنين يعني النبي عليه الصلاة والسلام لما كان عنده مسلا آآ تلاتة واربعين او اربعة واربعين سنة كانت هي لسه بتتولد في المدينة. يعني هو لسه قبل الهجرة اصلا
كانت السيدة صفية لسة هتتولد في المدينة فلما هاجر النبي عليه الصلاة والسلام كانت السيدة صفية عندها تسع سنين عندها تسع سنوات. والنبي عليه الصلاة والسلام تزوجها سنة سبعة من الهجرة. بعد فتح خيبر. تزوجها امتى؟ سنة سبعة من الهجرة
يعني بعد فتح خيبر يعني كان عندها كم سنة؟ اه كان عندها اقل من سبعتاشر سنة ما بين الستاشر والسبعتاشر. طبعا دي بالنسبة لكم ايه ده بجد كل واحدة تقول انا متخيلاها دايما السيدة صفية مسلا عندها تلاتين اربعين سنة مسلا لأ
هي اتجوزت النبي عليه الصلاة والسلام وهي صغيرة بل النبي عليه الصلاة والسلام مات وهي تقريبا عندها عشرين سنة. يعني يعني تخيلوا بقى وعاش بعد النبي عليه الصلاة والسلام مدة كبيرة. عاشت بعد موت النبي عليه الصلاة والسلام اربعين سنة كمان
عاشت بعد موت النبي عليه الصلاة والسلام كم سنة؟ اربعين سنة. يعني ماتت عندها حوالي ستين سنة ماتت سنة كام بقى؟ ماتت سنة خمسين هجريا ماتت سنة كم؟ خمسين هجريا. خلاص؟ احنا بناخده معلومات كده. معلومات وبنتعلم اه عن السيدة صفية
تمام ادينا ايه بنتعلم واحفزوا بقى معايا عشان نمشي واحدة واحدة طيب آآ امها تدعى برة بنت سموأل امها تدعى برة بنت سموأل. خلاص دي معلومة كده ايه؟ جانبية مش هتفيدنا قوي في القصة
حلو الكلام؟ طيب. صفية رضي الله عنها. تعالوا نقعد بقى ايه؟ واحدة واحدة. دي صفية بنت حية بن اخطب وطبعا توقعوا زعيم اليهود آآ حية بن اخطب زعيم بني النضير. طيب واحدة واحدة يعني ايه بني النضير؟ عشان برضو انا بحس ان انا للاسف دلوقتي بكلم جيل
الاساسيات مش موجودة يعني انا بتكلم مع يعني ممكن كلمة بني النضير دي في ناس مش فهماها يعني طيب نقول واحدة واحدة. اليهود يا جماعة لما برضو اديكم معلومة هتفيدنا في حاجة جاية دلوقتي
آآ اليهود آآ حصلت لهم هجرة انتم عارفين اليهود كانوا اصلا عايشين عند بيت المقدس. حلو؟ كانوا بيعيشوا في الشام وحوالين الشام. على اعتبار ان ده مكان انبيائهم. تمام؟ طيب
بعد كده حصل لهم آآ آآ ملحمة يعني حصل لهم ان هم آآ تسلط عليهم آآ الرومان بعد بعد بعد بعد زمان عيسى عليه السلام يعني بعد رفع عيسى عليه السلام تقريبا آآ سنة سبعين ميلاديا او او حاجة كده تسلط عليهم الرومان
سموهم سوء العزاب وطردوهم من بيت المقدس. حلو طيب لما اليهود اتطاردوا من بيت المقدس تفتكروا راحوا فين ما فكروش يرجعوا تاني بيت المقدس. ليه لان عندهم في كتبهم بالك بقى عندهم في كتبهم ان نبي اخر الزمان نبي اخر الزمان مش هيبعث عند بيت المقدس ولن يبعث في الشام
انما بعثته في بلدة وسط الجبال فيها نخل كثير وده اللي عارف قصة سلمان الفارسي قصة سلمان الفارسي لما كان سلمان اصلا مجوسي بيعبد النار وبعد كده قصر وبعد كده انتقل الى الشام في قصة طويلة يعني وتعرف على القساوسة وبدأ يقرب من القساوسة ويحاول ان هو يعرف الدين
المهم قصة طويلة وفي الاخر كان ينتقل من قسيس لقسيس من راهب لراهب. لغاية اخر واحد وصل له. آآ قال له انا ما اعرفش حد على دين المسيح الحق خلاص ما اعرفش حد على ايه على دين المسيح الحق خلاص ومش عارف اقول لك رح لمين هو كان بيشترط على اي قسيس يقعد معه يقول له ما تودينيش
الا عند واحد تعرف ان هو على دين المسيح الحق. انا مش عايز تحريف. فكان واحد يوديه لواحد لدرجة ان هو كان احيانا يطلع من الشام يروح العراق. يطلع من العراق
يروح الشام وكده لغاية ما اخر واحد خالص قال له بص انا انا ما اعرفش حد خلاص على دين المسيح الحق ولكن ازلك زمان نبي ازل زمان نبي. يعني الزمن ده زمن نبي اخر الزمان. حلو؟ حلو الكلام؟ فقال له حلو. قال له طب هو فين؟ قال له انا ما اعرفش فين بالزبط
بالزبط فين بس هو مبعوث في بلدة يعني كتبنا بتقول ان هو مبعوث في بلدة بين حرتين. الحرة يا جماعة معناها الجبل الكبير اللي حجارته  كلمة حر يعني جبل عشان اللي بيسمع الحديس ده ما يفهموش
آآ الحارة هي الجبل جبل ضخم تبقى حجارته سودا. فبيقول له مبعوث في بلدة بين حارتين يعني بين جبلين كبيرين حجارتهم سودا وفيها نخل كثير. وفيها نخل ايه كثير. فالقصة ان المهم سلمان سبحان الله حصل ظروف كده وفيه قطاع طريق ضربوه وسرقوه. وكتفوه
تعالى نصيبه اشتراه يهود. فلما اليهود اشتروه راحوا به المدينة فلما راح المدينة لا مرة واحدة نفسه في مكان بين الجبال جبال سوداء ومليان ايه؟ نخل كتير فعرف ان هو ده المكان اللي هيرسل او اللي هينتقل فيه النبي عليه
عليه الصلاة والسلام ففضل قاعد في المدينة هو مش عارف امتى النبي هيجي ما يعرفش ايه اللي هيحصل لغاية ما فعلا هاجر النبي عليه الصلاة والسلام للمدينة وراح سلمان واتعرف عليه
بدأت قصة سلمان اللي عايز اقوله آآ ليه بقى انا بقول الحتة دي عشان عايز اوصلك للمعلومة معلومة ان آآ ان ان ان اليهود لما الرومان طردوهم من بيت مقدس المرة التانية
لان هم كانوا في حصل لهم مرتين طرد مرة على يد بخت نصر ودي كانت قبل قبل الميلاد اصلا ميلاد عيسى. ومرة تانية كانت بعد اه رفع عيسى عليه السلام وطردهم الرومان. لكن المرة الاولانية لما اطرده من بيت المقدس قبل ميلاد المسيح رجعوا تاني لبيت المقدس
كنا عارفين ان لسه في نبي تاني تمام؟ الصوت واضح يا جماعة ولا فيه حاجة  لكن المرة التانية لما طردهم اليومان الرومان بقى بعد بعد رفع المسيح عليه السلام ما رجعوش بيت المقدس
طب ليه ما رجعوش بيت المقدس عشان عارفين ان نبي اخر الزمان مش في بيت المقدس وانما سيبعث في بلدة بين حارتين اللي هو جبال سوداء كبيرة وفيها نخل على طول ايه
هم عارفين الخريطة فغلب على زنهم ان الايه؟ ان المكان ده هو المدينة. عشان كده اليهود في نقلتهم التانية كلهم اتحركوا ناحية ايه المدينة فمنهم اللي سكن في المدينة ومنهم اللي سكن في خيبر. خيبر جنب المدينة كده كده. لكن خيبر عشان فيها ثمار وفيها زرع وكده. فاليهود طبعا عشان الليل الموضوع
ده بيهمهم اوي. فقال لك احنا ايه هنقعد شوية في خيبر وشوية في المدينة. فهاجر اليهود وعاشوا فعلا من زمان طويل من قبل بعثة النبي عليه الصلاة والسلام بزمن عاشوا في الاماكن ديت في المدينة في خيبر وبدأوا يعيشوا وسط العرب ويتعلموا لغة العرب واختلطوا بهم لدرجة ان هم حتى بدأوا يتسموا
العرب. عشان كده ما تستغربش ان تلاقي يهودي وفي المدينة واسمه زي اسماء العرب عادي وفي خيبر واسمه زي اسماء الايه؟ اسماء العرب. فهم خلاص هم اختلطوا بالعرب لدرجة انهم بيتكلموا عربي. بيسموا اسماء عربية عادي جدا وبيسموا
بناتهم اسماء عربي. وخلاص والدنيا كلها بقوا عادي جدا وسط العرب. لكن لسه لهم اماكن لوحديهم. يعني حتى بيعيشوا في احياء لوحدهم. ما زالوا يهود. اه بيعيش احياء لوحديهم طبعا شايفين نفسهم احسن من العرب. لان دول اهل كتاب ومعنا كتاب بيعتبروا دول ايه؟ دولا اللي هم المتدينين يعني بالنسبة للعرب يعني. لان العرب
عباد اوسان فدول على الاقل منسوبين للكتاب فبيعتبروا نفسهم اشرف من العرب. لكن هم كده كده مستنيين فيه نبي في اخر الزمان هيبعت هنا فاحنا ايه مستنيينه اول ما ييجي هنملك العرب ونملك العالم زي ما كتبنا بتقول
بس هم ما خدوش بالهم ان كتبهم بتقول ان فعلا نبيه اخر الزمان ده هيملك وهيحكم وهيبقى له سلطان. بس المعلومة اللي ما كتش عندهم ان النبي ده اصلا من العرب مش من بني اسرائيل
تمام؟ من بني لان هم توقعوا ليه انه يكون بني اسرائيل؟ لان كل الانبياء من بني اسرائيل يعني كل الانبياء السابقين من بعد آآ من بعد اسحاق عليه السلام آآ ويعقوب كانوا من بني اسرائيل فايه الجديد فاكيد هيبقى من بني اسرائيل لكن الصدمة ان النبي ما كانش من بني اسرائيل
اسرائيل وطالعة من العرب فلما جاءهم ما عرفوا كفروا به. فلعنة الله على الظالمين. فاللي عايز اقوله ان ان اليهود لما انتقلوا فاليهود طبعا هم نفسهم عائلات فلما راحوا المدينة اتقسموا
بقى في حاجة اسمها بنو قينقاع. وفيه ناس اسمهم بنو النضير. وفيه ناس اسمهم بنو قريزة. ايه دولا؟ عبارة عن تلات تعتبر تلات ايه تلت طوائف من اليهود كل طائفة مع نفسها وعايشة يعني ايه لهم نظامهم وهم ايه مش بيختلطوا ببعض كل واحد واخد حي
لوحده على اطراف المدينة وعايشين كده اه بيخالطوا العرب بيخالطوا بعض بس انت في حالك وانا في حالي بنوا قينقاع لهم نظام بنوا النظير لهم نظام بنوا قريش ده لهم نظام ثاني وكل واحد له له ايه؟ له حياته الخاصة. تمام؟ تحسبهم جميعا وقلوبهم شتى. وفي ناس في خيبر ما لهمش دعوة بالدنيا دي خالص
طيب صفية بقى كانت بنت مين؟ بنت حيي بن اخطب. مين بقى حيي بن اخطب؟ حيي بن اخطب ده زعيم بنو النضير. زعيم ده نمرة واحد في بنو النظير حلو الكلام؟ وده هيدينا ملامح دلوقتي
فده بيخلينا نفهم دلوقتي كزا حاجة. ليه صفية رضي الله عنها وارضاها آآ كانت امرأة شريفة امرأة شريفة لان هي لان هي تعتبر بنت زعيم يا جماعة. يعني تعتبر بنت زعيم. زعيم بني النضير بغض النزر حليمة بن اخطب وقبح سريرته لكن ما زال
قالت هي ابنة زعيم. تمام؟ ده نمرة واحد. نمرة اتنين ده بيفهمك ليه ليه صفية كانت جميلة؟ صفية بنت حي كانت رائعة الجمال يا جماعة. كانت مبهرة في الجمال. توقعوا يعني زعيم اليهود هيتزوج من؟ اكيد سيتزوج امرأة جميلة
واكيد ابنته ستكون لها من الرعاية والعناية الامر العزيم. فكانت صفية رائعة الجمال بنته حياة ابن اخطب يتخيل واحدة بنت زعيم آآ لا شك ان ان الناس بيبقى نسلهم مختلف يعني تماما. فصفية كانت وتخيلوا بقى تربية عاملة
ازاي يعني رقي صفية رضي الله عنها وارضاها متربية في بيت زعيم مهما كان اكيد التربية عالية اكيد المستوى في السلام وفي الرقي وفي التعامل مختلف تماما وهنشوف رقي صفية رضي الله عنها في تعاملاتها. جميلة جدا راقية جدا
اه شريفة وزاد حسب ونسب اه شريف طبعا باقصد هارون عليه السلام. فانت بتتكلم في مستوى. لا مستوى فعلا صفية مستوى. تمام مستوى في النسب مستوى في اجتماعي مستوى اخلاقي مستوى سلوكي مستوى فكري كل حاجة عايز توصفها جميلة توصف
صفية رضي الله عنها وارضاها. حتى زي ما هنشوف كان زوجات النبي عليه الصلاة والسلام بيغيروا منها جدا. خاصة يا عائشة ان هي طبعا منافسة قوية وان كانت يعني عائشة طبعا هي هي نمرة واحد ما فيش كلام
لان عائشة جميلة برضو جميلة جدا بنت ابو بكر شريفة وحسيبة ونسيبة وكل حاجة عائز تقولها في السيدة عائشة اقولها. آآ مين اللي كان بينافس عائشة مثلا قبل كل صفية زينب
زينب كانت تنافس عايشة لان زينب هاشمية بنت آآ بنت عمة النبي عليه الصلاة والسلام آآ زينب كانت جميلة صح؟ لان جت صفية بقى معادلة تانية صفية باهرة الجمال رضي الله عنها وارضاها شريفة ابنة نبي ابنة زعيم لأ وضع فجت صفية بدأت ايه
بدأ يحصل غيرة جماعية من زوجات النبي عليه الصلاة والسلام وده شيء يعني معفو عنه وده جبلة النساء مش مش هنتكلم في الحتة دي كتير لا يعيبهن زلك لكن نشوف مواقف ظريفة قوي حصلت بسبب الموضوع دوت. وازاي هنشوف النبي عليه الصلاة والسلام ازاي كان بيدافع عن صفية رضي الله عنها وارضاها من من انصافه وعدله عليه
الصلاة والسلام. خلاص احنا كده بنبتدي نتصور احنا بنتكلم عن مين؟ انا عايزك بقى عايزكم الاول احتك على على يعني انت بتتكلم عن مين؟ بتتكلم عن صفية صفية يعني حاجة زي ما بنقول كده فخم. حاجة فخمة. تمام؟ طيب صفية بقى رضي الله عنها دي طبعا انتم بتتكلموا
في واحدة بنت الزعيم. وبالتالي زي ما بنقول كده بالبلدي واخدة الدلع كله. واخدة ايه؟ واخدة الدلع كله من ابوها تمام فابوها كان بيحبها جدا جدا جدا. حية بن اخطب. وكان لها عم اسمه ابو ياسر. كان عمها اسمه ايه؟ اسمه ابو ياسر
عشان كده قلت لكم ما كانوا بيتسموا باسماء العرب عادي ما تستغربوش يعني. عمها كان بيحبها جدا برضو. عمها كان ايه؟ كان بيحبها جدا جدا هي السيدة صفية بتقول كده بتقول كان كان ابي آآ حيي وعمي ابو ياسر كان كان لا يعدلان باحد من ابنائهما
يعني لا عمي ولا ابويا يحبوا حد في الدنيا زيي وكان ازا دخل بالبيت عدل كانوا يسيبوا اللي في ايديهم ويقعدوا يتكلموا معي ويهزروا معي ويضحكوا معي. ويكلموني ونقعد بقى ايه ونقعد مع بعض ما يشبعوش مني وانا بشبع منهم. كانوا بيحبوني جدا جدا
ودي كانت ايه؟ دي كانت النقطة اللي عملت آآ موقف كده مع السيدة صفية مش قادرة تنساه ابدا ما نستهوش ابدا وده كان احد اسباب الاسلام صفية بتقول ان صفية رضي الله عنها وارضاها
ان ان مرة بقى من المرات العادي ابويا داخل وعمي داخل فبتقول مرة كده اتأخروا على غير العادة طبعا هي مش فاهمة هي كت في الوقت ده عندها مسلا تسع عشر سنين كان النبي عليه الصلاة والسلام هاجر للمدينة. هي طبعا الفترة المكية ما لهاش قصة. هي بالنسبة لنا يعني طفلة تقريبا في الفترة المكية. بدأت
صورة صورة السيدة صفية تظهر في في بداية البعسة في بداية الهجرة. فلما النبي عليه الصلاة والسلام هاجر الى المدينة ونزل في قباء. اول ما نزل نزل في قباء كما هو معلوم
مين اللي على طول راح له اللي على طول راح له حيي ابن اخطب وابو ياسر. خد بالك حيي ابن اخطب مش زعيم بس. زعيم وعالم. عالم من علماء اليهود
حبر من احبار اليهود وفهمان كويس جدا وحافز الكتاب بتاعهم. حتى قيل والله تعالى اعلم ان هو اصلا كان بيحب صفية لانه وجد في كتبهم انها تشبه احدى زوجات نبي اخر الزمان
وجد في كتبهم ان وصفها كوصف احدى زوجات نبي اخر الزمان. فكان يعني يعني يرجو ان هي فعلا تكون زوجة نبي اخر الزمان لزلك كان بيعتني بها جدا بيهتم بها جدا. فهمنا؟ سبحان الله! هو فعلا حصل آآ اللي هو عرفه يعني. فالمهم يعني
لما نزل النبي عليه الصلاة والسلام في آآ قباء راح لمين؟ حيي ابن اخطب وراح له ابو ياسر اللي هو عم صفية وراح شافه شافه بعينه بقى ابو ياسر ما عندوش علم زي حيي حيي هو اللي جامد
وابو ياسر تابع راح وراح وكلم قيل ان هو كلم النبي عليه الصلاة والسلام سأله انت مين؟ آآ فين ابوك؟ قال له ابويا مات طب مين كفلك؟ عمي كفاك جدي كفلني الاول. وبعد كده عمي كفلني وبعد كده طب انت اشتغلت في ايه؟ اشتغلت في في رعي الاغنام وبعد كده اشتغلت في التجارة. طب ايه اللي حصل
قعد يسأله شوية اسئلة وبعد كده شاف في ضهره خاتم النبوة. شاف في ضهره ايه؟ خاتم النبوة وهي كده علامة بين كتفي النبي عليه الصلاة والسلام آآ لها اشارة كده او حاجة عارفها اليهود ان دي موجودة في نبيها اخر الزمان
رجع حيي طبعا طول وراجع متأخر وراجع مع ابو ياسر. صفية بقى بتقول دخلوا علي ولا كأنهم يعرفوني ولا كأنهم ايه يعرفوني دخلوا علي ولا كأني موجودة لاول مرة في حياتي اشوفهم كده
قالت جاء فاترين كسلانين ساقطين تمام فهششت اليهما رايحة بقى حبيبي بابا عمو عامل ايه بتقول ولا كأني موجودة ولا عبروني ولا كلموني ولا حتى شافوني ده مش حاسين بحاجة. مش حاسين بي ولا كاني موجودة. فطبعا ده بالنسبة لها ايه؟ ازاي
طبعا ده مسلا تسع عشر سنين فالموضوع يعني حازز في نفسها ويعني ليه ليه بتعملوا كده طول طه فرميت ودن بقى رميت ايه ودن؟ ايه الموضوع؟ لا ما انا لازم افهم
قالت القيت سمعي. قعدت اسمع هم بيقولوا ايه؟ انا قلت في مصيبة قالت فسمعت عمي ابو ابا ياسر سمعت عمي ابا ياسر يقول لابي حيي بن اخطب يا حيي يا حيي اهو هو هو الذي نجده في كتبنا
هو هو الذي نجده في كتبنا فقال ابي نعم والله هو هو وقال حيي تعرفه بنعته وصفته بالزبط قال نعم هو هو يعني هو بالظبط فقال فما في نفسك منه
فما تقول فيه هنعمل ايه قال عداوته والله ما حييت عداوته والله ما حييت عجيب والله سبحان الله العجيب ان ابو ياسر طبعا الموقف ده اثر في صفية جدا قدامك دمي ما بيتنساش
ده هيكون من اسباب اسلامها بعد كده ان هي بسرعة جدا. تسلم بين يدي النبي عليه الصلاة والسلام والعجيب ان ابو ياسر نفسه كان كان بعد كده بينصح حيي يقول له طب ما نؤمن به وخلاص. وكان يقول يا يا ابن امي اطعني. اطعني في هذا الامر واعصني فيما شئت بعد ذلك. يعني ابوس ايدك. ابوس ايدك
تؤمن به نؤمن به. هو اللي انت عايزه بعد كده اعمله اعمل اللي انت عايزه بس نؤمن به احنا ليه معاندين؟ ليه؟ طب ما انت اللي ايه اللي بلسانك؟ هو
طب ليه بتعمل ليه ليه ليه نعاديه؟ طب ما نؤمن به. قال له والله ابدا ابدا بص الغل حسدا من عند انفسهم من بعد ها من بعد ايه؟ ما تبين لهم الحق. قال والله لا اطيعك ابدا. لا اطيعك في هذا ابدا
واستحوذ عليه الشيطان وقومه عرفوا رأيه لكن اتبعوه على رأيه لانه زعيم اليهود سبحان الله! يعني انك لا تهدي ايه من احببت ولكن الله يهدي من يشاء. بنو النظير بعد كده حصل ايه؟ قصة
ايه هي القصة بقى؟ ان  اه  طبعا احنا عارفين ان اليهود كله كل كل واحد فهم اليهود حصل لها موقف سببها آآ النبي عليه الصلاة والسلام طردهم او قتلهم بنو قينقاع
اول حاجة دولا اللي عملوا ايه في امرأة مسلمة دخلت عندهم في الحي بتاعهم تشتري دهب. او تشتري حاجة يعني فجه واحد يهودي ربط هدومها كده ايه الجزء اللي تحت في الجزء اللي فوق
فالمهم بطريقة معينة فلما قامت انكشفت عورتها شوفوا اليهود عائزين ايه يا بنات؟ اليهود عائزينكم تكشفوا العورات اليهود عايزينكم تكشفوا العورات والله يريد ان يتوب عليكم. واهو اليهود تبع الشيطان
يا بني ادم لا يفتننكم الشيطان كما اخرج ابويكم من الجنة من الجنة ينزع عنهما لباسهما ليريهما سوءاتهما. البنت اللي بتبين نص دراعها. البنت اللي بتبين نص شعرها. البنت اللي بتبين حتة من صدرها. وبيبان كده الحجاب
كده قافش هنا وصدرها باين من هنا وبعد كده راحت جايب عادي. البنت اللي بتبين حتة من رجليها  كل ده يعني من ايه؟ من اتباع الشيطان ولا حول ولا قوة الا بالله. فالمهم اليهود قال
ايه حبوا والى الان مخططات اليهود كلها في كشف عورات المسلمات. لكن للاسف دلوقتي مش بيكشفوها كده زي ما عمل بنو قينقاع يشوفوها بمزاجك. بمزاجك انك انت بيقنعوكي ان هو ده اللبس هو ده الحرية الضيق ده الموضة والحجاب ده خنقة لغاية ما انت
تكشفي العورة بنفسك في حرب قامت عشان عورة مسلمة يا اللي بتكشفي عورتك دلوقتي. في يوم من الايام في حرب قامت عشانك. في يهود اتطردوا عشانك اتكشفت عورة مسلمة وبعد كده
في مسلم بقى آآ غار فقام فقتل اليهودي. اللي عمل كده. فقام اليهود فقتلوا المسلم فقامت النبي عليه الصلاة والسلام حاصر بنو قينقاع وطردهم طردهم واجلاهم عن المدينة. طردهم تماما
واجلاهم عن المدينة. طردهم واجلاهم ايه؟ عن المدينة. سبحان الله! فكده يجب ان يقاع كده ايه؟ خرجوا. تمام بنوا النظير بقى لهم موقف تاني خالص بنو النظير مرة النبي عليه الصلاة والسلام راح لهم في موقف ما يعني قصة هتطول شرحها بس دخل عليهم النبي عليه الصلاة والسلام
علشان آآ كان في موضوع كده عايز يكلمهم فيه. يعني كان موضوع ديات كان فيه قتل قتل. المهم كان موضوع ديات مش وقت ان احنا نتكلم فيه. لكن دخل النبي عليه الصلاة والسلام ديار بنو النضير علشان يتفاوض معهم في موضوع معين
وجلس النبي عليه الصلاة والسلام تحت جدار فبنو النضير قرروا ان هم يقتلوا النبي عليه الصلاة والسلام. فجابوا راجل يا لولو تجيب حجر كبير وترميه على النبي عليه الصلاة والسلام. تمام
المهم ان هزا الرجل ايه هم بذلك ولكن على مين؟ الله سبحانه وتعالى ارسل جبريل عليه السلام واوحى للنبي عليه الصلاة والسلام ان ان اليهود دبروا لقتلك. فالنبي عليه الصلاة والسلام طالع من عند بني النضير وراح جمع الصحابة وحاصروا بني النضير. المهم القصة خلاصة يعني ان هو في الاخر
برضو عن المدينة وطردهم. طردهم من المدينة تماما زي بنو قينقاع لما اتطردوا من المدينة لما اضطروا المدينة حصل ايه؟ حصل التالي منهم اللي راح الشام منهم اللي راح الشام
ومنهم اللي راح خيبر ومنهم اللي راح خيبر فلما اضطرت بنو النظير من المدينة منهم اللي راح لناحية الشام والاغنياء فيهم راحوا خيبر. عشان خيبر دي بتاعة الايه الاغنياء دي الساحل الشمالي بتاع اليهود
راحوا خيبر فمنهم كان حيي ابن اخطب حيي بن اخطب راح راح خيبر وقعد فيها وبدأ حيي بن اخطب يدبر المكائد للنبي عليه الصلاة والسلام من خيبر. بدأ يدبر المكائد للنبي عليه الصلاة والسلام من خيبر. حيي ابن
طب هو سبب غزوة الاحزاب لان حيي بن اخطب حياء بن اخطب بدأ بعد كده تمركز في خيبر وبدأ يدير الحرب على النبي عليه الصلاة والسلام من خيبر فراح للعرب راح لقريش وراح لغطفان
واقنعهم ان هم يهجموا على المدينة. وكان هو السبب في غزوة الاحزاب وبعد كده عمل حاجة تانية. راح لبني قريزة بقى اللي هم اخر فئة في اليهود موجودة في المدينة
ودخل على كعب ابن اسد. كعب ابن اسد اللي هو سيد بني قريزة. وده العقل المدبر بتاعهم. فقال له جئتك بعز الدهر. قال له انت مين؟ قال له يا ابن اخطب. قال له
يخرب بيتك انت عائز مني ايه؟ انت وشك ما يجبش خير ابدا. قال له يا قال له ده انا جاي لك بعز الضهر. ده انا جاي لك في موضوع عنب. ده انا جاي لك موضوع ما لوش حل. قال له ابوس ايدك امشي من هنا
مش عايز اشوف خلقتك. خلقتك سودا قال له صدقني ده انا جاي لك النهاردة بص موضوع اخر تمام. وآآ خلاصة الخلاصة. قال له عايز ايه بس؟ قال له بص انا جمعت لك قريش وجمعت لك
وجمعت لك وجمعت لك وجمعت لك قال له طب عايز مني ايه؟ قال له انا عايزك بس كل اللي تعمله. لما العرب تهجم من ناحية الايه؟ الشمال. انت تخون النبي عليه الصلاة والسلام. وتعملوا عليه زي ما بنقول
كده كماشة. تعملوا عليه كماشة انت من جوة ولياوى والعرب من برة شعب الاسد رفض في البداية تماما فما زال به حية بن اخطب لغاية ما اقنعه ان هو يغدر بالنبي عليه الصلاة والسلام. لكن لكن كعب ابن
سد حبر اليهود دوت قال له عندي شرط. قال له ايه الشرط؟ قال له تقعد معي وتفضل معي وما تمشيش علشان لو حصل حاجة تموت معي ما انا مش هروح لوحدي
قال له لك هزا والله هقعد معك للاخر. عشنا عشنا مع بعض متنا متنا مع بعض وفعلا جه حصل غزوة الاحزاب وحصل طبعا غزوة الاحزاب آآ الصحابة عملوا خندق فالعرب ما عرفوش يدخلوا مشركين يعني
وبعد كده بنوا قريزة خانوا النبي عليه الصلاة والسلام فعلا وعرف النبي عليه الصلاة والسلام ان هم خانوه وما بيحموش ضهر ولا حاجة وحصل ان ربنا في الاخر كما تعلمون نصر المسلمين بالريح وبالملائكة والريح قامت على جيش المشركين والملايكة آآ
القت في قلوبهم الرعب لغاية ما العرب ايه مشيوا وفضل بقى النبي عليه الصلاة والسلام وبني قريزة فقامت غزوة بني قريظة والنبي عليه الصلاة والسلام حاصر بني قريزة وقال لهم ايه ايه اللي انتم شوفوا عايزين تعملوا ايه
ففي الاخر يعني اختصارا لقصة استسلموا للنبي عليه الصلاة والسلام ما حاربوش خالص وقالوا له ننزل على حكم سعد بن معاز ننزل على حكم مين سعد ابن معاذ؟ سعد ابن معاذ كانت علاقته كويسة بيهود بني قريزة قبل الاسلام
قالوا يمكن يراعينا ويدينا حكم مخفف يا سعد بن معاذ جه وكان حكمه كالتالي قال ارى قال ان لسعد الا تأخذوا في الله لومة لائم. انا النهاردة مش ههزر مع حد. النهاردة مش هجامل حد
على حساب دين ربنا قال ارى ان تقتل مقاتلتهم يعني الرجال وتسبى النساء والزرية وفعلا النبي عليه الصلاة والسلام نفذ حكم سعد بن معاذ وقال والله يا سعد لقد حكمت فيهم بحكم الله تعالى من فوق سبع سماوات
والنبي عليه الصلاة والسلام خدهم قتل كل الرجال بمن فيهم مين بقى؟ حيي بن اخطب هو ده اللي انا عايز اوصل له ازاي مات حي بن اخطب؟ اتقتل حيي بن اخطب في
في في مع بنو قريزة لان هو فعلا وفى مع كعب ابن اسد وفضل موجود لغاية ما اتقتل مع اللي اتقتلوا من بني قريزة والعجيب ان هو حتى لما اتقتل كان ايه اوي يعني يعني يهودي وايه وانف اوي داخل وهو جاي يتقتل كان لابس لابس لبس كويس وراح عشان يطيروا راسه
اليهود قاعدين يعاتبوه قالوا له مش انت قلت لنا وحننتصر وحنعمل ووعدتنا ويخرب بيتك. قال لهم والله هزه ملحمة كتبها الله على اليهود وملحمة لابد ان نذوقها. يعني هي ملحمة واحنا مكتوب علينا الموضوع ده. واحنا ما لناش في الخير شكلنا كده. واحنا فقر
مؤخرتنا سودا وبتاع فقال لهم هي ملحمة مكتوبة علينا ونستحملها وخلاص. ودخل كده عادي وطارت رقبته وراح في ستين داهية. ومات حية بن اخطأ. خلى خلاص بنو قريزة انتهى. ما بقاش في يهود في المدينة خلاص
بعد النبي عليه الصلاة والسلام بقى بعديها حصل مواقف كتير. وبعد كده حصل صلح الحديبية طبعا صلح عارفه عارفه اللي مش عارفه مش مش وقت شرحه. لكن هو صلح تم بين النبي عليه الصلاة والسلام وبين المشركين اللي هم في قريش ان ما يبقاش فيه قتال
ما بينهم عشر سنوات فلما حصل الصلح دوت والهدنة دي حصلت اتطمن النبي عليه الصلاة والسلام ان هو امن من جانب قتال المشركين او قتال العرب عمل ايه؟ قال لك فرصة خيبر. هي دي اللي انا مستنيها. ده انا عايز خيبر ديت. وفعلا النبي عليه الصلاة والسلام قرر ان هو يغزو خيبر
ان خيبر هي دي اللي عاملة له مشكلة كبيرة. ده مركز التحكم في الفتن في جزيرة العرب الان هو بس ما كانش عارف يفضلهم علشان قلقان من غدر المشركين وهجوم العرب عليه. فلما امن من جانب قريش والعرب
اغلي لخيبر. راح خد جيش وياللا بنا على ايه على خيبر قصة طبعا طويلة لكن المهم ان هو دخل خيبر وفتح خيبر واه اسر من اسر وقتل؟ من قتل وكان ممن قتل زوج صفية
زوج صفية اللي هو كان اسمه كنانة ابن ابي الحقير كنانة بن ابي الحقير قتل في يوم خيبر خدوا بالكم ده الزوج التاني لصفية. صفية قبل كده كانت متجوزة واحد اسمه سلام ابن مشكم. كانت متجوزة يهودي قبل كده اسمه سلام ابن مشكم
على فكرة يعني هو اصلا السبب ان ابوها جوزها اصلا بدري عشان بس اللي بيقولوا انتم اللي بيعيبوا علينا. اللي بيعيبوا علينا ان ان انتم بتقولوا السيدة عائشة دخل حصل دخلة لها وهي عندها تسع سنين
صفية اول جوازة لها كان عندها حداشر سنة صفية اول جوازة لها كان عندها حداشر سنة ومات سلام ابن مشكم ده مات. وبعد كده اتجوزت كنانة ابن ابي الحقير وكان عندها ستاشر سنة. هي اتجوزت مرتين قبل وهي عندها ستاشر سنة. يعني ما ينفعش ما ينفعش حد يكلمنا في الحتة ديت. لان ما زال اليهود والنصارى
بيجوزوا بناتهم في السن دوت لان السن ده المرأة خاصة في بلاد العرب في الحر الشديد بتكون بلغت فعلا بلغت مبلغ النساء طويلة وما شاء الله هدومها يعني زي ما بنقول كده. تنفع تبقى زوجة عادي
صفية اتجوزت جوزها الاولاني عندها حداشر سنة مات بعد كده ابوها اجوزها كنانة ابن ابي الحقير. وكانت لسه متجوزاه يعني في فتح خيبر كانت كانت لسه متجوزاه قريب. كانت عروسة جديدة
الكنانة بن ابي الحقير وحتى قيل ان ابوها اجوزها علشان ما تتجوزش نبيها اخر الزمان هو مش قال انا هجوزها لواحد يهودي علشان ما تجوزش نبي اخر الزمان. زي ما كان هو متوقع لها. فاكرين؟ وسبحان الله ما شاء الله كان
وربنا ازا اراد شيء فسيكون. سبحان الله والعجيب فعلا ان كنانة ابن ابي الحقيقي دوت اللي هو جوزها التاني اتقتل يوم خيبر. وحصل اسر بقى للايه؟ اسر من اسر. وكان ممن اسر صفيا
سهلة كده كان ممن اسر مين؟ صفية بنت حيي بن اخطب. اتأسرت في الاسر والنبي عليه الصلاة والسلام لغاية دلوقتي ما يعرفهاش خالص. ولا يعرف عنها اي حاجة. ولا شافها ولا يعرف عنها حاجة خالص حتى الان
المهم قال للنبي عليه الصلاة والسلام صحابي اللي هو اسمه آآ دحيه الكلبي او يحيى بن خليفة الكلبي دحية الكلبي ده صحابي مشهور شوية ليه مين يقول لي ليه ليد يحيى الكلبيه صحابي مشهور
رغم ان هو صحابي يعني هو متواضع يعني ماديا متواضع وشخص فيعني مش غني يعني فقير لكن هو مشهور قوي ليه بقى؟ لسبب غريب كده شوية صح صح يا ام علي
لان جبريل عليه السلام كان لما بيجي يتمثل في هيئة بشر ويأتي للنبي عليه الصلاة والسلام كان غالبا مش دايما غالبا كان يأتي على صورة دحية الكلبية كان غالبا يأتي على صورة دحية الكلبية
عشان يعرف يمشي بحرية ما حدش يقول له هو مين ده؟ كان ياخد صورة دحية الكلبية ويمشي عادي بقى. ممكن يقابل الصحابة وهم مش واخدين بالهم المهم يعني ايه فدحية الكلبي جه للنبي عليه الصلاة والسلام فعادي غزوة وفيها فيها سبايا. نساء. فقال له انا عايز واحدة من السبي. يعني اعطني جارية من السبي. فقال له ماشي
واحدة رح شف في السبي واي امرأة تعجبك خدها وطبعا يحيى لما نظر للسبي بلا شك وجد اجمل واحدة في السبي صفية وجدي اجمل واحدة في السبي صفية بلا مقارنة
فطبيعي ايه خدها. انا هاخد ديت. واخد صفية فعلا في البداية وراح بها عادي والنبي عليه الصلاة والسلام ما عندوش مشكلة في اي حاجة لغاية دلوقتي بعد كده جه واحد من الصحابة
نبه النبي عليه الصلاة والسلام. طبعا يحيى الكلبي مع احترامنا طبعا له مش مستوى صفية خالص لا ماديا ولا ولا كنسب ولا كشيء. ففي فرق في المستوى طبعا صحابي وعلى دماغنا من فوق
تمام؟ لكن في فرق في المستوى. فرق في مستوى كبير فالصحفي صحابي خد باله من الموضوع دوت ونيته ايه في الموضوع دوت؟ نيته نية دعوية. هو عايز يقول ان ان راح للنبي عليه الصلاة والسلام قال له يا رسول الله اعطني
لدحية بنت حورية بن اخطب اعطيت دحية بنت حياء بن اخطب والله لا تصلح الا لك لا تصلح الا لك ما تنفعش اصلا انت الوحيد اللي اللي تناسبك. انت خدها. هو مش بيقول له اتجوزها. هو بيقول لك خدها انت
هو نيته ايه نيتو نية دعوية. بيقول ازاي تجيب بنت الزعيم تديها لواحد عادي دي فتنة لها فتنة لها كبيرة جدا. احنا عايزينها تسلم. احنا عايزينها تؤمن. لعل ده يكون سبب في ايمان قومها بعد كده
فما فيش حد هيقدرها وهيعرف يأثر عليها وهتبقى فعلا شيء تقدير لها ان هي فعلا آآ تمت اكرامها بعد الغزوة ديت الا ان هي تروح لك انت. انت زعيم وهي بنت زعيم. ده منطقي
فراح نصح النبي عليه الصلاة والسلام. فالنبي يعني عجبته النصيحة فراح جاب دحيه قال له معلش هات لي صفية فجابها جاب جاب دحيه جاب صفين. بص لها النبي عليه الصلاة والسلام عرف فعلا ان الراجل ده على حق
شايف يا جماعة يا جماعة معلش بنت الزعيم بتبان. بنت زعيم باينة باين باين الوضع باين باين المعاملة باين ماشية باين الشكل باين كل حاجة فالنبي عليه الصلاة والسلام فعلا قدر وجهة نزر الصحابي اللي قال له كده
واستأذن يحيى قال له معلش بعد ازنك خد واحدة تانية ودحق طبعا عادي بكل بساطة ما فيش مشكلة يعني. راح خد واحدة تانية وخلاص وطيب خاطره وخلص الموضوع دوت. والنبي عليه الصلاة والسلام بقى راح ايه؟ اخد صفية فعلا له. قال لي
لعل ان هي ايه؟ ان هي تدخل في الايه؟ في الاسلام وقال لبلال خدها ووديها للايه؟ وديها للرحل بتاعي وديها للايه؟ الرحل بتاعي. المهم بعد كده النبي عليه الصلاة والسلام فكر فكرة
لما هو خدها بقى لنفسه هي لسه لسه ما خدهاش زوجة واخدها كده عادي الاول فقال يجرب خلاص بعد ما اكرمها يشوف بقى المصلحة الدعوية اللي هو فعلا كان ناويها هو والصحابي دوت هتحصل ولا لأ
فعرض عليها الاسلام قال لها ايه رأيك تسلمي؟ خد بالك ده واحد اللي بيكلمها ده قاتل ابوها واخوها. آآ قاتل ابوها وجوزها تاني اللي بيتكلم اللي هيقول لها تخش الاسلام ده ايه؟ قاتل ابوها وقاتل جوزها
يعني المفروض ايه ما فيش سكة اصلا العجيب ان هي اسلمت فورا فورا فالنبي عليه الصلاة والسلام طبعا ايه بالنسبة له مفاجأة بنت زعيم اليهود اللي انا قاتل ابوها وقاتل جوزها. دخلت الاسلام
فطبعا ده شيء بالنسبة له ايه يحتاج مزيد من التقدير محتاج مزيد من الاكرام. المصلحة الدعوية حصلت. طب ما نكمل نكمل نكمل في المصلحة الدعوية. فعرض عليها الزواج. قال لها طب اتزوجك
تمام؟ اتزوجك وقال لها طبعا هي اسيرة خد بالك دي اسيرة يعني ايه لسة لسة لم تحرر بعد وطبعا تخيل بنت ملك لو لو اتباعت لو دي اسيرة فعلا جارية اتباعت من السبي واتباعت دي تجيب مبلغ رهيب
النبي عليه الصلاة والسلام قال لها ايه رأيك ان انا اتجوزك ومهرك هو تمنك يعني ايه هو كان ممكن اي حد يشتريها وممكن هو يشتريها ويحررها فاتفق معها ان هو يتجوزها وان هو مهرها هو عتقها ان هو يعتقها. وهو ده الايه؟ المهر بتاعها
ووافقت فورا وده برضه من حياتي اللي هو لسه لغاية دلوقتي بالنسبة له ايه؟ موقف آآ موقف ايه ؟ موقف آآ يعني برضو ملفت. يعني اسلمت بسرعة وافقت على الجواز مني بسرعة
وافقت عادي جدا وهو راجع من غزوة خيبر بنى بها في الطريق. بنى بها في الطريق يعني حصلت الدخلة في الطريق وهو راجع في الطريق وقفوا في ايه واتعمل عمل وليمة وعمل
كده حاجة زي ايه؟ حفل صغير. والنبي عليه الصلاة والسلام دخل في الرحل الخباء بتاعه ودخل بالسيدة صفية لما دخل عليها بقى شافها كويس بقى شافها كويس فوجد في عينها
خضرة وشها فيه كدمات يعني وشها فيه ايه كدمات مخلية تحت عينيها اخضر. في وشها اخضر كأنها واخدة زي ما بنقول كده واخدة لكمة قوية. انت عارف اداك لكمة قوية وشك يورم ويخضر
هو ما كانش واخد باله من ده يعني هو وده يعني هو النبي عليه الصلاة والسلام لما اختارها ما ركزش في التفاصيل قوي يعني امرأة جميلة وبالنسبة لي مناسبة وبنت زعيم يعني حتى ده يدلك
ان هو بالنسبة له ما كانش التركيز قوي في الشكليات ولو حتى نفسه ما خدش باله من الخضرة اللي تحت عينيها الا بعد ما دخل بها لكن هو كان نيته الاصلية
لا شك هو النبي حبب اليه النساء عموما وهيتجوز ما يعيبوش ان هو يتجوز. لكن ما كان ممكن يتجوز واحدة تانية. اشمعنى دي؟ دي علشان في نية. دي بنت زعيم
ويرجو من اسلامها اسلام من بعدها. لكن لما دخل عليها بقى ركز في شكلها لها ايه؟ لا تحت عينيها كده ايه؟ خضرة والشافي اثر كدمات كأنها مضروبة لكمية فقال لها ايه ده
ليه ايه اللي حصل   فالنبي عليه الصلاة والسلام سألها وقال يا صفية ما هذا؟ يعني ما هذا يا صفية؟ ايه اللكمة ديت فقالت له بقى الموقف العجيب اللي فسر للنبي عليه الصلاة والسلام كل حاجة
قال ارأيت يا رسول الله؟ قبل قدومك الى خيبر قبل قدومك الى خيبر رأيت في المنام رأيت في المنام كأن القمر كأن ليه؟ كأن القمر زال من مكانه وسقط في حجره
رأيت في المنام كأن القمر زال من مكانه وسقط فيه حجري القمر النبي عليه الصلاة والسلام امر يا جماعة امر لما بييجي في منام بييجي قمر قالت القمر نزل من مكانه وجه عندي انا
فهي مش فاهمة حاجة بتقول والله ما كنت اعلم عنك شيئا. يعني يعني لغاية ما المنام ده انا ما اعرفش عنك حاجة. كل اللي اعرفه عنك ان انت اصلا واحد قاتل ابويا. يعني يعني حتى
ما فيش اي ود ما بيني وبينك. عشان يطلع حاجة زي كده او ان او تيجي انت في بالي اصلا قالت فقصصتها على زوجي اللي هو كنانة ابن ابي الحقير
قال فلطم وجهي ما فكرش ما اترددش ما ما استفسرش اداها قلم وشها اخضر. الم وشها اخضر عليه لعنة الله قالت ضربني تخيل واحدة بتحكي لجوزها ولسه متجوزة بتقول له انا شفت القمر ونزل في حجري راحت اديها قلم
طبعا بالنسبة لها اتصدمت بتضربني بالقلم ليه ؟ دي عروسة جديدة. وواحدة بقى فرحانة بتصحى بتقول لجوزها انا شفت القمر ونزل في حجري قالت دي حاجة هتفرحه. خدت قلم وشها اخضر. علي لعنة الله
وقال لها بصي بقى الكلمة اللي هي قال تتمنين تتمنين هزا الملك الزي بالمدينة تتمنين هزا الملك الزي بالمدينة بتحلمي بالراجل بتاع المدينة ده بتحلمي بهذا الرجل اللي في المدينة
انا مش فاهمة حاجة ايه اللي انت بتقوله ده راجل مين ومدينة مين وايه علاقته بالمنام لكن الراجل ده فاهم ده واحد فهمان في دينه وعارف تأويل الرؤية وعارف ان القمر هو
هو النبي عليه الصلاة والسلام وهو عارف ان هو نبي وعارف ان صفية عندهم شبه احدى زوجات النبي عليه الصلاة والسلام. في كل حاجة بتقول له هو ده. بس مش عايز يصدق نفسه مش عايز يستوعب مش قادر يتخيل
راح لطمها لطمة شديدة جدا وكان امر الله تعالى سبحان الله وبعد كده هنا بقى طبعا ده اللي يفسر لك بقى هي ليه اسلمت بسرعة؟ اسلمت علشان اللي حصل من ابوها من زمان
لما قال هو هو الزي نجده في كتبنا مع ابو ياسر. والموقف التاني لما القمر التفسير الرؤية جوزها نفسه هو اللي مفسر الرؤية. يعني كأن ابوها هو اللي قال لها
ده نبي وجوزها نفسه قال لها ده نبي  قدرت تتجاوز ان النبي يقتل ابوها ويقتل اخوها واتجوزت النبي عليه الصلاة والسلام طبعا يعني كان صعب عليها طبعا مهما كان دا ابوها. لكن استطاعت تتجاوز هزا الامر
وكان احب الناس اليها رسول الله صلى الله عليه وسلم. شفتم الفايدة الجميلة ديت  النبي عليه الصلاة والسلام يا جماعة كان بيحب صفية وكان بيقعد المعهد. خدوا بالكم هو جوازه منها فيه رسالة مهمة جدا
زواجهم النبي زواج النبي عليه الصلاة والسلام من صفية كان في رسالة مهمة لقومها لليهود. وهو ان انا رغم العداوة ورغم ان انا قاتل زعيمكم. بس انا اكرمت بنت زعيمكم
انا عايزك تتخيل واحد واحد دخل لاعدى اعداءه وانتصر عليه ممكن يعمل ايه في ولاده معلش آآ امريكا عملت ايه في ولاية صدام حسين؟ صح آآ حصل ايه في ولاد آآ القزافي لما لما لما مسلا حصلت دايما لما يبقى عدوي انا مش هكرم ولاده اكيد اكيد اهينهم
وعازلهم انتقاما منه وازلالا لقومه لكن نبي داعية هبعت رسالة لليهود ان انا هكرم بنت الد عدائي ازا الشانية اسلمت ورسالة لكم لو اسلمتم هتكرموا زيها. فكان بيكرمها قوي عليه الصلاة والسلام بيهتم بها جدا وكان بيعتني بها ويعتني بمشاعرها قوي
وطبعا كان النبي عليه الصلاة والسلام يا جماعة والله في دروس كده في السيرة مش بتبان عايزة تركيز انا عايزك بس تتخيل موقف النبي عليه الصلاة والسلام معلش مهما كان
مراته دي هو السبب في قتل ابوها وجوزها. مهما كان ومهما كان النبي واحد بيقدر لا شك ان الموضوع له الم برضو قتل الاب مش سهلة فكان كأن النبي عليه الصلاة والسلام بيبالغ
في ارضاء صفية تعويضا لها عن فقد الاب وكأنه نوع من تطييب الخاطر رغم ان هو ما غلطش عليه الصلاة والسلام لكن بيقدر المشاعر. انتم خدتوا بالكم من الفايدة دي؟ شوفوا بقى انا دلوقتي هقول لكم كم موقف
النبي عليه الصلاة والسلام قدر فيه صفية قوي وكان اهتم جدا جدا بمشاعرها علشان صفية موجوعة علشان يطيب خاطرها علشان عشان النبي بيحس معلش عشان نبي عنده تقدير للناس بيحس بالناس
فعارف مين محتاج اراعي مشاعره اكتر من التاني اه هي مكسورة محتاجة مواساة برضو محتاجة معاملة كويسة دي فقدت فقدت اغلب قرايبها ما لهاش حد وبالتالي كان بيراعيها قوي عليه الصلاة والسلام
يعني مسلا من المواقف اللي حصلت. ان صفية ان عائشة رضي الله عنها اغتابت صفية كانت عائشة بتغير منها. دي بتنافسها اولا السن قريب الاتنين سنهم قريب من بعض وهي جميلة جدا
وحفيدة نبي. يعني برضو الكلام كبير فالسيدة عيش كانت بتغير منها طبعا فمرة كده يعني خدتها الغيرة وقالت يا رسول الله حسبك من صفية انها هكزا يعني قصيرة وهي كانت قصيرة
حسبك من صفية انها هكذا يعني قصيرة كانت قصيرة القامة شوية  النبي عليه الصلاة والسلام غضب من عائشة نشوف عائشة بالنسبة له ايه عائشة بالنسبة له نمرة واحد بس مهما كان العدل هو العدل
انا مش عشان انت حبيبي هعدي لك ولا عشان انت احب الناس الي هفوت لك ولا احب زوجة لي هعدي لك لأ ما تجيش على صفية ما تأذيش صفية وقال عليه الصلاة والسلام مؤدبا
ومعلما قال عائشة والله لقد قلت كلمة كلمة لو مزجت بماء البحر لمزجته يعني هي ما قالتش كلمة هي شاورت بس بس المشاورة زي الكلمة. خلاص ما هي اتفهمت فدي غيبة حتى المشاورة غيبة يا جماعة
الغيرة ممكن تكون بالاشارة الغيبة ممكن بالكلام. تمام السيدة عائشة بيقول لها انت قلت كلمة لو الكلمة دي الذنب اللي خدتيه لو اتحول للون اللون ده لو حطيناه في بحر البحر كله يتصبغ
لو الكلمة دي زنبها اتحول للون وحطينا اللون ده في بحر يتصبغ طبعا السيدة عائشة اترعبت هي ليه ايه ده افتكرت بقى ان يعني هقول كلمة وهتعدي هو انا انا غالية او ما يعني مش ما اكيد مش دافع عن صفية بسرعة. عليه الصلاة والسلام. آآ كلام
لا في مراعاة عالية جدا. حتى في غيبتها في غيبتها دافع عنها عليه الصلاة والسلام مرة تانية بقى زينب المرة دي الضربة جت من زينب. زينب كانت بتغير من صفية برضو. ويعني ده شيء زي ما قلنا معفو عنه ما نقدرش نعاتبهم. آآ لكن
لكن آآ برضو هم في اخطاء يعني الغيرة بتحمل المرأة على بعض الاخطاء. هم مش معصومين اللي حصل ان ان هفصل لا هقول لكم موقف حفصة الاول عشان موقف زينب اصعب شوية. حفصة رضي الله عنها وارضاها مرة آآ بلغ صفية سمعت ان حفصة قالت عليها
انها بنت يهودي بنت يهودي وهي بنت يهودي فعلا لكن فعلا ان انت بتقول كتعريف انا بقول صفية بنت اليهودي يحيى بن اخطب كتعريف وبين انت قصدك الانتقاص هي سمعت ان حفصة قالت عليها بنت يهودي
تريد انتقاصها فبكت دخل عليها رسول الله صلى الله عليه وسلم وهي تبكي وهي تبكي قال ما يبكيك يا صفية؟ خد بالك الاحساس خد بالك تقدير المشاعر. خد بالك حساسية النبي عليه الصلاة والسلام تجاه مشاعر صفية بالزات
قال ان حفصة بنت عمر خد بالك بنت عمر يعني عايزة تقول له هي انا عارفة ان لها قدر عندك بس شف بقى النبي هيعمل معه ايه قالت ان حفصة بنت عمر
قالت عني اني ابنة يهودي  شوفوا بقى النبي عليه الصلاة والسلام هيحل الموضوع ازاي زكاء آآ آآ سرعة بديهة فطنة جبر خواطر آآ زكاء اجتماعي. كل اللي عايز تقوله قوله في الكلمة اللي هتيجي دلوقتي دي
فقال النبي عليه الصلاة والسلام لا بل انت ابنة النبي وعمك نبي وزوجك نبي ففيما تفخر عليك حفصة؟ الله ايه ده! ايه الجمال ده! ايه الجمال ده! ازاي ازاي قدر يحول الموقف بسرعة كده لصالحه! ازاي قدر يطيب خاطرها كده! قال لها لأ
انت مش بنت يهودي انت بنت هارون عمك سيدنا موسى وجوزك انا فعلى ما تفخر عليك حفصة ابوك نبي يعني هارون. عمك نبي موسى عليه السلام. جوزك نبي عايزة ايه تاني؟ هو فيه احسن من كده؟ انت ممتازة انت رائعة
وراح لحفصة مش هيسيب راح لحفصة وقال اتق الله يا حفصة في صفية  الكلام واقف سبحان الله قوي ما فيش هزار في عدل في مراعاة للمشاعر. ما يقبلش الغيبة ابدا. ابدا ما يقبلش الغيبة. اوعى تقبل الغيبة. اوعى تقبل الغيبة. اوعي تقبلي حد يغتاب قدامك
قال ففيما تفخر عليك سبحان الله مرة تانية السيدة زينب مرة النبي عليه الصلاة والسلام كان في غزوة كان في راجع من الحج خد بالك النبي عليه الصلاة والسلام كان بيحب جبر الخواطر اوي
كان يراعي الناس اوي يطلع من الناس الحلو اللي جواهم. يعني ده ممكن نعمل فيه لايف لوحده بس مش دلوقتي كان يعرف يطلع الحلو اللي فيك. يعني ممكن يبقى انت فيك عيب؟ الحاجة ديت تنفع تبقى من ناحية عيب. ومن ناحية ميزة
فيركز لك على الميزة مش على العيب نتعلم كده مع ولادنا. ما تقولش ابني شقي. قل ابني نشيط ما تقوليش بنتي لكاكة. قولي قولي بنتي متكلمة جيدة تعرف تتكلم ما تقولش ابني آآ مسلا لعبي
لا قول قوي. يا جماعة طلعوا الحلو اللي في ولادكم. احنا اللي بنهدهم. احنا اللي بنخيبهم في زاوية ممكن تشوفها زاوية تانية طب ليه مش شايفه اللعبي ده شايفه نشيط
ليه شايف الرغاية ديت مش شايفها متكلمة جيدة؟ ليه شايف الواد ده حشري مش زكي طلع الحلو اجبر بالخاطر. كلمة تفرق يا جماعة. مرة واحد شاف الامام الذهبي الامام الذهبي
فشافه قعد يكتب كان ممكن اقول له ايه اللي بتكتبه ان انت بتضيع وقتك قبل ما يبقى الامام الذهبي ده كان لسه في بص كده لا بيكتب اي حاجة فقال له كلمة عملت الامام الزهبي. قال ان خطك يشبه خط المحدثين
ان خطك يشبه خط المحدثين فوقعت في نفس الامام الذهبي وطلب علم الحديث لغاية ما بقى الامام الذهبي  عبدالله بن مسعود عدى على واحد اسمه زازان. كان كان مغني في ايامه
سامع صوت وهو بيغني فقال ما اجمل هذا الصوت ما اجمل هذا الصوت لو كان بالقرآن فالراجل ده تاب وصار من اتباع عبدالله بن مسعود الكلمة الحلوة بتفرق قل كلمة حلوة اجبر بخاطر اللي قدامك. طلع الحلو اللي جوة الناس
زينب بقى عملت موقف غريب رضي الله عنها وارضاها كان النبي راجع من الحج مرة وكان معه الزوجات. البعير بتاع السيدة صفية تعب فالنبي كان عارف ان السيدة زينب معه اكتر من بعير
فقال للسيدة زينب ادي صفية بعير من بعيرك جمل من جمالك فقالت انا اعطي تلك اليهودية طبعا دي هاشمية قالت انا اعطي يهوديتك تلك اليهودية فغضب النبي غضبا شديدا على زينب
وهجرها وهو راجع من راجع بقى من مكة للمدينة كان في ايام الحج ما كلمهاش طول ايام مكة ولا ايام منى ولما رجع المدينة ما كلمهاش احنا في ذي الحجة ما كلمهاش في ذي الحجة. وما كلمهاش في محرم وما كلمهاش في سفر وما صالحهاش غير في ربيع الاول
تاني ما كلمهاش في بقية زي الحجة ولا محرم ولا سفر خالص ولا راح لها بيتها ولا ادهى ايامها. عشان ده عقاب لها وصالحها في ربيع الاول. في ربيع الاول دخل عليها فمن كتر ما هي فرحانة بالنبي عليه الصلاة والسلام قالت له انا اسفة واديته جارية هدية
قالت له مش عارف اعمل ايه؟ انا مش عارف انا قلت ازاي كلمة زي ديت تلات شهور هجر زينب بيحبها جدا عشان قالت كلمة في صفية ما فيش كلام. جبر خواطر محترم
مراعاة احساس النبي عليه الصلاة والسلام صاحب احساس مرعب صاحب تقوى وده ورع مرة بقى ايه بصوا بقى الصفية زكاء السيدة صفية بقى ازاي كانت بتعرف تكسب الناس صفية رضي الله عنها مرة وهي بقى هي راجعة بقى من الحج عملت موقف
موقف يعني شوفوا آآ برضو ايه يا جماعة في ادبيات كده بنتعلمها من السيدة صفية. ازاي مرأة زكية تعرف تحل مشاكلها  وهي راجعة من من الحج. مع النبي عليه الصلاة والسلام البعير بتاعها اللي هو تعب دوت. حلو؟ لما البعير بتاعها تعب وبرك. قعدت تبكي
قعدت ايه تبكي؟ فالنبي عليه الصلاة والسلام يعني طيب خاطرها ومسح دموعها. فاستمرت في البكاء تمام واكثرت في البكاء فزكرها النبي عليه الصلاة والسلام وانتهر. راح زعق لها بقى. ما كفاية خلاص كفاية
يعني عايز يقول لها خلاص كفاية عياط بقى. بقى قعدت تعيط بتاع خلاص خلاص اهدي هجيب لك غيره خلاص اهدي. وزودت في العياط فزعق فيها بقى. زعق فيها فلما ازعق فيها خافت كشت
قالت احلها احل الموضوع ده ازاي؟ وازاي اصالح النبي عليه الصلاة والسلام؟ هتعمل حتة حركة ما لهاش حل قالت انا ازاي اصالحه ازاي اعمل حركة سريعة قبل ما يخاصمني؟ قبل ما يهجرني. قبل ما يعمل حركة. قبل ما يزعل مني. راحت بسرعة عملت حركة من ازكى ما يمكن. يا جماعة صفية بنت حياء برضو واحدة
يعني زكاء عالي جدا عقلها عقلها فوق راحت للسيدة عائشة خد بالك من الدماغ. راحت للسيدة عائشة. فقالت يا عائشة والله لم اكن لاضحي بيومي قط. يعني انا كل واحدة لها يوم مع النبي عليه الصلاة والسلام. قالت لها عمري ما اضحي بيومي
بس انا النهاردة ده يومي النهاردة وانا وهبت لك يومي روحي للنبي عليه الصلاة والسلام عشان هو بيحبك وقولي له ان انا اتنازلت عن يومي وانا بصالحه بك علشان يرضى عني وما يزعلش مني. فطبعا السيدة عائشة اهي على مزاجها حلو جدا ووافقت على طول. واتزينت واتطيبت واتعطرت وراحت دخلت على
النبي عليه الصلاة والسلام في الخيمة بتاعته فاتفاجئ بها لا يا عيشة ده مش يومك يا عائشة ده يوم صفية قال فحكيت له القصة وقالت يا رسول الله ذلك فضل الله يؤتيه من يشاء. ذلك فضل الله يؤتيها. المرأة الزكاة يا جماعة بتعرف تحل ايه
تحل مع جوزها بكلمة سريعة بموقف سريع والموضوع سخن. بنخلص بسرعة. لو بات الموضوع لو طول ممكن ما يتحلش. سريعة. زكية عاقلة حكيمة سبحان الله. النبي عليه الصلاة والسلام كانت هي بقى ايه لها برضه حركات حلوة السيدة صفية. كان مسلا النبي عليه الصلاة والسلام يبقى في المعتكف بتاعه. كان بيعتكف
فكانت تروح له الاعتكاف وتقف معه وتكلمه وتسأل عليه وتقعد تتكلم معه وكأنها ايه بتسليه في اعتكافه مش مش بتخش معه ولا هو بيطلع لها. لكن كانت تروح له لغاية الاعتكاف. وتقعد تكلمه. آآ رضي الله عنها
وارضى حتى ان هو مرة كده قعدت كلمته بعد العشاء بعد التراويح بقى قعدت تكلمه شوية وبعد كده حب النبي عليه الصلاة والسلام برضه يقدرها فراح مشى معها كده طول المسجد لغاية ما وصلها عند باب المسجد
عند باب المسجد ففي صحابة كانوا معديين فبصوا كده شافوا النبي واقف مع واحدة. وطبعا الصفية منتقبة وده هنشوف دلوقتي الدليل. فعدوا عادي. فالنبي نادى على الاتنين صحابة. قال على رسلكما
انها صفية نعم هو احنا هنشك فيك؟ هو احنا هنشك فيك؟ الا سواني دي صفية مراتي الصحابة زهلوا يا رسول الله هو احنا هنشك فيك قال لهم بس ده احتياطي
ان الشيطان يجري من ابن ادم مجرى الدم من العروق. ان الشيطان يجري من ابن ادم مجرى الدم من العروق فخشيت ان يقزف في قلبكما شيئا ده في عدة فوائد. الفائدة الاولى ان ده دليل عن السيدة صفية كانت منتقبة
بدليل ان هم ما عرفوهاش ما شافوهاش. فيا ريت البنات اللي بيسمعوني ايه رأيكم ناخدوا قرار؟ بغض النزر بقى عن حكمه واجب مستحب. يلا بنا ايه رأيكم قرار؟ حاولي تنفزيه
خطة في اي وقت بقى لازم في يوم من الايام تلبسي لبس زوجات النبي عليه الصلاة والسلام. ايه لبس زوجات النبي كلهن كن منتقبات. بغض النزر بقى عن ايه؟ واجب ولا مستحب
هو ده لبس زوجات النبي عليه الصلاة والسلام. لازم يكون في خططك من الان لغاية ما ربنا يسرها لك ان تلبسي كما كان تلبس زوجات النبي عليه الصلاة والسلام مو اللي لابساه ربنا يوفقك ويبارك لك ويرضيكي ويا رب يجمعكم كلكم. اللي لابسة واللي مش لابسة يجمعكم كلكم مع زوجات النبي عليه الصلاة والسلام. الحاجة التانية ان ده
نتعلم النبي عليه الصلاة والسلام ما نقفش ما نقفش موقف ريبة واحدة تقول لك انا بقف مع شباب وبنات في الكلية بس وقفة محترمة موقف ريبة. اصل هو وقف معي واتكلمنا وكان اه الدفعة كلها معدية علينا. بس هو ما كانش بيقول لي حاجة
موقف ريبة ما توقفيش نفسك موقف ريبة. علشان النفوس وحشة. عشان الشيطان بيقذف في القلوب. هيقولوا البت دي شمال. هيقولوا البت دي بتحبه هيقولوا البت دي مش مزبوطة. وانت يا عيني مش واخدة بالك من حاجة. والناس بتتكلم عليك وانت اللي عملت في نفسك كده. ما تقفيش مع واحد موقف ريبة. انت ما تقفش
مع واحدة موقف ريبة الكلام بيكتر وقولوا لي اللي انا بقوله ده صح ولا غلط واتلسعتوا منه ولا ما اتلسعتوش منه وشفتوا اللي اتلسع من المواضيع دي ولا ما اتلسعش بس
ردوا علي بعد كده مسجد بقى الاحداس السيدة صفية كانت بتعبد الله عبادة عظيمة جدا وكانت بتطلب العلم حتى ان لها مرويات في السنة. تخيلوا بقى يعني شف اتجوزت امتى؟ كان لها مرويات في السنة
وظلت مع النبي عليه الصلاة والسلام الى ان حضرت وفاة للنبي عليه الصلاة والسلام. فلما حضرته الوفاة قالت صفية والله يا نبي الله لوددت ان الذي بك بي لوددت ان الذي بك بي. والله نفسي اللي عندك ده يبقى عندي. شف حبها له. ده ده ده خلاص يا جماعة واحدة تانية. بتحبوا جدا
فطبعا مين اللي غار الزوجات فغمزوها كده عايز يعني انت بس بتعملي موقف علينا يعني يعني لازم تقولي كلمة يعني عشان تبيني ان انت احسن مننا يعني فالنبي خد باله. خد باله ان هم بايه؟ قاعدين يغمزوا لبعض. بصوا بتستغل الموقف
فقال لماذا تتغامزون يغمزوا لبعض ليه؟ والله انها لصادقة. يا سلام! شهادة عزيمة جدا. شهادة عزيمة جدا. قال والله انها لصادقة يعني صادقة في مشاعرها ناحيتي. صادقة في نيتها فعلا فعلا تتمنى لو اللي فيا فيها
فين الزوج يا جماعة اللي ده في زوجة تقول يا رب ياخد مني ويديك. يا رب ياخدك على قد نيتك يخرب فين الزوجة اللي نفسها تشيل هم جوزها. نفسها اللي في جوزها يبقى فيها. يلا
فضلت السيدة عائشة عائشة بعد موت النبي عليه الصلاة والسلام. شهدت خلافة ابو بكر وعمر وعثمان وعلي. وماتت في زمن معاوية. ماتت في زمن معاوية مرة كده حصل موقف في زمن عمر. في واحدة راحت للسيدة عمر قالت له صفية ما زالت تحب يوم السبت. السبت عشان
اليهود بيعزموه. وصفية فاصل اليهود يعني بتوصل اليهود بدي اشوفها بتزور يهود عمر ارسل لي قال يا ام المؤمنين بلغني انك تعظمين يوم السبت. وتصلين اليهود وقالت يا امير المؤمنين اما السبت فوالله ما احببته قط منذ اسلمت ومنذ ابدلني الله به يوم الجمعة
واما زيارتي لبعض اليهود فانك تعلم يا امير المؤمنين ان لي معهم رحما وقرابة وانا اصلها جاب ما فيهاش كلام. ليه انا لسه قرايب يهود؟ وشف برهب قرايبها اليهود. امال دي يا جماعة بتعمل ايه مع المسلمين؟ ازا كانت بتوصل قرايبها اليهود
لغاية دلوقتي مراعاة للرحم ما بالك اخلاقها مع جيرانها المسلمين ووصلها لحبايبها المسلمين المرأة المسلمة المفروض تبقى كده لخلافة عثمان كان لها موقف روعة مع سيدنا عثمان. سيدنا عثمان لما احاط السوار به انتم عارفين سيدنا عثمان حصل فتنة في زمنه. وكان فيه ثوار جم العراق واحاطوا ببيت عثمان
وارادوا قتلهم خرجت السيدة صفية بالجمل بتاعها وراحت عند بيت عثمان عشان تعلن دعمها لسيدنا عسمان. ورغبتها في الحماية سيدنا عثمان. صفية. زوجة النبي عليه الصلاة والسلام طلعت بالجمل بتاعها
الى بيت سيدنا عثمان علشان تخش وتعلن دعمها له فما كان من بعض الايه السوار دول وكان يدعى الاشطر واسمه ما لك ابن الحارس وده زعيم الفتنة. راح ضرب الدابة بتاعة السيدة صفية ضربها
ولغاية الدابة حولت وجهها. فالسيدة صفية خافت ان هم يقتلوها فعلا فعادت الى بيتها. ولكن كان الثوار منعوا الطعام والشراب عن بيت عثمان المنوي الطعام والشراب عن بيت عثمان. فالسيدة صفية بنت بنت مسار من خشب
امرت ببناء مسار من خشب. بين بيتها وبين بيت عثمان وكانت تأمر غلمانها ان ينقلوا الطعام والشراب على هذا المسار الخشبي الى بيت عثمان. طبعا ما حدش يقدر يعمل حاجة مع ام المؤمنين. فده كان بيعدي كان لازم يعدي. فنصرت عثمان بنفسها وبدابتها وبغن
بهذا المسار الخشبي شجاعة وقوة حاجة رهيبة جدا وظلت السيدة صفية تعيش عابدة طائعة تتعلم وتنصح وتؤدي حق الله تعالى الى ان ماتت في زمن معاوية رضي رضي الله عنه وارضاه. اين الان صفية مدفونة في البقيع اللي يروح البقيع يا جماعة؟ مقابر البقيع فيها مين؟ فيها صفية بنت حيي بن اخطب رضي الله
عن صفية اللهم ارض عن السيدة صفية رضا لا يعني عزيما واجمعنا بها يا رب في اعلى عليين. درس عزيم يا بنات وسيرة رهيبة وفوايد ما لهاش حل ومش عارف الدرس بيطول كده ازاي يعني مع ان الواحد بيبقى بيقول هتكلم يعني نص ساعة لكن الموضوع كبير كبير الزوجات موضوع كبير والله
انا بختصر قاعد اجري اجري اجري عشان الموضوع يتلم معي يا رب نكون استفدنا وانتفعنا بهذه السير العظيمة ويا رب يجمعنا مع هؤلاء الاكابر في اعلى عليين ويا رب يرزقكن عفاف وحياة
وحجاب امهات المؤمنين ويجمعكم بهن في اعلى عليين. اللهم امين. اشكركم على حسن السماع والمتابعة. سبحانك اللهم ربنا وبحمدك اشهد ان لا اله الا انت استغفرك
